ރައްޔިތުންގެ ބައްދަލުވުން ހޫނުވެ ދެކައުންސިލަރަކާ، ޒުވާނުން ޖަލްސާ ދޫކޮށް ނުކުމެއްޖެ\n4 ޖެނުއަރީ 2013\nފުޓްސަލް ދަނޑާބެހޭގޮތުން މަޝްވަރާ ކުރުމަށް މާޗުމަހު އޭދަފުށީ ކައުންސިލުން ޒުވާނުންނާއެކު ބޭއްވި ބައްދަލުވުމުގެ ތެރެއިން\nއޭދަފުށީ ކައުންސިލުން މިރަށުގެ ރައްޔިތުންނާ ބައްދަލުކުރުމަށް ރޭ ބަހިއްޔާ ޕްރީ ސްކޫލްގައި ކުރިޔަށްގެންދިޔަ ޖަލްސާ ހޫނުވެ ދެކައުންސިލަރުންނާއި ޖަލްސާގައި ބައިވެރިވި ބައެއް ޒުވާނުން ޖަލްސާ ދޫކޮށް ނުކުމެއްޖެ އެވެ.\nގާތްގަނޑަކަށް 50 ހެއްހާ މީހުން ބައިވެރިވި މިޖަލްސާ ދޫކޮށް ޒުވާނުންނާ، ކައުންސިލަރުންތައް ނުކުމެގެންދިޔައީ، އަމިއްލަ ފަރާތަކުން އޭދަފުށީގެ ފުޓްބޯޅަ ދަނޑު ތަރައްޤީކުރުމަށް ހުށައެޅި ހުށައެޅުމަކާމެދު ކައުންސިލްގެ ރައީސް އަލީ ވަހީދާ ޒުވާނުންނާމެދު ކުރެވުނު ހޫނު މަޝްވަރާތަކަށްފަހު އެވެ.\nކައުންސިލަރުންގެ ތެރެއިން ޖަލްސާ ދޫކުރައްވާ ވަޑައިގަތީ ނައިބްރައީސް މުހައްމަދު ރިޒާއާ، މެމްބަރ އަބްދުލްވާހިދު ހުސައިންއެވެ.\nއޭދަފުށީ އިރުމަތީ ސަރަހައްދު ފުޓްބޯޅަކުޅޭބިމުގައި ޓާފް ދަނޑެއް އެޅުމަށް ޝައުގުވެރިވެ އަމިއްލަ ފަރާތަކުން ހުށައެޅި މައްސަލާގައި ކުރެވުނު ބަހުސް ހޫނުވީ ޒުވާނުން މިކަމަށް ތާއީދުކޮށް ވާހަކަ ދައްކަމުންދަނިކޮށް، މިކަމާމެދު ކައުންސިލްގެ ރައީސް ދެއްކެވި ވާހަކަފުޅާ ގުޅިގެންނެވެ.\nކައުންސިލްގެ ރައީސް ވިދާޅުވީ ޓާފްދަނޑު ތަރައްޤީކުރާ ބަޔަކަށް މިރަށުން ވިޔަފާރިއުސޫލުން ބޭނުންކުރުމަށް ކުލި ދައްކާގޮތަށް ބިމެއް ދިނުމަށް އެދޭ ކަމަށާ، އެބިން ދިނުމަކީ މިވަގުތު ކުރެވޭނެ ކަމެއް ނޫންކަމަށާ އަދި އެއީ އެންމެ ހަމަޖެހޭ ގޮތް ނޫންކަމަށެވެ.\nމިކަމާމެދު ޒުވާނުންގެ ފަރާތުން އެންމެ ޖޯޝްގައި ވާހަކަދެއްކި އޭދަފުށީގެ ކުރީގެ މަޝްހޫރު ފުޓްބޯޅަ ކުޅުންތެރިޔާ މުހައްމަދު ޒާހިދު (ބައްޓޭ) ބުނީ ބިންދެވޭނެ ސަރަހައްދު އެބައޮތްކަމަށާ، މިކަމާމެދު ދައްކަންޖެހޭ އިތުރު ބަހަނާއެއް ނެތްކަމަށެވެ. މީގެ އިތުރުން ވާހަކަ ދެއްކި ބައެއް ޒުވާނުން ބުނީ މިއީ ޒުވާނުން ވަރަށްބޮޑަށްއެދޭ ކަމެއްކަމަށާއި ޒުވާނުންގެ ފުރިހަމަ ތާއީދު މިކަމަށްއޮތް ކަމަށެވެ.\nކައުންސިލް ނާއިބްރައީސް ރިޒާ އަދި މެމްބަރ ވާހިދު ޖަލްސާ ދޫކުރައްވާ ވަޑައިގަތީ ކީއްވެގެންކަމެއް ނޭގެއެވެ. ނަމަވެސް އީޓީން މިއަދު ގުޅާލުމުން ނައިބްރައީސް ރިޒާވަނީ މިމައްސަލާގައި ރައީސް އަލީ ވަހީދަށް ވަނީ ވަރަށްބޮޑަށް ފާޑުވިދާޅުވެފައެވެ. އޭނާ ވިދާޅުވީ ޖަލްސާ ދޫކުރެއްވީ ރައީސް ކަނޑައެޅިގެން ޒުވާނުންގެ ތަރައްޤީއަށް ދެކޮޅު ހައްދަވަން ފެއްޓެވުމުން ކަމަށެވެ.\n“ރައީސަކީ ޒުވާނުންގެ ތަރައްޤީއަށް މަސައްކަތް ކުރާ މީހެއްނޫން. އެކަން ރޭގެ ބައްދަލުވުމުގައި ސީދާ ފާޅުވެގެންދިޔައީ. މީގަބޫލުކުރެވޭނެކަމެއްނޫން. ޒުވާނުންގެ އެތައްކަމެއް ރައީސާހެދި އެބަމަޑުޖެހޭ” ދާދިފަހުން ޕީޕީއެމް އަށް ސޮއިކުރެއްވި ރިޒާ ވިދާޅުވިއެވެ.\nޖަލްސާގައި ކައުންސިލްގެ އަނެއް ދެމެމްބަރު ކަމުގައިވާ މުހައްމަދު ޝަކީލާ، ޔަހްޔާ ބައިވެރިވިއެވެ. އެހެންނަމަވެސް މިކަމާމެދު އެއްވެސް ވާހަކައެއް އެދެބޭފުޅުން ނުދައްކަވައެވެ.\nފީފާގެ ގޯލް ޕްރޮޖެކްޓްގެ ދަށުން އޭދަފުށީގައި ފުޓްސަލްދަނޑެއް އަޅާނެ ބިމަކާމެދު ގޮތެއް ނިންމުމަށް މިދިޔަ އަހަރު ކައުންސިލުން ރައްޔިތުންނާއެކު ބޭއްވި ބައްދަލުވުންވެސް ކޮޅެއްގައި ނުޖެހި އުޅެނިކޮށް ގިނަބަޔަކު ޖަލްސާ ދޫކޮށް ގޮސްފައިވެ އެވެ.\nޒުވާނުން ނުކުތުމުން ރޭގެ ޖަލްސާ އަނެއްކާވެސް ކުރިޔަށްގެންދިޔައެވެ. ދަނޑުގެ މައްސަލައަށް އެއްވެސް ގޮތެއް ނުނިމުނެވެ. ދަނޑުގެ މައްސަލައިގެ އިތުރުން ކައުންސިލުން ރޭ ރައްޔިތުންނާ ހިއްސާކުރީ މިދިޔަ ރޯދަމަހަށް އޭދަފުށީ ހުކުރު މިސްކިތް މަރާމާތު ކުރުމަށް ދިޔަ ޚަރަދު ތަފްސީލާއި ވިލާ ކޮލެޖުން އޭދަފުށީގައި ގާއިމުކުރުމަށް ހަމަޖެހިފައިވާ ކެމްޕަހާ ބެހޭގޮތުންނެވެ.\nޖެނުއަރީ 6, 2013 at 1:04 am\nމީގެ އިތުރުން ވިލާ ކޮލެޖްގެ ތަފްސީލް ހަބަރު ގެނެސްދިނުން ވަރަށް ބޮޑަށް އެދެން. މީ ރައްޔިތުންގެ ތާއީދު ކިހާވަރަކަށް އޮވެގެން ނިންމާ ނިންމުމެންތޯ ބަލާލަން ބޭނުން. މިހެން މިދަންނަވަނީ ވިލާ ކޮލެޖަށް ބިމެއްދީފަ އަދި ބަހިންޔާ ހޯލް ކުދިންނަށް ބޭނުން ނުކުރެވޭ ގޮތަށް ވިލާ ކޯސްތައް ހިންގަން ދިނުމަކީ އެހާ ތާއީދު ކުރެވޭ ކަމެއް ނޫން. އަދި ވިލާޔަށް މިލިބުނީ އޯޕަން ބިޑެންގަ ވާދަ ކޮށްގެންތޯ އެގުމަކީ މުހިންމު ކަމެއް ކަމުގައި ދެކެން.


Maumoon Vidhaalhu Vanee Handhu Nufennaane Kamah - Vaguthu\nމައުމޫނު ވިދާޅުވަނީ ހަނދު ނުފެންނާނެ ކަމަށް\n1 އަހަރު ކުރިން ( މެއި 4, 2019 )\nމިއަހަރު ރަމަޝާން މަހުގެ ހަނދު މިއަދު އެއްވެސް އިސްލާމީ ގައުމަކަށް ނުފެންނާނެ ކަމަށް ކުރީގެ ރައީސް މައުމޫން އަބްދުﷲ ގައްޔޫމު ވިދާޅުވެއްޖެއެވެ.\nމައުމޫން ދެންމެ ކުރެއްވި ޓުވީޓެއްގައި ވިދާޅުވީ ފަލަކީ ހިސާބުތަކުން ދައްކާގޮތުގައި މިއަހަރުގެ ރަމަޟާން މަހުގެ ހަނދު އިރު އޮއްސުމަށް ފަހު އެއްވެސް އިސްލާމޯ ގައުމަކަށް ނުފެންނާނެ ކަމަށާއި އެހެން ކަމުން މިއަހަރުގެ ރަމަޟާން މަހުގެ ފުރަތަމަ ދުވަހަކީ މިމަހު6ވާ ހޯމަ ދުވަސް ކަމަށެވެ .\nAccording to astronomical calculations, the crescent moon for the month of Ramadan will not be visible to any Muslim country after sunset today. Therefore, astronomically the first of Ramadan 1440 will fall on Monday 6th May 2019. Ramadan Mubarak!\n— Maumoon Abdul Gayoom (@maumoonagayoom) May 4, 2019\nމައުމޫން މިހެން ވިދާޅުވިއިރު މި އަހަރުގެ ރަމަޟާން މަހަށް ހަނދުބެލުމުގެ މަސައްކަތް މިއަދު ކުރިއަށްދާނެ ކަމަށް ޑިޕާޓްމަންޓް އޮފް ޖުޑިޝަލް އެޑްމިނިސްޓްރޭޝަން (ޑީޖޭއޭ) އިން ވަނީ ބުނެފައެެވެ.\nޑީޖޭއޭ އިން ބުނީ ރަމަޟާންމަހުގެ ހަނދުގެ މައްސަލަ ވަކި ގޮތަކަށް ނިމެންދެން މިއަދު ހަވީރު 5:30 އިން ފެށިގެން އެ ޑިޕާޓްމަންޓާއި، ރަށްރަށުގެ މެޖިސްޓްރޭޓް ކޯޓުތަކާއި، ރަށު ކައުންސިލްގެ އިދާރާތަކާއި، އަތޮޅު ކައުންސިލްގެ އިދާރާތައް ހުޅުވިފައި ހުންނާނެ ކަމަށެވެ.\nމީގެ އިތުރުން ކުރީ އަހަރުތަކެކޭ ވެސް އެއްފަދައިން މި އަހަރު ވެސް ރަމަޟާން މަހުގެ ހަނދު ސާބިތު ކުރުމަށްޓަކައި މި އަހަރުގެ ރަމަޟާންމަހުގެ ހަނދު ދުށް މީހަކު ނުވަތަ ބަޔަކު ހެކިބަސް އަދާކުރުމަށް ހަމަޖެހިފައި ވަނީ މާލޭގައި ނަމަ މާލޭގެ ކޯޓެއްގެ ޤާޟީއެއްގެ ކުރިފުޅު މަތީގައި ކަމަށާއި، އަތޮޅުތަކުގައި ނަމަ އެރަށެއްގެ މެޖިސްޓްރޭޓްކޯޓުގެ މެޖިސްޓްރޭޓުގެ ކުރިފުޅު މަތީގައި ކަމަށެވެ. އަދި މެޖިސްޓްރޭޓެއް ނެތް ރަށެއްގައިނަމަ އެވަގުތަކު ރަށުކައުންސިލްގެ އިދާރާ ހިންގެވުމާއި ހަވާލުވެ ހުންނެވި އިސް ވެރިއެއްގެ ކުރިފުޅު މަތީގައި ކަމަށެވެ.\nހަނދު ފެނިގެން އެކަމުގެ މައުލޫމާތު ދޭއިރު ގާތްގަޑަކަށް ހަނދުހުރި އުސްމިނާއި، މިސްރާބާއި، އަދި މިނޫން ވެސް މިފަދަ މުހިންމު މައުލޫމާތު ދޭންވާނެ ކަމަށާއި އެހެން ކަމުން ހަނދު ދުށް މީހަކު ނުވަތަ ބަޔަކު ވީހާ އަވަހަކަށް މާލޭގައިނަމަ ޑިޕާޓްމަންޓް އޮފް ޖުޑިޝަލް އެޑްމިނިސްޓްރޭޝަނަށް ރަށްރަށުގައިނަމަ އެރަށެއްގެ މެޖިސްޓްރޭޓް ކޯޓަށް، އަދި މެޖިސްޓްރޭޓަކު ނެތް ރަށެއްގައިނަމަ އެރަށެއްގެ ރަށު ކައުންސިލްގެ އިދާރާއަށް ޙާޟިރުވެ ހަނދާބެހޭ މައުލޫމާތު ދިނުމަށް ޑީޖޭއޭ އިން ބުންޏެވެ.\nޑީޖޭއޭ އިން ވަނީ ހެކިބަސް އަދާކުރުމަށްޓަކައި އައުމާއި، ދިއުމުގެ ޚަރަދު ދިނުމަށް ވެސް ނިންމާފައެވެ.\nޖާބިރު އަތަކުން ރައީސް މައުމޫން ފައިސާއެއް ނުނަންގަވާނެ: ހުސެއިން\nމައުމޫނާ ދެކޮޅަށް ހުށަހެޅުއްވި މައްސަލައިގައި ޖާބިރު ވަކާލާތު ކުރައްވާނީ އަމިއްލައަށް\nރައީސް މައުމޫނަށް އަވަސް ޝިފާއަކަށް އެދެން: ރައީސް ސޯލިހް\nމެއި 4, 2019 12:44\nތިޔަ މައުމޫނު ބުނީވެސް މާދަމަރޭ ހަނދުކޭތަ ހިފަނެއޭވެސް. އެއަށްކޔަނީ ސްޕްރީމް ކޯރޓްގެ އަމުރުދޯ؟\nމެއި 4, 2019 12:46\nމައުމޫނަށް ވަހީ އަންނަނީތަ ހަނދު ނުފެންނާނޭ ބުނަން\nމެއި 4, 2019 12:50\nއެއީ މައުމޫނު ބުނާ ވާހަކައެއްނޫނެވެ. މައުމޫނަށްވެސް އެނގޭނެ މުސްކުޅިންގެ ބަސް. "ރަޖަބު4ވީ އެއްޗެއް ރަމަޟާން 1 ވާނެ" . މި ބަހަށް އަބަދުވެސް ދިވެހިން ތަބާވާނެ! އަދި ދިމާވަނީވެސް މިބަސް!\nމެއި 4, 2019 12:55\nގާނޫނަކުން ކަނޑަނޭޅޭނެ ރޯދަ މަހު އިނާޔަތް ދޭން ވަޒީފާ އަދާ ކުރާ ފަރާތް ތަކަށް ސްޕެޝަލީ އަމިއްލަ ކުންފުނި ތަކަށް ކަނޑަނޭޅޭނެއޭ އެއީ ވަރަށް ބޮޑު ގޯހެކޭ އެއޮންނަން ޖެހޭނީ އިޚްތިޔާރީ އެއްޗެއްގެ ގޮތުގައި ތިޔާ ގޮތަށް ދެން އަމިއްލަ ކުންފުނި ތައް ފެލާލަން ސަރުކާރުން އުޅޭނަމަ ދެން މިގައުމުގައި ވިޔަފާރި އެއް ކުރިނާރާނެ ދުވަހަކު ވެސް...\nމެއި 4, 2019 21:13\nބަލަ މޮޔަ ކޯޑިނޭޓަރޫ މީހަކަށް އެއްޗެއް ދީގެން ވިޔަފާރިއެއް ހަލާކެއްނުވާނެ ކަމެއް ނުއެނގޭ ދޮތަ؟\nމެއި 4, 2019 13:55\nފަލަކީ ހިސާބަކީ އިސްލާމްދީނުގައި ހުއްދަ އެއްޗެން ނޫން ނުބެހޭ ކަމެއް ނޯންނާނެ މުސްކުޅިހާލުގައިވެސް\nމެއި 4, 2019 14:36\nމެއި 4, 2019 16:58\nކިހިނެއް ކޮންތާކުން ނެރުނު ހުކުމެއް ކޮޔާ؟\nމެއި 4, 2019 17:52\nކަލޭމެންނަށް މާތްވެގެންވީ އިސްލާން ދީން ދަސްކޮށްދީ ވަހުދަތު ގުޑުނަ ނުދީ ފައިވިއްދައިގެން އެބޭ އެހުންނަނީ ކަލޭ ދުނިޔެއަށް ވެސް ނާންނަނީސް. ވީއިރު އިސްލާން ދީން އެބެއަށް ނޭނގި ކަލޭމެންނަށް ވަކިން އެނގޭނެތަ؟\nމެއި 4, 2019 14:50\nތިމާ އާއި ތިމާގެ އަހުލުވެރީން ނަރަކައިން ސަލާމަްކުރޭ\nމެއި 4, 2019 15:08\nމައުމޫނު ވިދާޅުވުމުގެ މާކުރިން މިއަދު ހަނދު ނުފެންނާނެކަން އަހަރެންނަށް އެނގޭ. މިދިޔަ އަހަރުގެ ނޮވެމްބަރ މަހު 2019ވަނަ އަހަރުގެ ކަލަންޑަރުގައި އެކަލަންޑަރު ހެދިފަރާތުން މިއަދު ހަނދު ނުފެންނާނެތީ މިމޭމަހުގެ 6ވަނަ ދުވަހަކީ ރަމަޟޯން މަހުގެ ފުރަތަމަ ދުވަސްކަމަށް އެއޮތީ. މިއަދު ކޮންމެހެން މައުމޫނު އެވާހަކަ ބުނާކަށްނުޖެހޭ. މައުމޫނު ހީކުރާކަހަލަ ތިމަންނާބުނީމައޭ މީހުނަށް އެނގޭނީ.\nމެއި 4, 2019 16:24\nދުވަހަކުވެސް މީނަޔަކަށް ހަދެއްނުފެންނާނެ\nމެއި 4, 2019 16:29\nމައުމޫނު އައް އެނގެނީ ބޮޑު ކޭތަ ހިފާ ގޮތް..ލަދުގެ ކަންފުޅެއްނެތް މީހެއް..\nމެއި 4, 2019 17:45\nކޮޔާމެންނޭ...... އަދުރޭގެ ބަހެއްބޭނުންވޭ މިކަމުގަ!\nމެއި 4, 2019 18:15\nމައުމޫނަށް ފެންނާނީ ބަކަމޫނު\nމެއި 4, 2019 20:24\nމައުމޫނުގެ ދިގު 30 އަހަެުގަ މިގައުމައް ކޮއްދިން ކަންތައްތައް ވ ގިނަ ވާހަކަ އެންމެންވެސް ދައްކައެވެ. އެކަން އަހަރެމެންވެސް ގަބޫލު ކުރަނެވެ. ނަމަވެސް ހިތާމައަކީ މައުމޫނު އަޒްހަރު ޔުނިވަރސިޓީން ކިޔަވައިގެން އައިސް ރައްޔިތުންނައް އެއްޗެއް އޮޅުންދިލުވައި ދިނުމުގެ ބަދަލުގައި ހުރިހާ ކަމެއް ފޮރުވީ އެވެ. ދީނީގޮތުން އެނގެންޖއހޭ ކަންކަން ކިޔައި ނުދިނުމައް މަދުރަސާތަކައްވެސް އެންގީއެވެ މިސާލަކަްްަް ނަރަކައިގެ ވާހަކަ ދެއްކީމަ ކުދިންބިރު ގަންނާނެ ކަމައްބުނެ އެވާހަކަތައް ކިޔައި ނުސިނުމައް އއންގީއެވެ. ސޮކޫލު ކުދިން ބުރުގާ އއޅީމަ އެކަން މަނާކުރީއެވ. ޢަންހެނުން ޙިޖާބު އެޅީމަ ވަޒީފާއިން ވަކިކުރީއެވެ.ފިރިހެނުން ތުނބުޅި ބެހެއްޓީމަ އެކަންވެސް މަނާކުރިއެވެ. ޝެއިޚުން ދީނީ ގޮތުން އެއްޗެއް ބުނެދިނަމަ ޖަލައްގެންގޮސް ތުނބުޅީގަ ޓޮމާޓޯ ސޯސް އުނގުޅާފަ ތުނބުޅިތައް ބޭލީއއވއ. ދެން ވ ސަލާމް\nމެއި 4, 2019 20:38\nމަޢުމޫނު ނުބުންޏަސް ޤޫގުލް ކޮށްލިއަސް އިނގޭވަރުގެ ކަންކަންތީ! އެހެންނޫނަސް މަޢުމޫނު އެސްޓުރޮނޮމީ ދާއިރާއިން ކިޔެވިކަންއިނގޭކަށްނެތް! ދެންކީއްވެ މާމޮޅު ފަލަކީ އިލްމުވެރިއަކަށްވެގެން ތިއުޅެނީ! ފޮތެއް އޮތަސް އެދުރެއްނުވާނޭ ބުނާ ބީދާއިން ޓެލެސްކޯޕެއް އޮތަސް އެސްޓުރޮނޮމާރ އަކަށް ނުވެވޭނެ. ވ.ސަލާމް\nމެއި 4, 2019 21:10\nމައުމޫނު ދައްކާ ވާހަކަ މިހާރު ގަބޫލުކުރާކަށް ނުވާނެ. އެބޭ އެހެރީ މިހާރު “ބޮނދު ބުޑަށް ސައި” ވެފަ.


ކާމިޔާބީއަށް ވާޞިލުވުމަށް މަގެއް – DhiSalafiyyah\n22/05/2012 ޢާންމު ލިޔުން, މުޖުތަމަޢުއައްޝައިޚް މުޙައްމަދު ސިނާން\nކަމެއް ޙާޞިލުކުރުމަށްޓަކައި މަސައްކަތްފަށާ ކޮންމެ މީހަކަށް އެމަސައްކަތުގެ ފޮނިމޭވާއާ ހަމައަށް ވާޞިލެއްނުވެވެއެވެ. ވަކިހިސާބަކުން އެކަމަކާމެދު މީހާ މާޔޫސްވެއެވެ. ނުވަތަ ކާމިޔާބީގެ މަގަށް ތަފާތު ހުރަސްތައް ކުރިމަތިވުމުގެ ނަތީޖާއަކަށް ވެގެންދަނީ ނުރުހުނު ނަމަވެސް ނާކާމިޔާބީއާ ކުރިމަތިލުމެވެ. ދޮންކޮށް ފޮނިކުރަން ބޭނުންވި މޭވާ، ހިތި ވަނދުވެފައިވާ މޭވާއަކަށް ބަދަލުވެގެން ދިޔުމެވެ.\nކުރާކޮންމެ ކަމެއް ކާމިޔާބީއާ ހަމައަށް ވާޞިލު ނުވެވުމަކީ، މާޔޫސްވާންޖެހޭ ކަމެއް ނޫނެވެ. މިއީ ދުނިޔެއެވެ. ބައެއްފަހަރަށް ނާކާމިޔާބީއާވެސް ކުރިމަތިލާންޖެހޭނެއެވެ. އަބަދުވެސް ހުންނަންޖެހޭނީ ނާކާމިޔާބީއާވެސް ކުރިމަތިލާން ތައްޔާރުވެގެންނެވެ. އަޅުގަނޑުމެންނަކީ މުއުމިނުންކަމުގައިވާނަމަ އެއީ އެކަމުގައި މާޔޫސްވާންޖެހޭނެކަމެއް ނޫނެވެ. ކާމިޔާބީގައިވެސް، އަދި ނާކާމިޔާބީގައިވެސް މުއުމިނާއަށް އޮތީ ހެޔޮކަމެވެ. ރަސޫލާ ޞައްލަﷲ ޢަލައިހިވަސައްލަމަ ޙަދީޘް ކުރައްވާފައިވެއެވެ. ((عَجَبًا لِأَمْرِ الْمُؤْمِنِ، إِنَّ أَمْرَهُ كُلَّهُ خَيْرٌ، وَلَيْسَ ذَاكَ لِأَحَدٍ إِلَّا لِلْمُؤْمِنِ، إِنْ أَصَابَتْهُ سَرَّاءُ شَكَرَ، فَكَانَ خَيْرًا لَهُ، وَإِنْ أَصَابَتْهُ ضَرَّاءُ، صَبَرَ فَكَانَ خَيْرًا لَهُ)) (مسلم) މާނައީ: “މުއުމިނުމީހާގެ ކަންކަން ޢަޖައިބުވެގެންވެއެވެ. ހަމަކަށަވަރުން އޭނާގެ އެންމެހާ ކަމެއްގައި ވަނީ ހެޔޮކަމެވެ. މުއުމިނަކު ފިޔަވައި އެއްވެސް މީހަކަށް އެގޮތަށް (ދެގޮތުގައިވެސް ހެޔޮކަން) ލިބިގެންނުވެއެވެ. އޭނާއަށް ރަނގަޅުކަމެއް ކުރިމަތިވެއްޖެނަމަ ޝުކުރުވެރިވެއެވެ. ފަހެ، އެކަން އޭނާއަށް ހެޔޮކަމަކަށް ވެގެންދެއެވެ. އަދި އޭނާއަށް ދެރަކަމެއް މެދުވެރިވެއްޖެނަމަ ކެތްތެރިވެއެވެ. ފަހެ، އެކަން އޭނާއަށް ހެޔޮކަމަކަށް ވެގެންދެއެވެ.” މިއީ އީމާންކަމުން އެހިތްތަކެއް އަލިވެގެންވާ މީހުންގެ ގޮތެވެ. ކެތްތެރި، ކަންކަން ތަޙައްމަލުކުރުމުގެ ހިތްވަރު ހުރި މީހުންގެ މަގެވެ. އެލިބޭ ނާކާމިޔާބަކީ އެކަމާމެދު ފުރިހަމައަށް ވިސްނާލައިފިނަމަ، ކުރިއަށް ހުރި އެތައް ކަމަކަށްވާ ޢިބްރަތެކެވެ. އެއީ މުސްތަޤްބަލުގައި ކާމިޔާބީއަށް ކޮށާލެވޭ މަގެކެވެ. އަޅުގަނޑުމެންނަކީ ހުރިހާކަމެއް މޮޅަށް ދެނެވޮޑިގެންވާ ޙައްޤުވަންތަ އިލާހަށް އީމާންވާ ބަޔަކު ކަމުގައިވާއިރު، އަޅުގަނޑުމެން އަބަދުވެސް އެއިލާހާ ދޭތެރޭ އުއްމީދުކުރަންޖެހޭނީ ހެވަށެވެ. އަޅުގަނޑުމެންނަށް ކަމެއް ކާމިޔާބު ނުވުމުގައިވެސް ހެޔޮކަމެއް އޮވެދާނެކަން އަޅުގަނޑުމެން ޤަބޫލުކުރަންޖެހޭނެއެވެ. މިސާލެއްގެގޮތުން، އަޅުގަނޑުމެންގެ ތެރެއިން މީހަކު ފައިސާވެރި މުދާވެރިމީހަކަށްވުމަށްޓަކައި ބުރަ މަސައްކަތްތަކެއް ކޮށްފާނެއެވެ. ނަމަވެސް އެފަދަ މީހަކަށް ވަންހަނާވެގެންވާ ކަމެއް އެބަވެއެވެ. ﷲ ސުބުޙާނަހޫ ވަތަޢާލާ ފިޔަވައި އެއްވެސް ފަރާތަކަށް އެކަން އެނގިގެންނުވެއެވެ. އެއީ އެމީހާ ފައިސާވެރިއަކަށްވުމަށް ފަހު ކަންތައް ވާނެގޮތެވެ. ފަހަރެއްގައި އެމީހަކީ ފައިސާވެރިވުމުގެ ސަބަބުން ޖައްބާރު، އަނިޔާވެރިމީހަކަށް ވެގެންވެސް ހިނގައިދާނެއެވެ. އެހެންކަމުން، ﷲ ސުބުޙާނަހޫ ވަތަޢާލާގެ ރަޙްމަތާއި އޯގާވަންތަކަމުން، އެމީހާގެ މުސްތަޤްބަލު އެއިލާހު މޮޅަށް ދެނެވޮޑިގެންވާތީވެ، އެމީހާއަށް ހެވަށްޓަކައި ކާމިޔާބީއާ ހަމައަށް ވާޞިލުވުމަށް މިންވަރުނުކުރައްވައި ފާނެއެވެ. އަޅުގަނޑުމެންޖެހޭނީ މިކަން ދަނެ، އެއިލާހުގެ ރަޙްމަތާއި، ދެއްވުމަށް ރުހި، ކަންކަމުގައި ނާކާމިޔާބުވީނަމަވެސް އެކަމަށް ކެތްތެރިވެ، ހެޔޮގޮތް މެދުވެރިކޮށްދެއްވުން އެދި ﷲއަށް ދަންނަވާށެވެ. އެއާއިޚިލާފަށް، ދުލުން ހުތުރުބަސްތަކާއި ކުފުރުގެ ބަސްތައް ގޮވައި، ދުނިޔެމަތިން މީހާ މާޔޫސްވެ، ތިމާއަކީ ނާކާމިޔާބު މީހެއްކަމުގެ ހުތުރުނަން އަމިއްލައަށް ހޯދައިގެންނުވާނެއެވެ.\nހަމައެފަދައިން، ބައެއް ފަހަރަށް ކުރަން އުޅޭ ކަންތައް “ފްލޮޕް” ވެގެންދަނީ، އެކުރަންއުޅޭކަމެއްގައި ވިސްނަންޖެހޭ މުހިއްމު ކަންތައްތަކާމެދު އިޙްމާލުވެވުމުގެ ސަބަބުންނެވެ. ބަލަންޖެހޭ ކަންކަމާމެދު ފަރުވާކުޑަކުރެވުމުގެ ސަބަބުންނެވެ. ނުވަތަ ކަމުގެ ހައްސާސީކަން ތަސައްވުރު ނުކޮށްލެވުމުގެ ސަބަބުންނެވެ. އެކަންކުރާނެގޮތުގެ ދުރުވިސްނުމެއް ނެތުމުގެ ސަބަބުންނެވެ. އިސާހިތަކު ވަކި ހިސާބަކަށް ކަންތައް ދާއިރަށް މަގު ބަންދުވެއެވެ. ހަތަރުއުދަރެސް ފެނުޖެހޭ ބުނާ ހިސާބަށް ކަންތައް ދެއެވެ.\nމިގޮތުން އިބްނުލް ޤައްޔިމުލް ޖަޥްޒިއްޔާ ރަޙިމަހުﷲ، އެކަލޭގެފާނުގެ ފޮތެއްކަމުގައިވާ “އިޣާޘަތުލް ލަހްފާން” ގައި، ކަންކަމުގައި ކާމިޔާބީއަށް ވާޞިލުވުމަށްޓަކައި، އެކަމެއް ކުރަންފެށުމުގެ ކުރިން ވިސްނަންޖެހޭ ހަތަރުކަމެއް ގެންނަވާފައިވެއެވެ. މިއީ ޢަމަލެއް، ނުވަތަ ކަމެއް ކުރުމުގެ ކުރިން އަބަދުވެސް އަޅުގަނޑުމެން ވިސްނާލަންޖެހޭ ވަރަށް މުހިއްމު ހަތަރު ސުވާލެކެވެ. މިހަތަރު ސުވާލަށް ޖަވާބު ލިބުމަށްފަހުގައި މެނުވީ ޢަމަލެއް ނުވަތަ ކަމެއް ކުރަން ނުފެށުމަށް އިބްނުލް ޤައްޔިމް އިލްތިމާސް ކުރައްވާފައިވެއެވެ. އަދި އެހަތަރު ސުވާލަށް ރަނގަޅަށް ޖަވާބު ދިނުމަށްފަހު، އެޖަވާބުތަކުން އެކަން ކުރަން ފެންނަކަމުގައިވާނަމަ ކާމިޔާބީއަށް ވާޞިލުވެވޭނެކަމުގައި އިބްނުލް ޤައްޔިމު ވިދާޅުވެފައިވެއެވެ. އެހަތަރު ސުވާލަކީ:\n(1) ކުރަންއުޅޭ ކަމަކީ ތިމާއަށް ކުޅަދާނަވެގެންވާކަމެއްތޯ ނުވަތަ ކުޅަދާނަވެގެންނުވާކަމެއްތޯއެވެ؟\nކުޅަދާނަވެގެންނުވާކަމެއްކަމުގައިވާނަމަ އެކަމަކާ ކުރިމަތި ނުލާށެވެ. ކުޅަދާނަވެގެންވާނަމަ އަންނަނިވި ސުވާލަށް ޖެހިލާށެވެ.\n(2) ހެޔޮކަން ވަނީ އެކަމެއް ދޫކޮށްލުމަށްވުރެ ކުރީމަތޯ ނުވަތަ ކުރުމަށްވުރެ ނުކޮށްދޫކޮށްލުމުންތޯއެވެ؟\nހެޔޮކަން ވަނީ ނުކޮށްދޫކޮށްލުމުން ކަމުގައިވާނަމަ، އެކަމެއް ނުކޮށްދޫކޮށްލާށެވެ. އަދި ހެޔޮކަން ވަނީ ކުރުމުގައި ކަމުގައިވާނަމަ އަންނަނިވި ސުވާލަށް ޖެހިލާށެވެ.\n(3) އެކަން ކުރަނީ ﷲއަށްޓަކައި، އެއިލާހުގެ ޘަވާބާއި ދަރުމައަށް އެދިގެންތޯ ނުވަތަ ޖާހާއިމަންސަބާއި، މީހުންގެ ޘަނާ ކިޔުމާއި، ދުނިޔެވީ މުދާވެރިކަމަށް ބޭނުންވެގެންތޯއެވެ؟\nޖާހާއިމަންސަބާއި، މީހުންގެ ޘަނާ ކިޔުމާއި، ދުނިޔެވީ މުދާވެރިކަމަށް ބޭނުންވެގެންކަމުގައިވާނަމަ އަވަހަށް އެކަމަކުން ދުރުވެގަންނާށެވެ. ތިމާގެ ނަފްސު ޝިރުކުން ދުރުކުރުމަށްޓަކައެވެ. އަދި ﷲ ފިޔަވައި އެހެން ފަރާތަކަށް އެދިގެން ޢަމަލުނުކުރުމަށެވެ. އެހެނީ، ދެއްކުމަށްޓަކައި ޢަމަލުކުރުމަކީ ޝިރުކަށް މީހާ ގެންދާނެކަމެކެވެ. އަދި މިދެއްކުމުގެ ބަލިބޮޑުވެ، ﷲއަށްޓަކައި ކަމެއް ކުރުމަކީ އެމީހާއަށް އެންމެ ބުރަކަން ކަމުގައި ވެގެން ހިނގައިދާނެއެވެ. އެހައިރުން އެފަދަމީހެއްގެ ފަރާތުން މީހުންނަށް އެހީވެދިނުމާއެކީ ކަލަގޮވާއަޑު އިވޭނެއެވެ. އެހީއެއްވެދިނަސް އެކަމުގެ ބަދަލެއް އެމީހާ ބޭނުންވާނެއެވެ. އެމީހާއަށް ފައިދާއެއްނެތްގޮތެއްގައި އެންމެ ފިޔަވަޅެއްވެސް ނާޅާނެއެވެ. އެދުމެއްނެތި ވެދުމެއްނުކުރާނޭ ބުނާ އުޞޫލުންނެވެ.\nސުވާލުގެ ޖަވާބަކީ ﷲއަށްޓަކައި، އެއިލާހުގެ ޘަވާބާއި ދަރުމައަށް އެދިގެންކަމުގައިވާނަމަ އަންނަނިވި ސުވާލަށް ޖެހިލާށެވެ.\n(4) އެކުރާކަމުގައި ބޭނުންޖެހިއްޖެ ޙާލަތެއްގައި އެހީތެރިވެދޭނެ ބަޔަކު އެބަހުރިތޯއެވެ؟\nއެހީތެރިވާނެ ފަރާތެއް ނެތިއްޖެނަމަ، ކަމަށް އެކަށީގެންވާ އެހީތެރިވާނެ ފަރާތެއް ލިބެންދެން އެކަން މަޑުޖައްސާލާށެވެ. ނަޞްރުވެރިވެ، އެހީތެރިވާނޭ ބޭކަލުންތަކެއް ލިބިއްޖެއުމަށް ދާންދެން، ނަބިއްޔާ ޞައްލަﷲ ޢަލައިހިވަސައްލަމަ މައްކާގައި ޖިހާދުނުކޮށް މަޑުކުރެއްވި ފަދައިންނެވެ.\nމިކަން ކަން ބަޔާންކުރެއްވުމަށްފަހު، އިބްނުލް ޤައްޔިމު ރަޙިމަހުﷲ ވިދާޅުވެފައިވެއެވެ. “ކާމިޔާބު ގެއްލިދާހުށީ މިކަންކަމުގެ ތެރެއިން ކަމެއް ގެއްލުވާލިމީހަކަށެވެ. އެހެންނޫނީ، މިކަންކަން އެކުއެކީގައި ޖަމާވެއްޖެނަމަ ކާމިޔާބު ގެއްލިގެންނުދާނެއެވެ. މިހަތަރު ކަމަކީ ޢަމަލެއްކުރުމުގެ ކުރިން މުޙާސަބާކުރަންޖެހޭ ހަތަރުކަމެވެ. ފަހެ، އަޅަކު ކުރަންބޭނުންވާ ކޮންމެކަމަކީ އޭނާއަށް އެކަމަށް ކުޅަދާނަވެގެންވާ ކަމެއްނޫނެވެ. އަދި އޭނާއަށް ކުރުމަށް ކުޅަދާނަ ކޮންމެކަމަކީ އެކަންދޫކޮށްލުމަށްވުރެ ކުރުން ހެޔޮކަމެއްކަމުގައި ނުވެދާނެއެވެ. އަދި ދޫކޮށްލުމަށްވުރެ ކުރުން ހެޔޮ ކޮންމެކަމަކީ ﷲއަށްޓަކައި ކުރާކަމެއްކަމުގައި ނުވެދާނެއެވެ. އަދި ﷲއަށްޓަކައި ކުރާ ކޮންމެކަމެއްގައި އެހީތެރިކަން ނުލިބިދާނެއެވެ.”\nޙަޤީޤަތުގައި އިބްނުލް ޤައްޔިމު ރަޙިމަހުﷲގެ މިބަސްފުޅުތަކަކީ އަގުހުރި ބަސްފުޅުތަކެކެވެ. ކާމިޔާބީއަށް ވާޞިލުވަންއެދޭ ކޮންމެ މީހެއްގެ ކޮއްތުކަމުގައި ވާނެ ބަސްފުޅުތަކެކެވެ. ﷲ ސުބުޙާނަހޫ ވަތަޢާލާ އިބްނުލް ޤައްޔިމަށް ހެޔޮރަޙްމަތް ލައްވާށި! އަދި އަޅުގަނޑުމެންނަށް ތެދުމަގު ދައްކަވައި، އެމަގުގައި އަޅުގަނޑުމެންގެ ފައިތިލަތައް ސާބިތުކުރައްވާށި! އާމީން.\n* މަރުޖިޢު: إغاثة اللهفان في مصايد الشيطان: ابن القيم الجوزية.


Kanduge enme funun ves plastic!\nމެރިއާނާ ޓްރެންޗް އިން ފެނިފައިވާ ޕްލާސްޓިކް ކޮތަޅު: ބީބީސީއިން އާންމުކުރި ފޮޓޯ\nއިންސާނުންގެ ތާރީހުގައި ކަނޑުގެ އެންމެ ފުނަށް މިހާތަނަށް ކުރި ފުރަތަމަ ދަތުރުގައި ވެސް އިންސާނުން އުކާފައިވާ ކުނި ފެނިއްޖެކަމަށް ރިޕޯޓްތައް ބުނެފި އެވެ.\nކުނި ފެނިފައިވަނީ ޓެކްސަސްގެ އިންވެސްޓަރެއް ކަމަށްވާ ވިކްޓާ ވެސްކޮވޯ ދުނިޔޭގެ ކަނޑުގެ އެންމެ ފުން ސަރަހައްދު ކަމަށް ބަލާ ޕެސިފިކް ކަނޑުގެ މެރިއާނާ ޓްރެންޗް އަޑިއަށް ސަބްމެރީނެއްގައި ކުރި ދަތުރެއްގަ އެވެ.\nމެރިއާނާ ޓްރެންޗްގެ 10،928 މީޓަރު އަޑިއަށް ސަބްމެރީންގައި ކުރި ދަތުރުގައި ފެނިފައި ވަނީ ޕްލާސްޓިކް ކޮތަޅަކާއި މެޓާ ކަރުދާސްތަކެއް ކަމަށް ވެސްކޮވޯގެ ދަތުރު އިންތިޒާމްކުރި ފަރާތުން ބުނެ އެވެ.\nމެރިއާނާ ޓްރެންޗްގެ އަޑިއަށް ކުރި ދަތުރުގައި މީގެ ކުރިން 1960 ގައި ކުރި ދަތުރުގައި ގޮސްފައިވާ ފުންމިނަށްވުރެ 16 މީޓަރު އަޑިއަށް ގޮސްފައި ވެއެެވެ.\nމީގެ ކުރިން ވެސް ދުނިޔޭގެ ކަނޑުތަކުގެ ފުން ހިސާބުތަކުން އިންސާނުން އުފައްދާފައިވާ އެކި ބާވަތުގެ ކުނި ފެނިފައިވީނަމަވެސް އެހާ އަޑިއަށް ކުރި ފުރަތަމަ ދަތުރުގައި ވެސް ޕްލާސްޓިކް ކޮތަޅާއި މެޓާ ކަރުދާސްތަކެއް ފެނުމުން އެކަމާއި މާޔޫސްވި ކަމަށް ވެސްކޮވޯ ބުންޏެވެ.\nޕްލާސްޓިކް ކުނީގެ 100 މިލިއަން ޓަނު ކުނި ދުނިޔޭގެ ކަނޑުތަކަށް އުކާލެވިފައިވާ ކަމަށް އދ. އިން އަންދާޒާ ކުރެއެވެ. އަދި އޭގެ ސަބަބުން ކަނޑުގެ ދިރުމަށް ކުރާ ނޭދެވޭ އަސަރު އިތުރުވަމުން ދާއިރު ކަނޑުން ބާނާ މަހުގެ ބަނޑުން ވެސް ގިން އަދަދަކަށް ޕްލާސްޓިކް ފެންނަމުން ދެއެވެ.\n"މޫސުމީ ބަދަލުތަކަށް ހައްލު ހޯދަން އެކަށީގެންވާ ވަރަށް އެހީ ނުލިބޭ"


galehiri: ދިވެހިރާއްޖޭގެ ވަޟީފާތައް ޙިޞާރުކުރުން\nދިވެހިރާއްޖޭގެ ވަޟީފާތައް ޙިޞާރުކުރުން\nދިވެހިރާއްޖެއަށް ޕާޓީ ސިސްޓަމް ތަޢާރަފްވުމާއި ގުޅިގެން ރައްޔިތުންގެ ގިނަބަޔަކަށް ވަމުންދާ އެންމެބޮޑު ދައްޗަކީ ވަޟީފާގެދައްޗެވެ. އެ ވަޟީފާއަކަށް ޤާބިލް އެ ކަމުގެ ތަމްރީނާއި ހުނަރުލިބިފައިވާ ބަޔަކަށް އެ ވަޟީފާ ނުލިބިގެން ކޮޅުކޮޅަށްދުވެ އުޅެންޖެހޭ ދައްޗެވެ. މިއީ ގިނަ ގޮތްގޮތުން ބަލާއިރު އިންޞާފުން ބޭރުން ބަޔަކަށް ދޭ ވަރަށްބޮޑު އަނިޔާއެކެވެ. އެ ވަޟީފާއެއްގެ ވެރިފަރާތުގެ ޕާޓީ ސިސްޓަމްގައި ޙިއްޞާއެއްނުވާ ގިނަ ދިވެހިންނަކީ މިކަން ތަޙައްމަލު ކުރަމުންދާ ބަޔެއްކަން މިއީ އެ ކަމުގެ ޙަޤީޤަތެވެ. ސަރުކާރާއި އަމިއްލަ ބައެއް ފަރާތްތަކުން ވެސް މިކަންދަނީ މިގޮތަށް ފެންނަމުންނެވެ. އަމިއްލަ ފަރާތްތަކުގެ ވަޟީފާތަކަކީ އެ ފަރާތްތަކަށް ބޭނުންވާބަޔަކު އެ ކަމަށް ހަމަޖެއްސި ނަމަވެސް އެ ކަމާއި މާބޮޑު އެއްޗެއް ބަޔަކަށް ބުނެވެން ނެތް ކަމެއްކަމުގައި ވެދާނެ އެވެ. ނަމަވެސް ދިވެހި ކޮންމެ ރައްޔިތެއްގެ ފުރިހަމަ ޙިއްޞާވާ ދިވެހިދައުލަތުގެ ވަޟީފާތަކަކީ އެ ހިނދަށް އެ ދައުލަތެއްހިންގުމާއި ޙަވާލުވެތިބި ބަޔަކު ޖަހާނެހާ ގޮތަކަށް ޖަހާނެ ބޯޅައަކަށް ވެގެން ނުވާނެއެވެ. އެއީ އެއްގޮތަކަށް ވެސް ކުރެވިގެންވާނޭ ކަމެއްނޫނެވެ. މިއީ ބަޔެއްގެ ވަރަށްބޮޑުޙައްޤަކާއި އަމާނާތެއްކަން ހިނދުކޮޅަކަށް ވެސް ހަނދާންނައްތައިލައިގެން ނުވާނެ އެވެ.\nދިވެހިދައުލަތުގެ ބައެއް ފަރާތްތަކުން ވަޟީފާއަކަށް ނުވަތަ ވަޟީފާތަކަކަށް އިޢުލާންކުރުމުން އެ ކަމަށް ބޭނުންވާބަޔަކު އެ ކަމަށް އެދި ކަމާއިބެހޭ ސިޓީއާއި ފޯމްތަކާއި ލިޔުންތައް ހުަށަހެޅީމާ މިހާރު މިވާގޮތް ދެކިވަޑައިގެން ބައްލަވާށެވެ. ކުރިން ދެންނެވިގޮތަށް އެ ވަޟީފާއަކަށް އެދި ސިޓީއާއި ފޯމްތަކާއި ލިޔުންތައް ފޮނުވިފަރާތްތަކުގެ ތެރޭ އެ ކަމަށް އެންމެއެކަށޭނަ އެ ކަމުގެ ފެންވަރު ހުރެގެން ވަޟީފާޙައްޤުވާ އެންމެ ޤާބިލްފަރާތަކީ ތިމާމެންގެޕާޓީއަށް ނުވަތަ ތިމާމެންގެ ޕާޓީސިސްޓަމްގެ ކޯލިޝަންގައި ނުހިމެނޭ ފަރާތެއްކަމަށްވާ ނަމަ އެ ދެން އެ ހިސާބުން އެ ކަން އެ ނިމުނީއެވެ. އެ ވަޟީފާއެއްގެ ޚަބަރެއް ދަބަރެއް ނުވާނެއެވެ.\nވާނީ ވެސް އެހެންތާ އެވެ. ތިމާމެންގެޕާޓީއަށް ނުވަތަ ތިމާމެންގެ ކޯލިޝަނަށް ނިސްބަތްވާ ބަޔަކު ކޮންމެހެން ވެސް ގެންގުޅެން ޖެހިގެން އެ ބަޔެއްގެ ބަލަދުއަރައިފައި ވާތީ އެ ބަޔަކަށް ބޮޑު ލާރިގަނޑެއް ދޭނޭ ވަޟީފާއެއް ދިނުމަށްޓަކައި ޖަހައިލި މަޅިއެއްވިއްޔާ އެވެ. މިހިރީ ދިވެހިޤައުމުގެ މިއަދުގެ ޙާލަތެވެ.\nމިހާރު އިވެނީ އެކި ފަރާތްތަކުގެ ވަޢުދުގެ ލިސްޓުގެ އަޑެވެ. އެންމެނަށް އަސާސީ ހަމަހަމަކަން ހޯދައިދޭނެ ކަމުގެ އަޑެވެ. ނަމަވެސް ކަން ނިމިގެންދާނީ ކިހިނެއްތޯއެވެ. ވެރިކަމަށް އަންނަ ބަޔަކު ބުނާނީ ރައްޔިތުން ވެރިކަން ދިނީ ތިމަންނާމެންނަށް ކަމަށެވެ. އެހެންވީމާ ތިމަންނާމެންގެ ވެރިކަމެއްގައި ދިރިހުރުމާއި ދިރިއުޅުމާއި މަރުވުމަކީ ވެސް ތިމަންނާމެންގެ ޙައްޤެކެވެ. މި5އަހަރަކީ ތިމަންނާމެންގެ5އަހަރެވެ. ކެތްކޮށްލާށެވެ. އެ ނިމުނީއެވެ.\nދިވެހިރާއްޖެ މިދެކޭ ފަދަ ޕާޓީ ސިސްޓަމާއި ތަރައްޤީއެއްގައި އުޅުމަށް މި ދުނިޔޭގެ އެހެން އަޅުތަކުންނަށް ނުޖައްސަވާށި އެވެ. އާމީން!\n21 ޖުލައި 2013މ.


SunOnline: Dhuniyeyga mihaathanah fethurunu enme nurakkaatheri pandemic thah\nދުނިޔޭގައި މިހާތަނަށް ފެތުރުނު އެންމެ ނުރައްކާތެރި ޕެންޑެމިކްތައް\nމިޙްނާ ނާސިހު 12 Mar 2020, 09:26\nޕެންޑެމިކެއް ފެތުރިގެން އުޅުމުގެ ތެރެއިން މަރުވެފައިވާ މީހުންގެ ހަށިގަނޑު އުފުލަނީ-- ފޮޓޯ:އިންޓަނެޓް\nދުނިޔޭގައި މިހާރު ފެތުރެމުންދާ ކޮވިޑް-19 އަކީ ޕެންޑެމިކްއެއްގެ ގޮތުގައި ދުނިޔޭގެ ސިއްހަތު ޖަމިއްޔާއިން އިއްޔެ މިވަނީ ކަނޑައަޅާފައެވެ. އެތައް އަހަރެއް ވަންދެން ސައިންޓިސްޓުންނާއި ސިއްޚީދާއިރާއާއި ގުޅޭ ދިރާސާވެރިންދަނީ ޕެންޑެމިކްއެއްގެ ތަފްސީލީ މާނައަކީ ކޮބައިކަން ހޯދުމުގެ މަސައްކަތްކުރަމުންނެވެ. މިހާތަނަށް އެނގޭކަމަކީ 'ޕެންޑެމިކް' އެކޭ މިކިޔެނީ، ބައްޔެއް ވަކި ސަރަހައްދީ އިންތަކުން ބޭރުވެ، ފެތުރިގެން އަންނަ އައުމަށްކަމެވެ.\nތާރީޚީގޮތުން ބަލާއިރު، ކޮލެރާ، ބިއުބޭނިކް ޕްލޭގް، ސްމޯލްޕޮކްސް އަދި އިންފްލުއެންޒާއަކީ މުޅި ދުނިޔޭގައި ފެތުރުނު އަދި އެތައް ބައެއްގެ ފުރާނަ ގެއްލުވާލި ބަލިމަޑުކަމެކެވެ. މިފަދަ ބަލިތަކަކީ ޕެންޑެމިކްއެއްގެ ގޮތުގައި ކެޓަގަރައިޒް ކުރެވޭއިރު، އެޕިޑެމިކްއެއްގެ ތަފާތުކަމަކީ އެއީ ހަމައެކަނި ވަކި ސަރަހައްދެއްގައި ފެތުރޭ ބައްޔަކަށް ނުވަތަ ބަލިމަޑުކަމަކަށްވުމެވެ. މީގެ އެއް މިސާލަކީ ވެސްޓް އެފްރިކާގެ ސަރަހައްދުތަކުގައި ފެތުރުނު އެބޯލާ ވައިރަސް އެވެ. މި ހިމަނާލަނީ އިންސާނީ ތާރީޚު ދުށް އެންމެ ނުރައްކާތެރި "ޕެންޑެމިކް"ތަކެވެ.\nއެޗްއައިވީ ޖެހިފައިވާ މީހަކަށް ފަރުވާދެނީ--ފޮޓޯ:އިންޓަނެޓް\nއެޗްއައިވީ އެއިޑްސް (2012-2005)\nމަރުވި މީހުންގެ އަދަދު: 36 މިލިއަން\nއެޗްއައިވީ އެއިޑްސް އެންމެ ފުރަތަމަ ފެނުނީ 1976 ވަނަ އަހަރު ޑިމޮކްރަޓިކް ރިޕަބްލިކް އޮފް ކޮންގޯއިންނެވެ. 1981 އިން ފެށިގެން މި ބަލީގައި މުޅި ދުނިޔެއިން 36 މިލިއަން މީހުން މަރުވިއިރު މިއީ ހަމަ ޔަގީނުންވެސް ޕެންޑެމިކްއެއްކަން މިވަނީ ކަށަވަރުކޮށްދީފައެވެ. ތަފާސްހިސާބުތަކުން ދައްކާގޮތުން މިހާރުވެސް 35 މިލިއަނެއްހާ މީހުން އެއިޑްސް ބަލީގެ ޝިކާރައަކަށްވެފައިވާއިރު މީގެތެރޭގައި އެންމެ ގިނައީ އެފްރިކާގެ ސަބްސަހަރާ ސަރަހައްދުތައް ކަމުގައި ދައްކައެވެ. އެޗްއައިވީއަށް ލޯހުޅުވި، ހޭލުންތެރިވުމުގެ ނަތީޖާއެއްގެ ގޮތުން މި ބަލި މެނޭޖް ކުރެވޭނެ ފަދަ ފަރުވާތަކެއް މިހާރުވަނީ ހޯދިފައެވެ. 2005 އަކާއި 2012 ވަނަ އަހަރާއި ދެމެދު އެޗްއައިވީއިން މަރުވި މީހުންގެ އަދަދުވަނީ 2.2 މިލިއަނުން 1.6 މިލިއަނަށް ދަށްކުރެވިފައެވެ.\nހޮންގްކޮންގް ފްލޫ (1968)\nމަރުވި މީހުންގެ އަދަދު: 1 މިލިއަން\n1968 ވަނަ އަހަރު ހޮންގްކޮންގް އިން ފެތުރެންފެށި ކެޓެގަރީ 2ގެ ފްލޫ ނުވަތަ ހުމަކީވެސް ދުނިޔޭގައި ފެތުރުނު އެންމެ ބޮޑެތި ބަލިމަޑުކަމުގެ ތެރެއިން އެއް ބައްޔެވެ. މި ބަލީގެ އެންމެ ފުރަތަމަ ކޭސް 1968ގެ ޖުލައިމަހުގެ 13 ވަނަ ދުވަހު ރިޕޯޓުކުރެވުނުއިރު އެންމެ 17 ދުވަސްތެރޭ ސިންގަޕޫރާއި ވިއެޓްނާމްއިން މި ބަލި ފެނުނެވެ. އަދި ތިން މަސްދުވަސްތެރޭ ފިލިޕީންސް، އިންޑިއާ، އޮސްޓްރޭލިއާ، ޔޫރަޕް އަދި އެމެރިކާއިންވެސް މި ބަލި ފެނުނެވެ. މި ބަލީގައި މަރުވަނީ ބަލިޖެހޭ މީހުންގެ އެންމެ ފަސް ޕަސަންޓު މީހުން ކަމުގައިވިޔަސް، ފްލޫގެ ޝިކާރައަކަށްވެ ހޮންގްކޮންގެ އާބާދީގެ 15 ޕަސަންޓު މީހުން މަރުވިއެވެ.\nއޭޝިއަން ފްލޫ ޖެހިފައިވާ ބައެއް އެކަހެރިކޮށްފައި--ފޮޓޯ:އިންޓަނެޓް\nއޭޝިއަން ފްލޫ (1958-1956)\nމަރުވި މީހުންގެ އަދަދު :2މިލިއަން\nއޭޝިއަން ފްލޫއަކީ 1956 ވަނަ އަހަރު ޗައިނާއިން ފެތުރެންފެށި ހުމެކެވެ. ދެއަހަރުގެ މުއްދަތަކަށް ދިގުދެމިގެންދިޔަ ބަލިމަދުކަމުގެ ޝިކާރައަކަށް ޗައިނާގެ އިތުރުން ސިންގަޕޫރު، ހޮންގްކޮންގް އަދި އެމެރިކާވިއެވެ. ޖުމްލަ ދެ މިލިއަން މީހުން މި ބަލީގައި މަރުވިއިރު އޭގެތެރެއިން 69،800 މީހުންނަކީ އެމެރިކާގެ ރައްޔިތުންނެވެ.\nފްލޫޖެހިފައިވާ ބަޔަކު އެކަހެރިކޮށްފައި--ފޮޓޯ:އިންޓަނެޓް\nފްލޫ ޕެންޑެމިކް (1918)\nމަރުވި މީހުންގެ އަދަދު : 50-20 މިލިއަން މީހުން\n1918 އާއި 1920 އާއި ދެމެދު ދުނިޔޭގައި އިންފްލުއެންޒާގެ ވަރުގަދަ ހުމެއް ފެތުރުނެވެ. ބަލި ފެތުރެންފެށިތާ ފުރަތަމަ 25 ހަފްތާގެ ތެރޭގައި 25 މިލިއަން މީހުން މަރުވިއެވެ. މި ބައްޔާއި އެހެނިހެން އިންފްލުއެންޒާ ހުމުގެ އެންމެ ބޮޑު ތަފާތަކަށްވީ، ބަލިޖެހުނު މީހުންނެވެ. މިގޮތުން އާންމުކޮށް އިންފްލުއެންޒާގައި ކުޑަކުދިންނަށް ބޮޑުވަރުވެ ފުރާނަގެއްލޭއިރު މި ފަހަރު ފުރާނަ ގެއްލުނީ ދުޅަހެޔޮކޮށްތިބި ބޮޑެތި މީހުންނެވެ.\nކޮލެރާއަށް ވެކްސިންދެނީ --ފޮޓޯ:އިންޓަނެޓް\nހަވަނަ ކޮލެރާ (1910-1911)\nމަރުވި މީހުންގެ އަދަދު: 80،000 އަށްވުރެ ގިނަ\nކޮލެރާއަކީ ދުނިޔޭގައި ފެތުރުނު އެންމެ ނުރައްކާތެރި އެއް ބަލިމަޑުކަމަށްވާއިރު، މި ބަލި ދުނިޔޭގައި ފެތުރުނު ހަވަނަ ފަހަރު، މުޅި ދުނިޔެ ސިއްސުވާލިއެވެ. މިފަހަރު ކޮލެރާ އެންމެ ފުރަތަމަ ފެނުނީ އިންޑީއާއިންކަމަށްވާއިރު، މެދުއިރުމައްޗާއި، އުތުރު އެމެރިކާ، އިރުމަތީ ޔޫރަޕަށް މި ބަލި ދަތުރުކުރުމުގެ ކުރިން އިންޑިއާއިން 80،000 މީހުން މަރުވިއެވެ. ކުރީގެ ތަޖުރިބާތަކަށް ބަލައި މިފަހަރު އެމެރިކާއިން ވަރަށް ބޮޑަށް ހުށިޔާރުވުމުގެ ނަތީޖާއަކަށްވީ މަރުވި މީހުންގެ އަދަދު އެންމެ 11 އަށް މަދު ކުރެވުމެވެ.\nޕްލޭގް ޖެހިފައިވާ ބައެއްގެ ހާލަތު އަންގައިދޭ ތަސްވީރެއް\nދަ ބްލެކް ޑެތު (1246-1353)\nމަރުވި މީހުންގެ އަދަދު: 200-75 މިލިއަން\nބިއުބޭނިކް ޕްލޭގް ނުވަތަ "ދަ ބްލެކް ޑެތު" އަކީ 1346 އިން 1353 އާއި ދެމެދު މުޅި ޔޫރަޕާއި އެފްރިކާ އަދި އޭޝިޔާ ބައްރުގައި ފެތުރުނު ބަލިމަޑު ކަމެކެވެ. ބެލެވޭ ގޮތުގައި މިއީ މީދަލުގެ ސަބަބުން ޖެހުނު ބައްޔެކެވެ. އަދި ބަލީގައި ބޮޑަށް އަސަރުކުރީ ބޯޓުތަކާއި ހާބަރުތަކަށެވެ.\nތިންވަނަ ކޮލެރާ (1852-1860)\nމިއީ ކޮލެރާ ބަލި ދުނިޔޭގައި ފެތުރުނު ހަތް ފަހަރުގެ ތެރެއިންވެސް އެންމެ ނުރައްކާތެރި ފަހަރެވެ. އަށް އަހަރަށް ދިގުދެމިގެންދިޔަ މި ބަލިމަޑުކަން ފެށުނު ކަމަށް ބުނެވެނީ އިންޑިއާގެ ގަންގާ ކޯރުންނެވެ. އެއާއެކު، މުޅި އޭޝިޔާއާއި، ޔޫރަޕު، އުތުރު އެމެރިކާ އަދި އެފްރިކާއަށްވެސް މިބަލި ދިޔައިރު އެއް މިލިއަނަށްވުރެ ގިނަމީހުން ކޮލެރާގެ ޝިކާރައަކަށްވިއެވެ. މި ބަލީގެ އަސްލަކީ ތަޣައްޔަރުވެފައިވާ ފެންކަމަށް ދެނެގަނެވުނީ އިނގިރޭސިވިލާތުގެ ޑޮކްޓަރެއްކަމުގައވާ ޖޯން ސްނޯއަށެވެ.\nމި ބަލިމަޑުކަން ނުވަތަ ޕެންޑެމިކްތަކާއިއެކު، 541 ވަނަ އަހަރުގައި މުޅި ޔޫރަޕްގެ ދެބައިކުޅައެއްބައި ނެތިކޮށްލި ބިއުބޭނިކް ޕްލޭގްއާއި، 165 ވަނަ އަހަރު، ދުނިޔެއިން ފަސް މިލިއަން މީހުން މަރުވެ ގޮތްނޭނގޭ އެހެން ޕްލޭގްއަކީވެސް ތާރީޚުގައި ހިމެނިފައިވާ އެންމެ ނުރައްކާތެރި ބަލިތަކެވެ.\nކޮވިޑް-19 އަކީ ޕެންޑެމިކް އެއްގެ ގޮތުގައި މިހާރު ހިމެނިފައިވާއިރު، ދުނިޔޭގެ 114 ގައުމެއްގައި ގާތްގަނޑަކަށް 118،000 މީހުންނަށް މި ބަލި ޖެހިފައިވާކަމަށް ރިޕޯޓްކޮށްފައިވެއެވެ.\nގޯނާގެ ވާހަކަ މުވައްޒަފުންގެ ދުލުން، ރައީސް ކީރިތި ކުރެއްވި\n600 ބިދޭސީއެއް މުސާރަ ނުލިބި ހާލުގައި، ހުޅުފަޅައިގެން!


Nagooroalheegai jehi America gai9meehaku maruvejje\nނަގޫރޯޅީގައި ޖެހި އެމެރިކާގައި ނުވަ މީހަކު މަރުވެއްޖެ\nނަގޫ ރޯޅިއެއް ފައިބާ މަންޒަރު\nމޫސުން ގޯސްވެ ބޯކޮށް ވާރޭ ވެހި ފެން ބޮޑުވެފައި ވަނިކޮށް އުފެދުނު ނަގޫ ރޯޅިތަކެއްގެ ސަބަބުން އެމެރިކާގެ އެކި ސަރަހައްދުތަކުން ނުވަ މީހުން މަރުވެ އެތައް ބަޔަކަށް އަނިޔާާ ވެއްޖެ އެވެ.\nޓެކްސަސްގެ އަވަށަކަށް އެރީ ނަގޫރޯޅީގައި ކާރެއްގެ މައްޗަށް ގަހެއް ވެއްޓި އެ ކާރުގެ ފަހަތު ސީޓުގައި ތިބި އަށް އަހަރާއި 10 އަހަރުގެ ދެ ކުއްޖަކު މަރުވެފައިވާއިރު ކުރީ ސީޓުގައި ތިބި އެ ކުދިންގެ ބެލެނިވެރިންނަށް އަނިޔާއެއް ނުލިބި ވަނީ ސަލާމަތްވެފަ އެވެ.\nޓެކްސަސްގެ އަލްޓޯގައި އެކަކު މަރުވެ އިތުރު އެތައް ބަޔަކަށް ވަނީ އެކިވަރުގެ އަނިޔާ ލިބިފަ އެވެ. އަދި ޓެކްސަސް ގެ ފްރޭންކްލިންގައި 60 ވުރެ ގިނަ އިމާރާތް ހަލާކުވެފައި ވެއެވެ. އޭގެ ތެރޭގައި މީހުން ދިރި އުޅޭ 55 ގެއެއް ހިމެނެ އެވެ.\nމިސިސިއްޕީ، ހެމިލްޓަން ގައި ބަޔަކު މަރުވި ހަބަރު ލިބެމުންދިޔައިރު އެ ސިޓީގެ އެތައް އިމާރާތަކަށް ގެއްލުން ލިބި އެތަނުގައި ހުރި ހަމައެކަނި ފަޔާ ސްޓޭޝަން ވެސް ވަނީ ބިމާ ހަމަވެފަ އެވެ.\nމިސިސިއްޕީގެ މޮންރޯ ކައުންޓީގައި މޮބައިލް ގެއެއްގެ މައްޗަށް ގަހެއް ވެއްޓި 95 އަހަރުގެ ފިރިހެނެއް ވަނީ މަރުވެފަ އެވެ.\nބައުކޮމްވިލް ގައި ކުއްލިއަކަށް ފެން ބޮޑުވުމުގެ ސަބަބުން 13 އަހަރު ކުއްޖަކު މަރުވެފައިވާއިރު ކާރެއްގައި ޖެހި ތާށިވެ ސަލާމަތް ނުވެވުނު މީހަކުވެސް ފެންގަނޑު ތެރެއިން ވަނީ ފެނިފަ އެވެ. ބާމިންގަމް ކައިރީގައި މަގުމައްޗައް ވެއްޓިފައި ހުރި ގަސްތައް އެއްކައިރި ކުރަން އުޅުނު މަސައްކަތު މީހެއް މަރުވެފައި ވަނީ ދުއްވާފައި އައި އުޅަނދަކުން ޖެހިފަ އެވެ.\nމަގުތަކަށް ފައިބާފައި ހުރި ކުނިބުނީގެ ސަބަބުން އަނިޔާވެފައި ތިބި މީހުންނަށް އެހީ ފޯރުކޮށްދިނުމުގައި ދަތިތަކެއް ކުރިމަތިވެފައި ވާކަމަށް އެގައުމުގެ މީޑިއާތަކުން ރިޕޯޓު ކުރެއެވެ.\nއެމެރިކާގެ އޮފިޝަލުން ހާމަކުރާގޮތުގައި އެގައުމުގެ ތިން ސްޓޭޓަކަށް މަދުވެގެން 17 ނަގޫރޯޅި އަރާފައި ވެއެވެ.\nނަގޫރޯޅި އެރުމުގެ ސަބަބުން އެ ސަރަހައްދުގެ އެއާލައިންތަކުގެ ފްލައިޓުތައް ޑިލޭކުރަން ވަނީ މަޖުބޫރުވެފަ އެވެ.\nއެމެރިކާ ނަގޫރޯޅި އެރުން\nބައިޑަން ހުވާ ކުރައްވާއިރު 20،000 ސިފައިން\nމެޓަލް ޑިޓެކްޓަރަށް ބޮނދާ މެމްބަރުންނަށް ބޮޑު ޖޫރިމަނާއެއް


591 guesthouse therein 316 guesthouse alun hulhuvaifi – Iru\nސަމާ· 29 ޖަނަވަރީ 2021\nރާއްޖޭގައި އޮޕަރޭޓްކުރާ 591 ގެސްޓްހައުސްގެ ތެރެއިން 316 ގެސްޓްހައުސް އަލުން ހުޅުވުމުގެ ހުއްދަ ޓޫރިޒަމް މިނިސްޓްރީން ދީފިއެވެ.\nޓޫރިޒަމް މިނިސްޓްރީގެ އެންމެ ފަހުގެ ތަފާސް ހިސާބުތައް ދައްކާގޮތުން މިދިޔަ އަހަރުގެ އޮކްޓޯބަރ މަހުގެ 15 ވަނަ ދުވަހުން ފެށިގެން މިމަހުގެ 28 ވަނަ ދުވަހުގެ ނިޔަލަށް ރާއްޖޭގައި އޮޕަރޭޓްކުރާ 316 ގެސްޓްހައުސްއެއް ވަނީ ހުޅުވުމުގެ ހުއްދަ ދީފައެވެ. މީގެތެރޭގައި ގްރޭޓަރ މާލެ ސަރަހައްދުގެ ގެސްޓްހައުސްތަކާއި އަތޮޅުތަކުގެ ގެސްޓްހައުސްތައްވެސް ހިމެނެއެވެ.\nޓޫރިޒަމް މިނިސްޓްރީގެ ތަފާސްހިސާބުތައް ދައްކާގޮތުން ގްރޭޓަރ މާލެ ސަރަހައްދުގެ 44 ގެސްޓްހައުސްއެއް ހުޅުވުމުގެ ހުއްދަ މިހާރު ވަނީ ދީފައެވެ. މިއާއެކު މާލެ ސަރަހައްދުގެ ގެސްޓްހައުސްތަކުގައި ފަތުރުވެރިންނަށް ޙިދުމަތްދޭ އެނދުގެ އަދަދު ވަނީ 1244 އަށް އަރާފައެވެ.\nމާލެ ސަރަހައްދު ނުހިމަނައި ރާއްޖޭގެ 15 އަތޮޅެއްގެ 46 ރަށެއްގެ ގެސްޓްހައުސްތައް ހުޅުވުމުގެ ހުއްދަ ޓޫރިޒަމް މިނިސްޓްރީން މިހާރު ވަނީ ދީފައެވެ. މީގެތެރޭގައި ހއ.އިން ފެށިގެން އައްޑޫ ސިޓީގެ ގެސްޓްހައުސްތައްވެސް ހިމެނެއެވެ. އަތޮޅުތެރޭގެ 272 ގެސްޓްހައުސްއެއް މިހާރު ވަނީ ހުޅުވާފައެވެ.\nއަތޮޅުތެރޭގެ ގެސްޓްހައުސްތައް ހުޅުވުމުގެ ހުއްދަ ޓޫރިޒަމް މިނިސްޓްރީން ދީފައިވަނީ އޮކްޓޯބަރުމަހުގެ 15 ވަނަ ދުވަހުއެވެ. އަދި މާލެ ސަރަހައްދުގެ ގެސްޓްހައުސްތައް ހުޅުވުމުގެ ހުއްދަ ދިނީ މިދިޔަ ޑިސެމްބަރުމަހުގެ 14 ވަނަ ދުވަހުއެވެ.\nމާލެ ސަރަހައްދުގެ ގެސްޓްހައުސްތައް ހުޅުވުމުގެ ހުއްދަ ދިނުން ލަސްވީ މި ސަރަހައްދުގައި ކޯވިޑް19 ގެ ކޮމިއުނިޓީ ސްޕްރެޑެއް އޮތުމުގެ ސަބަބުންނެވެ. މާލެ ސަރަހައްދުގެ ގެސްޓްހައުސްތައް ހުޅުވައި ޙިދުމަތްދޭން ފެށުމާއިއެކު ރާއްޖޭގައި ފަތުރުވެރިންނަށް ޙިދުމަތްދޭ ހުރިހާ ފެސިލިޓީތައް ހުޅުވުމުގެ ހުއްދަ ވަނީ ލިބިގެންގޮސްފައެވެ.\nކޮންމެ ރަށެއްގެ ގެސްޓްހައުސްއެއް ހުޅުވުމުގެ ކުރިންވެސް ވަކި ހާއްސަ އެސްއޯޕީއެއް، އެ ގެސްޓްހައުސްއަކުން ޓޫރިޒަމް މިނިސްޓްރީއަށް ހުށައަޅަންޖެހެއެވެ. ޓޫރިޒަމް މިނިސްޓްރީން ހުއްދަ ދެނީ މި އެސްއޯޕީތަކަށް ބެލުމަށްފަހުގައެވެ.


ސިލްސިލާ ދަރުސް ’މަރުވުމަށްފަހު‘ ބާއްވަމުންއައި މިސްކިތް ބަދަލުވެއްޖެ – ޖަމްޢިއްޔަތުއް ސަލަފް\nސިލްސިލާ ދަރުސް ’މަރުވުމަށްފަހު‘ ބާއްވަމުންއައި މިސްކިތް ބަދަލުވެއްޖެ\nތާރީޚް: 13:05 16 މެއި 2019\nޖަމްޢިއްޔަތުއްސަލަފުގެ ފަރާތުން ފުރްޤާން މިސްކިތުގައި ކޮންމެ ދުވަހެއްގެ ޢަޞްރު ނަމާދަށްފަހު ކުރިއަށްގެންދާ ’މަރުވުމަށްފަހު’، މި ސިލްސިލާ މިރަމަޟާންމަހުގެ 20 ވަނަ ދުވަހާއި ހަމައަށްކުރިއަށްދާނީ މަސްޖިދުލް މުޙައްމަދު ބިން ޢަބްދިﷲ (ވިޔަފާރިވެރިންގެ މިސްކިތް) ގައިކަމަށް އައްޝައިޚް ޙަސަން މޫސާ ފިކްރީ ވިދާޅުވެއްޖެއެވެ.\nމިއަހަރު މި ސިލްސިލާ ކުރިއަށްގެންދިއުމުގެ ކޯޑިނޭޓަރުގެ މަޤާމުގައި ހުންނެވި ޖަމްޢިއްޔަތުއްސަލަފުގެ ނައިބުރައީސް އައްޝައިޚް ޙަސަން މޫސާ ފިކްރީ ވިދާޅުވީ ކޮންމެ އަހަރެއްގެ ރަމަޟާންމަހު ފުރުޤާން މިސްކިތުގައި ކުރިއަށްގެންދާ މި ސިލްސިލާ ދަރުސްތައް މިއަހަރު ފުރުޤާން މިސްކިތުގައި ބޭއްވުމަށް އެޖަމްޢިއްޔާއަށް ހުއްދަ ލިބިފައިވަނީ ފުރަތަމަ 10 ދުވަހު އެކަނިކަމަށެވެ.\n”ފާއިތުވީ4އަހަރު އަޅުގަނޑުމެން މި ސިލްސިލާ ދަރުސްތައް ބާއްވަމުން މިއައީ ފުރްޤާން މިސްކިތުގަ، މުޅި ރަމަޟާން މަހު އެއްކޮށް. ނަމަވެސް އިސްލާމިކް މިނިސްޓްރީއިން މިފަހަރު އަޅުގަނޑުމެންނަކަށް ހުއްދައެއް ނުދިން މުޅި ރަމަޟާންމަހު ފުރުޤާން މިސްކިތުގައި މި ދަރުސްތައް ބޭއްވުމަކަށް. އަޅުގަނޑުމެންނަށް މިއަހަރު ހުއްދަ ލިބިފައިވަނީ ފުރަތަމަ 10 ދުވަސް ފުރްޤާން މިސްކިތުގައި ބޭއްވުމަށް. ދެވަނަ 10 ދުވަސް ވިޔަފާރިވެރިންގެ މިސްކިތުގަ އަދި ފަހު 10 ދުވަސް ޠައިބާ މިސްކިތުގަ.“ ޝައިޚް ފިކްރީ ވިދާޅުވިއެވެ.\nޝައިޚް ފިކްރީ އިތުރަށް ވިދާޅުވިގޮތުގައި ރަމަޟާންމަހުގައި ޖަމްޢިއްޔަތުއްސަލަފުގެ ފަރާތުން ކުރިއަށްގެންދާ އެކިއެކި ޕްރޮގްރާމްތަކުގެތެރެއިން ފުރްޤާން މިސްކިތުގައި ކުރިއަށްގެންދާ މި ސިލްސިލާ ދަރުސްތަކަކީ ވަރަށްބޮޑު ޚާއްޞަކަމެއްދީގެން ދުރާލައި ރާވައިގެން ކުރިއަށްގެންދާ ހަރަކާތެއްކަމަށާއި އެހެން އަހަރުތަކެކޭވެސް އެއްފަދައިން މުޅި ރަމަޟާން މަހަށް ފުރްޤާން މިސްކިތް ނުލިބުމުން ވަރަށްބޮޑެތި ދަތިތަކާ ކުރިމަތިވަމުންދާކަމަށެވެ.\n”އަސްލު މި ޕްރޮގްރާމަކީ ވަރަށްގިނަ ޢިލްމުވެރިން މީގައި ޝާމިލުވާ ޕްރޮގްރާމެއް. މިއީ ވަރަށް ކޮލެޓީކޮށް ވީޑިއޯ ކުރެވި، ދުވަހުންދުވަހަށް އޭގެ އޯޑިއޯ އަދި ވީޑިއޯ އަޕްލޯޑު ކުރަމުންދާ ޕްރޮގްރާމެއް. ލައިވް ކުރަމުންދާ ޕްރޮގްރާމެއް. ގެންގުޅޭ ހުރިހާ އިކުއިޕްމެންޓުތައް ތަންތަނުން ބަދަލު ކުރުމަކީ ފަސޭހަކަމެއްނޫން. އަދި މީގެ ސަބަބުން މި ސިލްސިލާ ޤަވާއިދުުން ބައްލަވަމުންދާ ބޭފުޅުންނަށްވެސް ވަރަށް އުނދަގޫވާނެ. 10 ދުވަހުން 10 ދުވަހުން މިސްކިތް ބަދަލުވުމަކީ އިންތިހާއަށް އުނދަގޫވެގެންދާނެ ކަމެއް. ފާއިތުވީ އަހަރުތަކުގައި އަޅުގަނޑުމެންނަށް ފުރްޤާން މިސްކިތް ދީފައިވަނީ. ނަމަވެސް މިއަހަރު އިސްލާމިކް މިނިސްޓްރީއިން ހުއްދައެއް ނުދިން މުޅި ރަމަޟާން މަހަކަށް. މިއީ ވަރަށްދެރަ ކަމެއް. މީގެ4މަސްކުރިންފެށިގެން މިއައީ މިނިސްޓްރީއަށް ހުއްދައަށް އެދިގެން އެކިއެކި މަސައްކަތްތައް ކުރަމުން. ނަމަވެސް މިފަހަރު ފުރްޤާން މިސްކިތް މިލިބުނީ 10 ދުވަހަށް.“ ޝައިޚް ފިކްރީ ވިދާޅުވިއެވެ.\nމެދުކެނޑުމެއްނެތި ކުރިޔަށް ގެންދާ މި ސިލްސިލާ ދަރުސްތަކަކީ ވަރަށް ގިނަ ބޭފުޅުންގެ ޝައުގުވެރިކަން ލިބިފައިވާ ދަރުސްތަކެކެވެ. 10 ދުވަހުން 10 ދުވަހުން މިސްކިތް ބަދަލުވާނެ ވާހަކަ އިޢުލާނު ކުރުމުގެ ސަބަބުން ޢާއްމުކޮށް ދަރުސް އަޑުއެހުމަށް ގޮސްއުޅޭ ފަރާތްތަކުގެ ޝަކުވާތައް ވަރަށްގިނައިން ލިބެމުންދާކަމަށް ޝެއިޚް ފިކުރީވިދާޅުވިއެވެ.\nޖަމްޢިއްޔަތުއްސަލަފުގެ ފަރާތުން މިއަހަރުވެސް، އެކިއެކި ޓީވީ ޗެނަލްތަކާއި އޮންލައިން ނޫސްތަކުގައި ތަފާތު ޕުރޮގުރާމްތަކެއް ދަނީ ގެނެސްދެމުންނެވެ. އަދި މީގެ ކުރިން ގެނެސްދީފައިވާ ސިލްސިލާ ދަރުސްތައް ޖަމްޢިއްޔާގެ ޔޫޓިއުބް ޗެނަލްއާއި، ސައުންޑްކްލައުޑުން ފަސޭހަކަމާއެކު އަޑުހާލެވި އަދި ޑައުންލޯޑު ކުރެވޭނެގޮތަށްވަނީ އަޕްލޯޑު ކޮށްފައެވެ.


Fahun libunu quota ah hajjah dhaa meehun maadhamaa furanee | Mihaaru\nމިއަހަރުގެ ހައްޖު އަޅުކަން އަދާކުރަން ގޮސް ތިބި ބައެއް ދިވެހިން ޖިއްދާގައި: ފަހުން ލިބުނު ކޯޓާއަށް ހައްޖަށް ދާނެ ކަމަށް ބެލެވެނީ 500 މީހުން -- ފޮޓޯ / މޯލްޑިވްސް ހައްޖު މިޝަން\nފަހުން ލިބުނު ކޯޓާއަށް ހައްޖަށް ދާ މީހުން މާދަމާ ފުރަނީ\n16 އޯގަސްޓް 2018 - 15:49\nހައްޖަށް މީހުން ގެންދަން ސައޫދީ އަރަބިއްޔާއިން ރާއްޖެއަށް ދީފައި އޮންނަ ރަސްމީ ކޯޓާއަކީ 1،000 އެވެ. އިތުރު 1،000 މީހުންނަށް ޖާގަ ލިބުނު ކަމަށް މިދިޔަ އަންގާރަ ދުވަހު އިއުލާން ކުރައްވާފައި ވަނީ ރައީސް އަބްދުﷲ ޔާމީނެވެ.\nއިތުރަށް ލިބުނު 1،000 ކޯޓާގެ ތެރެއިން 900 ކޯޓާ ދީފައިވަނީ ސަރުކާރުގެ ހައްޖު ކޯޕަރޭޝަނަށެވެ. އަދި 50 ކޯޓާ ތަޒްކިޔާ ޕްރައިވެޓް ލިމިޓެޑަށް ދިން އިރު ބާކީ 50 ކޯޓާ ލިބުނީ އަލް ހަރަމައިން ހައްޖު އެންޑް އުމްރާ ގްރޫޕަށެވެ.\nހައްޖު ކޯޕަރޭޝަނަށް 900 ޖާގަ ލިބުނު ނަމަވެސް އެ ކުންފުނީގެ މެނޭޖިން ޑައިރެކްޓަރު އިދުރީސް އިސްމާއިލް މިއަދު ވިދާޅުވީ އިތުރަށް ލިބުނު ކޯޓާގެ ތެރެއިން އެ ކޯޕަރޭޝަންގެ ފަރާތުން ފޮނުވަނީ 400 މީހުން ކަމަށެވެ.\n"މާދަން ފުރުން ހަމަޖެހިފައި އޮތީ. އަދި ސީދާ ވަގުތެއް އަޅުގަނޑުމެންނަކަށް ނޭނގޭ. އެކަމަކު ފުރުމުގެ ކަންކަން މިހާރު ހުރީ ހަމަޖެހިފައި،" އިދުރީސް ވިދާޅުވި އެވެ.\nތަޒްކިޔާ އަދި އަލް ހަރަމައިންގެ ފަރާތުން ވެސް އެމީހުންނަށް އިތުރަށް ލިބުނު ކޯޓާއަށް މީހުން ގެންދިއުމަށް އަންނަނީ މަސައްކަތް ކުރަމުންނެވެ. ނަމަވެސް މި ދެ ކުންފުންޏާ މިއަދު ގުޅޭ ގޮތް ނުވުމުން އެންމެ ފަހުގެ މައުލޫމާތު ލިބޭ ގޮތް ނުވި އެވެ.\n"މިހާރު" އިން ވާހަކަ ދެއްކި ބައެއް ހައްޖު ގްރޫޕުތަކުން ބުނީ ފަހު ވަގުތު ކޯޓާ ހަމަޖެހުމުން މީހުން ގެންދިއުމުގައި ދަތިތައް އެބަހުރި ކަމަށެވެ.\nއެގޮތުން ހައްޖު މަހަށް ފަހު، ހައްޖުގެ އަޅުކަން ނިމެންދެން، ޖިއްދާ އަށް ދެވެނީ ހަމައެކަނި ސައުދީ އެއާލައިނުން ކަމަށްވާތީ ފްލައިޓުން ޖާގަ ލިބުމުގެ ދަތިތަކެއް ހުރި ކަމަށް ހައްޖު ޖަމާއަތްތަކުން ބުނެ އެވެ.\n"އަޅުގަނޑުމެން ވަރަށް މަސައްކަތްކުރަން އެބަ މީހުން ގެންދަން. ރާއްޖޭން ސިލޯނަށް ފްލައިޓެއް ޗާޓަރުކޮށްގެން ގޮސް، ކޮލޮމްބޯ އިން ސައުދީ އަށް ދިއުމުގެ ވިސްނުމެއް ވެސް އެބަ ގެންގުޅެން،" ތަޒްކިޔާ ގްރޫޕްގެ ފަރާތުން ކުރިން ބުންޏެވެ.\nރަސްމީކޮށް، ކުރިން ލިބުނު 1،000 ޖާގަ އަށް ދާ ދިވެހި ހައްޖުވެރިން މިހާރު ތިބީ މައްކާގަ އެވެ.\nއިތުރު ލިޔުންތައް ހައްޖު ހައްޖު ކޯޓާ ހައްޖު ގްރޫޕްތައް މޯލްޑިވްސް ހައްޖު ކޯޕަރޭޝަން


Covid-19 aa dhekolhah kuri heydha billion akah araifi | Mihaaru\nކޮވިޑް-19އަށް ޓެސްޓު ކުރުމަށް ރެޑޮމް ސާމްަލްތައް ނަގަނީ-- ފޮޓޯ: އަހުމަދު އަވްޝަން އިލްޔާސް/މިހާރު\nކޮވިޑް-19އާ ދެކޮޅަށް ކުރި ހޭދަ ބިލިއަނަކަށް އަރައިފި\n08 ޖުލައި 2020 - 14:515comments\nކޮވިޑް-19އާ ދެކޮޅަށް ސަރުކާރުން ކުރަމުން އަންނަ މަސައްކަތަށް މިދިޔަ ހަފުތާގެ ނިޔަލަށް ކުރި ހަރަދު 1.028 ބިލިއަން ރުފިޔާ އަށް އަރައިފި އެވެ.\nފިނޭންސް މިނިސްޓްރީން ކޮންމެ ހަފުތާއަކު އާއްމުކުރާ ކޮވިޑް-19އާ ދެކޮޅަށް ކުރާ މަސައްކަތުގެ ހަރަދުތަކުގެ ހިސާބުތައް ދައްކާ ގޮތުގައި މިދިޔަ ހަފުތާގެ ނިޔަލަށް ކުރި ހަރަދު ވަނީ 5.4 ޕަސެންޓް އިތުރުވެފަ އެވެ. މި މުއްދަތުގައި އެންމެ ބޮޑު ހޭދައެއް ކޮށްފައިވަނީ ނޭޝަނަލް ޑިޒާސްޓާ މެނޭޖްމަންޓް އޮތޯރިޓީ (އެންޑީއެމްއޭ) އިންނެވެ. އެގޮތުން އެ އިދާރާ އިން ކުރި ހަރަދު ވަނީ 13.3 ޕަސެންޓު އިތުރުވެފަ އެވެ.\nދެ ވަނަ އަށް އެންމެ ބޮޑު ހޭދައެއް ކޮށްފައިވަނީ ހެލްތު މިނިސްޓްރީންނެވެ. މިދިޔަ ހަފުތާގައި އެ މިނިސްޓްރީން އެކި ރަށްތަކަށް ސާމާނު ފޯރުކޮށްދިނުމަށް 13.2 މިލިއަން ރުފިޔާ ހޭދަކުރި ކަމަށެވެ.\nރިޕޯޓުތައް ދައްކާގޮތުގައި ކޮވިޑް-19 ފެތުރޭތީ އެކަމާ ދެކޮޅަށް އެންމެ ބޮޑު ހަރަދެއް ކޮށްފައިވަނީ ބައްޔަށް ޓެސްޓްކުރުމާއި ޕާސަނަލް ޕްރޮޓެކްޓިވް އިކުއިޕްމެންޓަށާއި ބޭހަށެވެ. މީގެ އިތުރުން ވެންޓިލޭޓަރު ހޯދުމަށާއި އައިސޮލޭޝަން ފެސިލިޓީތަކަށާއި ބަލިމީހުންނަށް ފަރުވާދޭނެ ފެސިލިޓީތައް ގާއިމުކޮށް ބެލެހެއްޓުމަށް ވެސް ބޮޑެތި ހޭދަތަކެއް ވަނީ ކޮށްފަ އެވެ.\nއެ މިނިސްޓްރީން ނެރުނު ތަފާސް ހިސާބުތައް ދައްކާގޮތުގައި ކޮވިޑް-19އާ ގުޅޭ ކަންތައްތަކަށް ކުރި ހަރަދުގެ ތެރޭގައު އެކި ފަރާތްތަކަށް ދިން އެހީ 363.8 މިލިއަން ރުފިޔާއަށް އަރަ އެވެ. މި އެހީ އަކީ ލޮކްޑައުންއާ ގުޅިގެން އާއްމު ފަރުދުންނާއި ވިޔަފާރިތަކަށް ދިން ރިލީފް ޕެކޭޖުތަކެކެވެ.\nއިތުރު ލިޔުންތައް ފިނޭންސް މިނިސްޓްރީ


ސުވަރުގެވަންތަ ވެރިންގެ އަޚްލާޤު – Ilm\nސުވަރުގެވަންތަ ވެރިންގެ އަޚްލާޤު\nއަޅުގަނޑުމެންނަކީ މުސްލިމުންނަށް ވީހިނދު އަޅުގަނޑުމެން އެންމެންގެ މަޤްޞަދަކީ ވެސް އާޚިރަތް ދުވަހު ނަރަކައިން ސަލާމަތްވެ ސުވަރުގޭގެ މަތިވެރި ނިޢުމަތް ޙާޞިލުވާ މީހުންގެ ތެރޭން ވުމެވެ. ވީއިރު މިއަދު އަޅުގަނޑުމެންނަށް ކުރަން ޖެހިފައިވާ އެންމެ ބޮޑު އެއް ކަމަކީ އަޅުގަނޑުމެންގެ ދިރިއުޅުމުގެ ހުރިހާ ދާއިރާއަކަށް ނަޒަރު ހިންގާލައި އަޅުގަނޑުމެންގެ ޢަމަލުތައް ހުންނަނީ ސުވަރުގެވަންތަ ވެރީންގެ ޢަމަލުތައް ހުންނަންވާ ގޮތަށްތޯ ވަޒަން ކޮށްލުމެވެ. މާތް ﷲ ކީރިތި ޤުރުއާނުގައި ކީރިތި ރަސޫލާ ޞައްލަﷲ ޢަލައިހި ވަސައްލަމަގެ މާތް ޞަޙާބީންނަށް ތަޢުރީފު ކުރައްވައި މާތްﷲ ރުއްސަވާ ކަން ވަނީ އަންގަވާފައެވެ. މާތްﷲ ރުއްސަވާވޮޑިގެންފި ބައެއްގެ ނިމުން ވާނީ ސުވަރުގޭގައި ކަމާމެދުޝައްކެއް ނެތެވެ. ވީއިރު އެބޭކަލުންގެ ކިބައިގައި ވީ ކޮންކޮން މާތް ސިފަތަކެއްތޯ އަދި މާތްﷲ އެބޭކަލުންނާމެދު ރުހިވޮޑިގެންނެވީ ކޮން ކަހަލަ ސިފަތަކެއް ހުރުމުންތޯ ވިސްނާލުން މުހިންމެވެ. އަދި މި ސިފަތައް އަޅުގަނޑުމެންގެ ކިބައިގައި އަށަގެންނެވޭތޯ މަސައްކަތް ކުރަން އެބަޖެހެއެވެ. އަޅުގަނޑުމެންނާމެދު ވެސް ﷲ ރުއްސަވާ ސުވަރުގެ ވަދެވޭ މީހުންގެ ތެރެއިންވޭތޯއެވެ. މިގޮތުން ޖަމާލުއްދީން ޒަރަބޯޒޯ ދެއްވާފައިވާ ހުކުރު ޚުޠުބާ އެއްގައި ވަނީ އަޞްޙާބު ބޭކަލުންނާއި އެބޭކަލުންގެ ފަހަތްޕުޅުން ހިންގެވި ތަޤުވާވެރި ޞާލިޙުންގެ ސިފަތަކަށް އަލި އަޅުވާލައްވާފައެވެ. ވީމާ މި މަޒުމޫނުު ގއި އެ ސިފަތަކުގެ ތަރުޖަމާ ޚުލާޞާއެއް ހިމަނާލާނަމެވެ.\nއެބޭކަލުންގެ ދިރިއުޅުއްވުމުން އެންމެ ފާހަގަ ކޮށްލެވޭ އެއް ސިފައަކީ އެބޭކަލުން އެއްވެސް ޢަމަލެއް ކުރެއްވުމުގެ ކުރީން އެ ޢަމަލަކީ ދީނީ ގޮތުން ކޮންކަހަލަ ޢަމަލެއްތޯ ވަޒަން ކުރެއްވުމެވެ. އަބޫބަކުރުގެފާނާއި އަދި ޢުމަރުގެފާނު ފަދަ މާތް ޞަހާބީންގެ ދިރިއުޅުން ވުމަށް ވިސްނާލާއިރު އެއްވެސް ޢަމަލެއް އެއީ ޝަރުޢީ ގޮތުން ހެޔޮ ޢަމަލެއްކަން ސާބިތު ނުވަނީސް އެބޭކަލުން ނުކުރައްވަވައެވެ.\nއަޞްޙާބު ބޭކަލުންގެ ކިބައިން ފާހަގަކޮށްލެވޭ އަނެއް ސިފައަކީ އެބޭކަލުން މަރުހަނދާން ކުރައްވާ އެކަމާމެދު ވިސްނާ ވަޑައިގަންނަވާ ކަމުގެ ގިނަ ކަމެވެ. ގިނައިން މަރު ހަނދާން ކުރެއްވުމުގެ ސަބަބުން އެކަމުގެ އަސަރު އެބޭކަލުންގެ ޢަމަލުތަކުން ހާމަވެއެވެ. އެބޭކަލުން ޖަނާޒާއެއްގައި ބައިވެރިވެއްޖެނަމަ އެބޭކަލުންގެ ލޮލުން ކަރުނަ އޮހޮރެއެވެ. އަދި އެބޭކަލުންގެ ވާހަކަ ތަކުން ސާބިތުވަނީ އެބޭކަލުން ހިތާމަ ކުރައްވަނީ މަރުވެ ގޮސްފައިވާ މީހާ އާއި މެދުއެއް ނޫންކަމެވެ. އަދި ކީއްތޯއެވެ؟ އެ ކީރިތި ކުރައްވަނީ އަމިއްލަ ނަފުސާމެދުގައެވެ. އެބޭކަލުންގެ ޢަމަލުތަކަށް ނިމުން އަންނާނެ މަރު ކުރިމަތިވާނެކަން އެބޭކަލުންނަށް އިޙުސާސް ކުރެއްވޭތީއެވެ. އަޅުގަނޑުމެން މިއީ މުއުމިނުން ކަމުގައި ވާހިނދު އަދި އެބޭކަލުންގެ މަގަށް ތަބާވާ ބަޔަކަށް ވާއިރު އަޅުގަނޑުމެންނަށް މަރު ހަނދާން ކުރެވެނީ ކިހާވަރަކަށް ބާއެވެ.\nއެބޭކަލުންގެ ދިރިއުޅުއްވުމުގައި އަދިވެސް ފާހަގަ ކޮށްލެވޭ ކަމަކީ ދަމު ނަމާދު ކުރުމުގައި ޤާއިމުވެ ތިއްބަވާކަމެވެ. އެ ނަމާދަކީ އެބޭކަލުންނަށް ލޮބުވެތިކަން ބޮޑުވެގެންވާ ނަމާދެކެވެ. އަދި އެ ނަމާދު އެޅިއްޖެނަމަ އެކަމާ ހިތާމަ ކުރައްވައެވެ. މާތްﷲ ރުއްސުންލެއްވި ޙަސަނުލް ބަޞްރީ ވިދާޅުވެފައި ވެއެވެ. ފާފަތަކުގެ ސަބަބުން ބުރަހެލިވެފައިވާ މީހަކަށް މެނުވީ ދަމު ނަމާދު ބުރައަކަށް ނުވާނެއެވެ.\nއެބޭކަލުންގެ މަތިވެރި ސިފަތަކުގެ ތެރެއިން މި ދުނިޔެއާމެދު އެބޭކަލުން ދެކެލައްވާ ގޮތް ފާހަގަ ކުރެވެއެވެ. ދުނިޔަވީ ފައިދާ ލިބެނިވި ޢަމަލުތަކުގެ މައްޗަށް އާޚިރަތުގައި ފައިދާވާނެ ފަދަ ޢަމަލުތަކަށް އިސްކަން ދެއްވިއެވެ. އާޚިރަތުގެ ދާއިމީ ފައިދާއާއި އަޅާ ބަލާލެވޭއިރު މި ދުނިޔެއަކީ އެބޭކަލުންގެ ކުރިފުޅުމަތީގައި މާބޮޑު އަގެއްވާ އެއްޗެއް ނޫނެވެ.\nމިއަދު މުސްލިމުންނަށް ކުރިމަތިވެފައިވާ އެންމެ ބޮޑު ފިތުނައަކީ އާޚިރަތް ހަނދާން ނައްތާލައި ދުނިޔޭގެ އުފާތައް ޙާޞިލުކުރުމަށްޓަކައި މުޅި ޙަޔާތް ހޭދަކުރުމެވެ.\nހަމައެހެންމެ އަޞްޙާބު ބޭކަލުންގެ ކިބައިން ފެންނަ ވަރަށް މާތް އެއް ސިފައަކީ އެހެން މީހުންގެ އުނިކަން ހޯއްދެވުމުގެ ބަދަލުގައި އެބޭކަލުންގެ އަމިއްލަ ނަފްސުތަކުގެ ކުށް އިސްލާޙު ކުރެއްވެވުމެވެ.\nއަޞްޙާބު ބޭކަލުންގެ ސިފަތަކުގެ ތެރެއިން އެންމެ ފަހު ސިފައަކަށް އަޅުގަނޑު ފާހަގަ ކޮށްލާނީ އެބޭކަލުން ޖަމާޢަތުގައި ނަމާދު ކުރެއްވުމަށް ދެއްވި އަހައްމިއްޔަތެވެ. މާތްﷲ އާއި މާދަމާ ބައްދަލު ކުރަން އެދޭ މުއުމިނު އަޅާ ނަމާދަށް ގޮވާލެވޭ ހިނދު އެކަމަށް އިޖާބަދޭ ހުއްޓެވެ. ރަސޫލުﷲ ޞައްލަﷲ ޢަލައިހި ވަސައްލަމަ ވަނީ އަޅުގަނޑުމެންނަށް މި ރިވެތި ސިފަ ދައްކަވާފައެވެ. ވީމާ ނަމާދަށް ގޮވޭހިނދު މިސްކިތަށް ދާން އާދަކުރަންވާނެއެވެ. އަޅުގަނޑުމެންގެ ވަގުތު އަޅުގަނޑުމެން ރާވަން ވާނީ ނަމާދު ވަގުތުތަކަށް ބުރޫނާރާ ގޮތަށެވެ. މިއީ އަޅުގަނޑުމެންގެ މާތް ޞަޙާބީންނާއި އެބޭކަލުންނަށް ތަބާވި ޞާލިޙުންގެ މަގެވެ. މިއީ މާތް ﷲ ސުވަރުގެ ލިބޭނެ ކަމަށް ވަޢުދު ކުރެއްވި ބޭކަލުން އުޅުއްވި ގޮތްކޮޅެވެ. ދީނަކީ ދިރިއުޅުމުގެ ހުރިހާ ކަމަކުން އެކަމުގެ އަސަރު ފެންނަންވާ އެއްޗެކެވެ. ހަމައެކަނި ދުލުކުރިން މުސްލިމުންނަށް ވުމުގެ ދަޢުވާއެއް ކުރުމަކުން ސުވަރުގެވަންތަ ވެރިންނަށް ނުވާ ހުއްޓެވެ.\nއެބޭކަލުންގެ ކިބައިން ފެންނަ އަނެއް ސިފައަކީ އެބޭކަލުންނަށް އަނިޔާވެރިވެފައިވާ މީހުންނަށް މަޢާފުކޮށް ބެހެއްޓެވި އޯގާތެރިކަމެވެ. އެބޭކަލުން މީސްތަކުންނަށް މަޢާފު ކުރަނީ މާތްﷲ އެބޭކަލުންނަށް ފާފަ ފުއްސެވުމުގެ އުއްމީދުގައެވެ.\nއަދިވެސް އަޞްޙާބު ބޭކަލުންގެ ކިބައިން ފާހަގަ ކުރެވޭ އަނެއް ސިފައަކީ މުސްލިމުންނަށް ބަހައްޓަވާ ޤަދަރާއި މުސްލިމު އަޚުންނަށް ހެޔޮއެދިވަޑައިގަންނަވާ މިންވަރެވެ. އަބޫބަކުރުގެފާނު އެއް ދުވަހަކު ވިދާޅުވިއެވެ. އެއްވެސް މުސްލިމަކު ނިކަމެތި ކޮށްނުލާށެވެ. އެހެނީ މާތްﷲ ގެ ޙަޟްރަތުގައި އެންމެ ނިކަމެތި މުސްލިމަކީ ވެސް މަތިވެރި މީހެކެވެ. މިއަދު މުސްލިމުން އެކަކު އަނެކަކަށް މަކަރު ހެދުން ވަނީ ޢާއްމު ކަމަކަށް ވެފައެވެ. މުސްލިމުން އެކަކު އަނެކަކަށް ކުރާ ވަޢުދުތަކަށް ޚިޔާނާތްތެރިވުމަކީ ވެސް ޢާންމު ކަމެކެވެ. އަދި މުސްލިމުން އެކަކު އަނެކަކުގެ ލޭ އޮހޮރުވުމަކީވެސް ޢާއްމުކަމެކެވެ. ހައިރާންވާން ޖެހޭ ކަމަކީ މިއަދު މުސްލިމުން އެކަކު އަނެކަކަށް ހެޔޮކޮށް ހިތާ ޤަދަރު ކުރުމުގެ ބަދަލުގައި ޣައިރު މުސްލިމުންނަށް ޤަދަރު ކުރުމުގައި ކުރިއަރާފައިވާ ކަމެވެ. މިފަދައިން އަޅުގަނޑުމެންގެ ޢަމަލުތައް ހުންނަހާ ހިދަކު އަޅުގަނޑުމެން އެ މާތް ޞަޙާބީންނަށް ތަބަޢަވާ ބައެއް ކަމުގައި ވާނެތޯއެވެ؟\nމިއީ ދަރުމަ މަޖައްލާއަށް ފާޠިމަތު ލިޔުއްވާފައިވާ ލިޔުމެކެވެ.


Mash- hooru Model " Mariano" Raajjey Gai\nމަޝްހޫރު މޮޑެލް މަރިއާނޯ ޑި ވާއިއޯ ...\nމެސެންޖަރ އަށް ފަހު ވައިބަރ އަށް ...\nމަޝްހޫރު މޮޑެލް މަރިއާނޯ ޑި ވާއިއޯ ރާއްޖޭގައި\nby vomadmin April 6, 2018\nއިޓަލީގެ މަޝްހޫރު މޮޑެލް އަދި ފެޝަން ބްލޮގަރ މަރިއާނޯ ޑި ވާއިއޯ ރާއްޖެ އަތުވެއްޖެއެވެ.\nމަރިއާނޯ ޗުއްޓީ ހޭދަކުރަނީ ކުރެއްދޫ އައިލޭންޑް ރިސޯޓުގައެވެ. އަންހެނުންނާއި ދަރިފުޅާއެކު ކުރެއްދޫ ރިސޯޓުގައި ނަގާފައިވާ ހިތްގައިމު މަންޒަރުތައް އޭނާ ވަނީ އިންސްޓެގްރާމްގައި ހިއްސާކޮށްފައެވެ. ރާއްޖޭގެ ރީތި މަންޒަރުތަކާއި ޢާއިލީ ގުޅުން ދައްކުވައިދޭ ފޮޓޯތައް ހިއްސާކުރަމުން މަރިއާނޯ ބުނެފައިވަނީ ރާއްޖޭގައި ހޭދަކުރާ ވަގުތުތަކަކީ ހިތްގައިމު ހަދާންތަނެއް ކަމަށާއި އަބަދުވެސް އެހަދާންތައް ހިތުގެ އެންމެ ފުންމިނުގައި ފޮރުވާފަ ބަހައްޓާނެކަމަށެވެ.\n28 އަހަރުގެ މަރިއާނޯ ޑި ވާއިއޯއަކީ ދުނިޔޭގެ މަޝްހޫރު ބޮޑެތި ފެޝަން ބްރޭޑްތަކަށް މޮޑެލް ކުރަމުންދާ ފަންނާނެކެވެ. އަދި އޭނާގެ ފެޝަން ބްލޮގް އެމްޑީވީ ސްޓައިލްއަކީ އެންމެ ގިނައިން މީހުން ވަންނަ ފެޝަން ބްލޮގްތަކުގެ ތެރޭގައި ހިމެނޭ ބޮލޮގެކެވެ. އިންސްޓެގްރާމްގައި އެކަނިވެސް 6.2 މިލިއަން މީހުން ފޮލޯކުރާ މާރިއާނޯ ވަނީ 2016 ވަނަ އަހަރު ފިލްމީ ދާރާގައިވެސް ހަރަކާތްތެރިވާން ފަށާފައެވެ.\nމިއީ މަރިއާނޯ ރާއްޖެއައި ފުރަތަމަ ފަހަރެއް ނޫނެވެ. މިދިޔަ އަހަރުގެ އޭޕްރީލް މަހުވެސް އަންހެނުންނާއި ދަރިފުޅު ނޭތަން ލިއޯއާއެކު ރާއްޖޭގައި ޗުއްޓީ ހޭދަކުރިއެވެ. އެފަހަރު ޗުއްޓީ ހޭދަކުރީ ފުރަވެރި އައިލޭންޑް ރިސޯޓުގައެވެ.\nމެސެންޖަރ އަށް ފަހު ވައިބަރ އަށް ވެސް އުރީދޫ ނެކްސްޓްގެ ޚިދުމަތް ތައާރަފްކޮށްފި\nސަލްމާން ޚާން ފަސް އަހަރަށް ޖަލަށް\nޔޫއެފާ އެވޯޑަށް، ނޮމިނޭޓްވީ ރޮނާލްޑޯ ސަލާހު އަދި މޮޑްރިޗް\nޔުއޭފާ އިން 2011 ވަނަ އަހަރުން ފެށިގެން ހޮވާ އަހަރުގެ އެންމެ މޮޅު ފުޓްބޯޅަ ކުޅުންތެރިޔާގެ އެވޯޑަށް ނޮމިނޭޓް ...\nރަށްޔިތުންގެ ތާއީދާއެކު މީދޫދާއިރާގެ ގޮޑި ކާމިޔާބުކުރެވިއްޖެނަމަ މީދޫ ރަށްޔިތުން އެދިވަޑައިގަންނަވާފަދަ ރަށަކަށް މީދޫ ހެދުމަށްޓަކައި ކަމާއިބެހޭ ހުރިހާ ފަރާތްތަކާއިގުޅިގެން ...\nމަޖިލީހުގެ ރައީސްކަމަށް ރޮޒެއިނާ ޝައުގުވެރިކަން ފާޅުކޮށްފި\nކުރިއަށް އޮތް ރައްޔިތުންގެ މަޖިލީހުގެ ދައުރުގައި، އެ މަޖިލީހުގެ ރައީސްކަމަށް ކުރިމަތިލައްވަން ޝައުގުވެރިކަން އެބަ ހުންނެވި ކަމަށް އައްޑޫ ...\nކޮންމެ މީހަކީވެސް ރީތި މީހެކެވެ. ތަފާތު މީހެކެވެ. ނަމަވެސް ބައެއް މީހުންގެ ބައެއް ގުނަވަންތައް ފާހަގަ ކޮށްލެވޭ ވަރަށް ...


ރާޖަމޯލީގެ އައު ފިލްމު "އާރްއާރްއާރް" ޓީމުން ބޭއްވި ޕްރެސްއެއްގެ ތެރެއިން.\n20 މާޗް 2019 - 09:21\nއިންޑިއާގެ މިހާރުގެ ބޮޑުވަޒީރު ނަރެންދުރަ މޯދީގެ ވާހަކަ ކިޔައިދޭ ފިލްމު "ޕީއެމް ނަރެންދުރަ މޯދީ" ރިލީޒް ކުރާ ތާރީހު އަވަސްކޮށްފި އެވެ.\nކުރިން އަންނަ މަހުގެ 12 އަށް ތާވަލުކުރި ފިލްމު މިހާރު ސިނަމާތަކަށް ގެންނަން ނިންމާފައި ވަނީ އޭގެ ހަފުތާއެއް ކުރިން އެޕްރީލް5ގަ އެވެ.\n"ޕީއެމް ނަރެންދުރަ މޯދީ" އަކީ އޮމަންގް ކުމާރު ޑައިރެކްޓްކޮށް، ވިވެކް އޮބެރޯއީ ޓައިޓްލް ރޯލް ކުޅޭ ފިލްމެކެވެ.\nމީގައި މޯދީގެ ހަޔާތުގެ އެކި ދުވަސްވަރު ދައްކުވައިދޭނެ އެވެ. މީގެ ކުރިން "މޭރީ ކޮމް" އާއި "ސަރަބްޖީތު" ފަދަ ބައޮގްރަފިކަލް ޑްރާމާތައް ވެސް ގެނެސް ދިން އޮމަންގްގެ ގެނެސްދޭ ތިން ވަނަ ބައޮޕިކަކީ އޭނާ މިހާތަނަށް އެންމެ އަވަހަށް ޝޫޓްކޮށް ނިންމާލައި ބެލުންތެރިންނަށް ގެނެސްދޭ ފިލްމެވެ.\nNew release date... #PMNarendraModi will arrive one week *earlier*:5April 2019... And here's the second poster of the biopic... Stars Vivek Anand Oberoi in the title role... Directed by Omung Kumar B... Produced by Sandip Ssingh, Suresh Oberoi, Anand Pandit and Acharya Manish. pic.twitter.com/R0CkZChSID\nވިވެކްގެ ބައްޕަ އަދި އެކްޓަރު ސުރޭޝް އޮބެރޯއީ ވެސް ޕްރޮޑިއުސަރެއްގެ ގޮތުގައިވާ ހިއްސާވާ "ޕީއެމްއެމް ނަރެންދުރަ މޯދީ" ގެ ޝޫޓިން ފެށީ މިދިޔަ ޖެނުއަރީ މަހުގެ 27 ވަނަ ދުވަހު އެވެ.\nމި ފިލްމުގެ ކާސްޓުންގެ ތެރޭގައި ބޮމަން އިރާނީ، ޒަރީނާ ވައްހާބް، ދަރުޝަން ކުމާރު، ބަރްކާ ބިޝްޓް އަދި މަނޯޖް ޖޯޝީ ފަދަ ތަރިން ހިމެނެ އެވެ.\n"ދަ ތަޝްކެންޓް ފައިލްސް" އަންނަ މަހު 12 ގައި\nއިންޑިއާގެ ކުރީގެ ބޮޑުވަޒީރު ލާލް ބަހާދޫރު ޝަސްތުރީގެ މަރާ ބެހޭ ގޮތުން ތައްޔާރުކޮށްފައިވާ ފިލްމު "ދަ ތަޝްކެންޓް ފައިލްސް" އަންނަ މަހުގެ 12 ގައި ރިލީޒްކުރަން ނިންމައިފި އެވެ.\nMithun Chakraborty, Naseeruddin Shah, Shweta Basu, Pankaj Tripathi, Vinay Pathak, Mandira Bedi, Pallavi Joshi, Ankur Rathee and Prakash Belawadi... #TheTashkentFiles to release on 12 April 2019... Directed by Vivek Ranjan Agnihotri... Zee Studios release... First look poster: pic.twitter.com/huxc6BQ10s\nރިލީޒް ނުކުރެވި ދިގުލައިގެން ގޮސްފައިވާ މި ފިލްމަކީ ވިވެކް އަގްނިހޯތުރީ ޑައިރެކްޓްކޮށްފައިވާ ތުރިލާއެކެވެ. ފިލްމުގެ ކާސްޓުންނަކީ މިތުން ޗަކްރަބަތީ، ނަސީރުއްދީން ޝާހް، ޝްވޭތާ ބާސޫ ޕްރަސާދު، ޕައްލަވީ ޖޯޝީ، މަންދިރާ ބޭދީ، ވިނޭ ޕަތަކު، ޕަންކަޖް ތުރިޕަތީ އަދި ރާޖޭޝް ޝަރުމާ އެވެ.\nވިވެކް އެންމެ ފަހުން ބެލުންތެރިންނަށް ގެނެސް ދިން ފިލްމަކީ 2016 ގައި ޕުލްކިތު ސަމްރާޓާއި ޔާމީ ގޯތަމް ލީޑް ރޯލް ކުޅުނު 2016 ގެ "ޖުނޫނިޔަތު" އެވެ.\n"އާރްއާރްއާރް" ގެ ނަމާ ކުޅެލެވިދާނެ\n"ބާހްބަލީ" ގެނެސް ދިން ޑައިރެކްޓަރު އެސްއެސް ރާޖަމޯލީގެ އައު ފިލްމުގެ ނަމަކީ "އާރްއާރްއާރް" ކަމަށް ވިޔަސް، ފޭނުން ތިބީ މި ނަމުގެ ވާނުވާގަ އެވެ.\nއެހެންވެ މިހާރު އެ ފިލްމުގެ ޓީމުން ވަނީ އެ މީހެއްގެ ބަހުރުވައަކުން "އާރްއާރްއާރް" ސިފަ ކުރާ ގޮތް ހިއްސާކޮށް ދޭން ޓްވިޓާގައި ފުރުސަތު ހުޅުވާލައިފަ އެވެ.\n"އާރްއާރްއާރް" ގެ ރަސްމީ ޓްވިޓާ އެކައުންޓުން ބުނީ އެންމެ ރަނގަޅަށް "އާރްއާރްއާރް" ސިފަކޮށް ދީފައި ހުށަހަޅާ ނަން ފިލްމަށް ދޭނެ ކަމަށެވެ. މިކަމާ ގުޅިގެން ޓްވިޓާގައި މިހާރު ވެސް ގިނަ ބަޔަކު އަންނަނީ "އާރްއާރްއާރް" ސިފަ ކުރާ ގޮތް ހިއްސާ ކުރަމުންނެވެ.\nއަންނަ އަހަރުގެ ޖުލައި 30 ގައި ރިލީޒް ކުރާ މި ފިލްމަކީ 1920 ގައި ހިނގާ ހިޔާލީ ހަނގުރާމައެއްގައި ވިދައިިލާ ދެ ބަތަލުންގެ ވާހަކަ ކިޔައިދޭ ފިލްމެކެވެ. މި ފިލްމުގެ ތަރިންނަކީ ރާމް ޗަރަން، އެންޓީއާރް ޖޫނިއާ، އާލިއާ ބަޓް އަދި އަޖޭ ދޭވްގަން އެވެ.\n"ބަދާއީ ހޯ" ގެ ރިމެކްތަކެއް\nމިދިޔަ އަހަރުގެ އެންމެ ކާމިޔާބު އެއް ފިލްމު ކަމަށްވާ "ބަދާއީ ހޯ" އިންޑިއާގެ އެހެން ބަހުރުވަތަކުން ގެނެސް ދޭން ނިންމައި، އެ ފިލްމުގެ ރައިޓްސް ޕްރޮޑިއުސަރު ބޯނީ ކަޕޫރް ހޯދައިފި އެވެ.\n"ބަދާއީ ހޯ" ގެ ޓްރެއިލާ.\nއެކަން ކަށަވަރުކޮށް ދެމުން އޭނާ ބުނީ އެ ފިލްމުގެ ވާހަކައަކީ މުޅި އިންޑިއާ އަށް ކިޔައި ދޭން ޖެހޭ ކަހަލަ ވާހަކައެއް ކަމަށާއ މިއީ ގިނަ ބަޔަކާ ރިލޭޓްވާ ވާހަކައެއް ކަމަށެވެ.\nއަމިތު ޝަރުމާ ޑައިރެކްޓް ކުރި "ބަދާއީ ހޯ" އަކީ ޒުވާން ދަރިން ތިބި، އުމުރުން ދުވަސްވީ މަޔަކު އަލުން ބަލިވެ އިނުމުން ދިމާވާ ކަންތައްތަކެއް ކިޔައިދޭ ފިލްމެކެވެ.\nބޮކްސް އޮފީހުގައި 221.44 ކްރޯޑް ރުޕީސްގެ އާމްދަނީއެއް ހޯދި ފިލްމުގެ ތަރިންނަކީ ނީނާ ގުޕްތާ، ގަޖްރާޖް ރާއޯ، އަޔޫޝްމަން ކުރާނާ އަދި ސާނިޔާ މަލްއުތުރާ އެވެ.\nބޯނީ ބުނީ "ބަދާއީ ހޯ" ރިމެކް ތަމަޅަ ބަހާއި ތެލެގޫ ބަހުން ގެނެސް ދޭނެ ކަމަށެވެ. އެކަމަކު ދެ ރިމެކްގެ ތެރެއިން ކުރިން ފިލްމު ހަދާނީ ކޮން ބަހުރުވައަކުންތޯ އަދި ނުނިންމާ ކަމަށް ބުންޏެވެ.\nއޭނާ މިހާރު އަންނަނީ 2016 ގައި ރިލީޒް ކުރި އަމީތާބް ބައްޗަން އާއި ތާޕްސީ ޕައްނޫގެ "ޕިންކް" ގެ ތަމަޅަ ރިމެކް ވެސް އަންނަ މެއި މަހު ގެނެސް ދޭން ތައްޔާރުވަމުންނެވެ.\nއަދި "ބަދާއީ ހޯ" ގެ ޑައިރެކްޓަރު އަމުތި އަޖޭ ލީޑް ރޯލަށް ލައިގެން ހަދާ އިންޑިއާގެ ކުރީގެ ފުޓްބޯޅަ ކޯޗް ސައިދު އަބުދުއް ރަހީމްގެ ބައޮގްރަފިކަލް ޑްރާމާއަކީ ވެސް ބޯނީ ޕްރޮޑިއުސް ކުރާ ފިލްމެކެވެ. އެ ފިލްމު ރިލީޒް ކުރާނީ އަންނަ އަހަރު އެވެ.\nއިތުރު ލިޔުންތައް ބޮލީވުޑް އަޖޭ ދޭވްގަން ވިވެކް އޮބްރޯއީ ނަރެންދުރާ މޯދީ\nއަޖޭގެ އަންހެނުންގެ ރޯލަށް ޝްރިޔާ\nރާޖަމޯލީގެ "އާރްއާރްއާރް" އަނެއްކާ ވެސް ފަސްކޮށްފާނެ\nއާލިއާގެ ރޯލާ ބެހޭ ގޮތުން ރާޖަމޯލީ ވާހަކަ ދައްކައިފި


Fenun Matheegai Manavaru Thakeh Fenna Photo Thakeh! - Vaguthu\nރާއްޖޭގެ ހާލަތު ރަނގަޅު، އިންޑިއާ ކޮންޓްރޯލުން ނައްޓާލާފައި! - 8 ގަޑިއިރު ކުރިން\nއިނގިރޭސިވިލާތުގެ އަވަށެއް ކަމަށްވާ ޕައިޓަންގެ މޫދު ސަރަހައްދު ފެންނަ ގޮތަށް ނަގާފައިވާ ފޮޓޯތަކުން ތަފާތު މަންޒަރެއް ފެނިގެން ދެއެވެ. މިއީ ވަރަށް މަދުން ނޫނީ ނުފެންނާނެ މަންޒަރެއް ގޮތަށް ނަގާފައިވާ ފޮޓޯތަކެއްވެސްމެއެވެ. އެ ފޮޓޯއިން ފެނިގެން ދަނީ ކަނޑުގައި ތިބި މަނަވަރުތަކެއް ފެނުން މަތީގައި ތިބޭތަނެވެ.\nޕައިޓަންގެ ގޮނޑުދޮށް ކައިރިން ނަގާފައިވާ މި ފޮޓޯތަކުން މަނަވަރުތައް ފެނުން މަތީގައި ތިބޭތަން ފެނުމުން ގިނަ ބަޔަކަށް ވަނީ ހައިރާން ކަމެއް ލިބިފައެވެ. އެގޮތުން ގިނަ ބަޔަކު ބުނެފައިވަނީ އެއީ ކުރެހުމެއް ކަމަށެވެ. އެހެން ނަމަވެސް މިއީ އަސްލެއް ކަމަށް ގިނަ މީޑީއާތަކުން ވަނީ ބުނެފައެވެ.\nއެ ފޮޓޯއިން މަނަވަރުތަކުގެ އިތުރުން އަސްދޫނިތަކެއް މޫދުން ފެނިގެންދެއެވެ. ގިނަ ބަޔަކު އެއީ އަސްލެއް ނޫން ކަމަށް ބުނަނީވެސް އެ ސަބަބާއި ހުރެގެންނެވެ. އެހެން ނަމަވެސް މިފޮޓޯއަކީ އަސްލެއް ކަމަށް ބުނާ ގިނަ ބަޔަކު ވަނީ އެ ފޮޓޯތައް ނަގާފައިވާ މީހާއަށް ހިތްވަރުދީފައެވެ.\nމި ފޮޓޯއިން މަނަވަރުތައް ފެނުން މަތީގައި ތިބޭތަން ފެނިގެން ގޮސްފައިވަނީ އެއީ ތަންކޮޅެއް ދުރުން ފެނިގެންދާ މަނަވަރުތަކެއް ކަމުން ވަކި ހިސާބަކުން އިރީގެ އަލިކަން ކަނޑަށް އެޅުމުގެ ސަބަބުން ކަނޑުގެ ކުލައާއި އުޑުގެ ކުލައާއި އެއްގޮތް ވުމުގެ ސަބަބުންނެވެ. މިކަހަލަ ފޮޓޮތަކަށް ކަމުގެ ތަޖުރިބާކާރުން ކިޔައި އުޅެނީ "އޮޕްޓިކަލް އިލިއުޝަން" މިފަދައިންނެވެ.\nމާޗް 5, 2021 21:31\nތީގަ ތި އުޅެނީ ލޮލުގެ މައްސަލައެއް..\nމާޗް 6, 2021 10:23\nއުޅަނދު ހުންނަނީ ކަނޑުމަތީގަ ނޫންތަ. ކަނޑު އަޑީގައި. ހުންނަގޮތަށް ސަބްމެރިން.\nމާޗް 8, 2021 10:44


Dhiraasee aharu feshun August 10 gai\nދަރިވަރުންތަކެއް ސުކޫލަކަށް ވަންނަނީ -- ފޮޓޯ: އަވަސް\nދިރާސީ އާ އަހަރުގެ ކިޔެވުން މިއަހަރުގެ އޮގަސްޓް 10 ވަނަ ދުވަހު ފެށުމަށް އެޑިޔުކޭޝަން މިނިސްޓްރީން ނިންމައިފި އެވެ.\nއެޑިޔުކޭޝަން މިނިސްޓްރީން މިއަދު އާންމުކުރި ދިރާސީ އާ އަހަރުގެ ކަލަންޑަރުގައިވާ ގޮތުން ފުރަތަމަ ޓާމުގެ މެދުން މިޑްޓާމް ބްރޭކް ލިބޭނީ އޮކްޓޫބަރު 17 ވަނަ ދުވަހުން ފެށިގެން ހަފްތާ އަކަށެވެ. ޑިސެމްބަރު 23 ވަނަ ދުވަހު ފުރަތަމަ ޓާމް ނިމޭއިރު ދެވަނަ ޓާމުގެ ކިޔެވުން ފެށުމަށް ހަމަޖައްސާފައިވަނީ ޖެނުއަރީ 16، 2022 ގައެވެ.\nދެވަނަ ޓާމުގެ މެދުން މިޑްޓާމް ބްރޭކް ދިނުމަށް ހަމަޖައްސާފައިވަނީ އަންނަ އަހަރުގެ އެޕްރީލް މަހުގެ ތިންވަނަ ދުވަހުން ފެށިގެން ހަފްތާ އަކަށެވެ. ބޮޑު ޗުއްޓީ ފެށުމަށް ހަމަޖައްސާފައިވަނީ އަންނަ އަހަރުގެ ޖޫން މަހުގެ 30 ވަނަ ދުވަހު އެވެ. އެއް މަސް ދުވަހުގެ ބޮޑު ޗުއްޓީއަކަށްފަހު 2022 ވަނަ އަހަރުގެ ދިރާސީ އާ އަހަރުގެ ކިޔެވުން ފެށުމަށް ހަމަޖައްސާފައިވަނީ އޮގަސްޓް ހަތްވަނަ ދުވަހު އެވެ.\nމި ބަދަލާއި އެކީ އޯ ލެވެލް އާއި އޭ ލެވެލް އިމްތިހާނު ބޭއްވުމަށް ހަމަޖައްސާފައިވަނީ މެއި / ޖޫން ގައެވެ. ކުރިން އޮކްޓޯބަރު / ނޮވެމްބަރުގައި އޯލެވެލް އިމްތިހާނު ބާއްވާތީ އޭލެވެލްއަށް ކިޔަވާ ދަރިވަރުންނަށް އެ ދެމެދުގައި ގާތްގަނޑަކަށް ހައެއްކަ މަސް ހޭދަ ކުރަން ޖެހެ އެވެ. އަލަށް ގެނައި މިބަދަލާއި އެކު އެ ދެމެދުގައި ދިގު މުއްދަތެއް ހޭދަކުރަން ނުޖެހޭނެ ކަމަށް އެޑިޔުކޭޝަން މިނިސްޓަރު ޑރ. އައިޝަތު އަލީ ކުރިން ވަނީ ވިދާޅުވެފަ އެވެ.\nދިރާސީ އަހަރުގެ ކިޔެވުމަށް ބޮޑެތި ބަދަލުތަކެއް ގެނެސްފައިވާއިރު މިބަދަލުގެ ސަބަބުން ދަރިވަރުންނަށް ލިބޭނެ ފައިދާތައް މިނިސްޓްރީން ބަލައި ދިރާސާ ކޮށްފައިވާނެ ކަމަށްވެސް މިނިސްޓަރު ވަނީ ވިދާޅުވި އެވެ. އެގޮތުން ބައިނަލްއަގްވާމީ ފަރާތްތަކުން ލިބޭ ފުރުސަތުތައް ދަރިވަރުންނަށް އިތުރުވެގެން ދާނެ ކަމަށާއި، މިހާރު އެކެޑެމިކް ކަލަންޑަރު އެކުލަވައިލާފައި ވާނީ އެތަންތަނުގެ ކަލަންޑަރާ އެއްގޮތަކަށް ކަމަށްވެސް މިނިސްޓަރު ވިދާޅުވެފައިވެ އެވެ.


"ބޮލުގައި އަތް ނޭޅުނުނަމަ، ބޯ ދެފަޅިވީސް"\nމައްސަލައެއް ނުބަލާ، ފުލުހުން ދެނެ ހުރި ކަމަކަށް ނުހަދާ\nބަޣާވާތްކުރި މީހުންނަށް ވެސް ނުހައްގުން އަނިޔާ ކުރެވޭނެ ކަމަށް ގަބޫލެއް ނުކުރޭ\nޒުބޭރުގެ އިނގިލިތައް ވަނީ އަނިޔާގެ ސަބަބުން ބުރިކޮށްލާފަ\nފަސް އަހަރު ފަހުންވެސް ބޮލަށް އެނބުރުން އެރުން ނުހުއްޓޭ\nކ. މާލެ | 8 ފެބްރުއަރީ 2017 | ބުދަ 16:23 | 16,637\nގދ. ތިނަދޫ އަށް އުފަން އުމުރުން 59 ވަނަ އަހަރުގެ މުހައްމަދު ޒުބޭރު - މުހައްމަދު ޝަރުހާން\nއޭނާ ވިސްނާ ފިކުރު ކުރަމުން ދަނީ ގައުމުގެ ހާލަތާއި މެދުގަ އެވެ. އަނިޔާވެރިންގެ ކިބައިން މި ގަޢުމު ސަލާމަތް ކުރުމަށް ﷲގެ ހަޟްރަތުން ދުޢާ ކުރަނީ ސަބަބެއް ނެތިގެންނެއް ނޫނެވެ. ދިވެހި ފުލުހުންނާއި ސިފައިން ކުރި އަނިޔާގެ ވޭން އޭނާގެ ހަށިގަނޑުގައި އަދި ވެސް ދަނީ އަޅަމުންނެވެ. މިއަދު އޭނާ އަކީ ދިރިހުއްޓަސް ނުކުޅެދޭ މީހެކޭ ބުންޏަސް ދޮގަކަށް ނުވާނެ އެވެ. ރައީސް މުހައްމަދު ނަޝީދުގެ ވެރިން ބަދަލުވުމާއި އެކު، ފެބްރުއަރީ 8 ވަނަ ދުވަހު ބޭއްވި އެމްޑީޕީގެ ގައުމީ މަޖިލީހުގެ ޖަލްސާއަށް ފަހު އޭނާ މަގުމައްޗަށް ނިކުތީ ދިވެހި ފުލުހުންނާއި ސިފައިން އޭގެ ކުރީ ދުވަހު ކުރީ ބަޣާވާތެއް ކަމަށް އޭނާއަށް ގަބޫލުކުރެވޭތީއެވެ. ޙައްގު ހޯދަން މަގުމައްޗަށް ނިކުތުމުން ފުލުހުންގެ ދަނގަޑު މުގުރުން އެނާގެ ބޮލުގައި ޖަހާ ބޯފަޅާލިތާ މިއަދަށް ފަސް އަހަރު ވީއެވެ. މިއީ 2012 ވަނަ އަހަރުގެ ފެބްރުއަރީ މަހުގެ 8 ވަނަ ދުވަހު އަނިޔާ ލިބުނު މީހުންގެ ތެރެއިން ގދ. ތިނަދޫ އަށް އުފަން އުމުރުން 59 ވަނަ އަހަރުގެ މުހައްމަދު ޒުބޭރުގެ ވާހަކަ އެވެ.\nވެރިކަން ބަދަލުކުރީ ބަޣާވާތަކުން ކަމަށާއި ރައްޔިތުންގެ އިންތިޚާބީ ރައީސަކީ ރައީސް ނަޝީދު ކަމަށް ބުނެ ފެބްރުއަރީ 8 ވަނަ ދުވަހު މާލޭގެ މަގުތަކަށް މީހުން ނުކުމެ ފުރާލި އެވެ. އުފަން ބިމުގެ ހާލަތާ މެދު ވިސްނާލުމަށްފަހު ޒުބޭރު ވެސް ޖުމްހޫރީ މައިދާނާ ދިމާލަށް ދިޔައީ ރައްޔިތުންގެ ޙައްގުގައެވެ. އަމިއްލަ ހައްގުތަކާއި ދަރިންނާއި ދަރިންގެ ހައްގަށްޓަކަ އެވެ. ބަޣާވާތާ ދެކޮޅަށް އަޑުއުފުލާށެވެ.\nޒުބޭރު މޯލްޑިވްސް މަނިޓަރީ އޮތޯރިޓީއާ އަރާ ހަމަވުމާއެކު މުހައްމަދު އިސްމާއިލް ދީދީ ގޯޅި ތެރެއިން ދުވެފައި އައި އެސްއޯ ފުލުހުންގެ ބަޔަކު އޭނާގެ ބޮލޮގައި ޖަހާ5އިންޗިހާ ތަން ފަޅާލިއެވެ. ހޯސްލާފައި ލޭ ފައިބަމުން ދިޔަތަނާ އަނެއްކާ ޒަޚަމްވެފައިވާ އޭނާގެ ބޮލަށް މުގުރުގެ އިތުރު އެތިފަހަރެއް އަމާޒުވިއެވެ.\nޒުބޭރުގެ ބޯ ފަޅައިގެން ދިއުމުން ފުލުހުން ގެންދަނީ\n"އެމްއެމްއޭ ކުރިމަތީގައި އެންމެން މަޑުކޮށްލައިގެން ތިބީ، އޭރު ވެސް ހަމަނުޖެހުމެއް ނުހިނގާ، އަޅުގަނޑާއި އެހެން ކުއްޖަކާ އެތާ ހުރި ސައިކަލެއްގައި މަތީގައި ކޮޅަށް ހުރެ ވަރުބަލިވެގެން ޖައްސާލައިގެން ތިބީ، ތިއްބާ އެމްއެމްއޭ ކައިރާގައި އޮންނަ ހަނި ގޯޅިގަނޑުން ވަދެގެން އައި ބަޔަކު އަޅުގަނޑުގެ ފުރަގަހުން އައިސް ބޮލުގައި ޖަހާ ބޯ ފަޅާލީ" ޒުބޭރު ބުންޏެވެ.\nދެވަނަ ފަހަރަށް ޒުބޭރުގެ ބޮލުގައި ޖަހަން ފުލުހުން މުގުރު މަޅައިގަނެފައި ވަނިކޮށް އެނާގެ ބޮލުގައި އަތް އެޅުނުކަމީ ނަސީބު ކަމަށް އެނާ ދެކެ އެވެ. އަތަށް ބާރުލާފައި މުގުރުން ޖެހިމިނުން އެނާ ގެ އަތުގެ އިނގިލިތައް ޗިސްޗިސް ވިއެވެ.\n"ބޯ ފަޅާލީމާ ތެދުވެގެން ދުއްވައިގަތީ، އަނެއްކާވެސް އަތުހިފާއި ނަގައި ޖަހަން އުޅެނިކޮށް މިހެން ގޮސް (ފަޅާއިގެން ދިޔަ ތަނުގައި) އަތް އެޅުނީ، އަތް އެޅުނީ ﷲ އަޅުގަނޑު މިދުނިޔެއަށް ލައްވަން ވެގެން، އަތް ނޭޅުނު ނަމަ އަޅުގަނޑު ބޯ ދެފަޅިވީސް ރީއްޗަށް" ޒުބޭރު ބުންޏެއެވެ.\nޒުބޭރު ބުނީ ފެބްރުއަރީ މަހުގެ 8 ވަނަ ދުވަހު ހާލަތު އޮތީ އެކަކު އަނެކަކަށް އެހީތެރިކަމެއް ފޯރުކޮށްދެވޭނެ ފަދަ ގޮތަކަށް ނޫން ކަމަށެވެ. އެ ދުވަހު ދިވެހި ފުލުހުންނާއި ސިފައިންގެ ފަރާތުން ފެނުނު އަނިޔާވެރިކަން ސިފަކުރެވުނީ އިޒްރޭލް ސިފައިން ފަލަސްތީނުގެ ކުށެއް ނެތް މުސްލިމުން ގައިގައި ތަޅާ މަރާ ހަދާ ގޮތަށް ކަމަށް އޭނާ ބުންޏެވެ.\nފެބުރުއަރީ 8 ގެ ވާހަކަތައް ހިއްސާކުރުމަށް ޒުބޭރުއަށް މިއަދުވެސް އެހާ ފަސޭހައައެއް ނޫން\n"އެއީ މިގައުމު އަނދަވަޅަކަށް ވައްޓާލި ދުވަސް، އެކަން ފިލައިގެން ނުދާނެ ދުވަހަކު ވެސް، އެކަން ކުރި މީހުންނަން ދުވަހަކު ވެސް މައާފެއް ނުކުރާނަން" ޒުބޭރު ބުންޏެވެ.\nއެދުވަހު ފުލުހުންނާއި ސިފައިން ހިންގި މުޑުދާރު އަމަލުތަކުގެ ސަބަބުން އެމީހުންނަން ކުރާ އިތުބާރު ގެއްލިއްޖެ ކަމަށް ޒުބޭރު ބުންޏެވެ. މިއަދު ފުލުހުންނާއި ސިފައިންގެ ޔުނީފޯމުގައި އެއްވެސް އަގެއް ނެތް ކަމަށް އޭނާ ދެކެ އެވެ.\n"އަހަރެމެންނަން ފެންނަނީ ފަލަސްތީނަށް އަރާ އިޒްރާއިލް މީހުން ކަންތަން ކުރާ ގޮތް، އެއަށްވުރެ މާ ނުބައި އެ މީހުން، އަހަރުމެން އެއް ލޭ ހިނގާ މި ކުޑަކުޑަ ގައުމުގައި، އެގޮތަށް އަނިޔާކުރާނެ ކަމަށް ފަހަރެއްގައި ވެސް މަ ހީނުކުރަން، އެމީހުންގެ ވާޖިބަކު ނޯންނާނެ ތަޅާ އަނިޔާކުރާކަށް، މީހަކު ގޯސްކޮށް އުޅެންޏާ ހިފާ ހައްޔަރުކުރަންވީ، އެދުވަހު މަވެސް ހައްޔަރުކުރަންވީ، އެކަމަކު އަނިޔާއެއް ނުކެރެވޭނެ" ޒުބޭރު ބުންޏެވެ.\n"ވަޒީފާ ދޫކޮށްލާފައި ރަށަށްދާން ވިސްނާނީ، ބޮލަށް އެބުރުން އަރާ އަދިވެސް"\nޒުބޭރު މާލޭގައި ދިރިއުޅެނީ ވަރަށް އަދައިގެ އެޕާޓްމެންޓެއްގަ އެވެ. ޒުބޭރުގެ ނުވަ ކުދިން ތިބޭއިރު، އާއިލާގެ ޚަރަދުތައް ބެލެހެއްޓުމަށް އާމްދަނީ ހޯދުމަށް އޭނާ މަސައްކަތް ކުރަނީ އެއާޕޯޓްގަ އެވެ. އަވީގައި ގިނަ ވަގުތު މަސައްކަތްކުރަން ޖެހުމުން އެނާގެ ބޮލަން އެބުރުން އަރާ ގޮތްވެ ބޮލަށް އަނދަގޫވެ އެވެ. އެނާގެ ބޮލަށް ލިބުނު އަނިޔާ އަށް މިހާތަނަން ފަރުވާ ހޯދާފައި ވަނީ ރާއްޖެއިންނެވެ. މުގުރުން ބޮލުގައި ޖެހުމުން އޭނާގެ ކަންފަތަށް ވެސް ވަނީ އަސަރުކޮށްފަ އެވެ. ކަންފަތުން އަބަދުވެސް ފާޑެއްގެ ބޫން އަޑެއް އިވޭ ކަމަށް އެނާ ބުނެ އެވެ. މުގުރުން ޖަހާ ޗިސްޗިސްކޮށްލި އެނާގެ އިނގިލަތައް މިހާރު ވަނީ ބުރިކޮށްލާފަ އެވެ.\n"މިހާރުވެސް ބޯ އެހާ ސަކަރާތް، ގަދަ އަވީގައި މަސައްކަތް ކުރާ މީހެއް އަހަރެން މިއީ، ގިނަ އިރު އެހެން އަވީގައި މަސައްކަތް ކުރަންވީމަ ބޯ ސަކަރާތް ވަނީ، ރުޅިގަދަވެ މިކަހަލަ ކަންތައް ވެސް ދިމާވޭ، ވެއްޓުނީމަ ކޮޅުފައިން ވެސް ތެޅި، ފައި ވެސް ވަރަށް ސަކަރާތް މިހާރު، މަސައްކަތް ނުކުރެވޭ ހިސާބުގައި މިހުރީ" ވަރަށް އަސަރާއި އެކު ޒުބޭރު ބުންޏެވެ.\nމާލީ ހާލަތު ހުރި ގޮތުން ރާއްޖެއިން ބޭރަށް ގޮސް ފަރުވާ ކުރެވޭވަރުގެ ތަނަވަސް ކަމެއް ނެތެވެ. އޭނާގެ ވިސްނުން ހުރީ ހާލު އިތުރަށް ގޯސްނުވަނީސް މާލެ ދޫކޮށް އަތޮޅުތެރޭގެ ރަށަކަށް ގޮސް ދިވެހި ބޭސްކުރުމަށެވެ.\nޒުބޭރަށް ފަރުވާދިނުމަށް އޭޑީކޭ ހޮސްޕިޓަލަށް ގެންދިޔަ ވަގުތު\n"މައްސަލައެއް ނުބަލާ، ފުލުހުން ދެނެ ހުރި ކަމެއް ނޫން"\nޒުބޭރަށް އަނިޔާކުރި މަންޒަރުގެ ވީޑިއޯއާއި ފޮޓޯ އެބަހުއްޓެވެ. އަނިޔާކުރިތާ ފަސް އަހަރު ވީއިރުވެސް އެކަމާ ގުޅޭގޮތުން ނޭޝަނަލް އިންޓެގްރިޓީ ކޮމިޝަނާއި ހިއުމަން ރައިޓްސް ކޮމިޝަނުން ސުވާލެއް ވެސް ކޮށްލާފައެއް ނުވެ އެވެ. ޒުބޭރު ބުނާ ގޮތުގައި އޭނާ އަށް އަނިޔާކުރިކަން ދެނެހުރި ކަމަށް ވެސް ފުލުހުންނެއް މިއަދަކު ނުހަދަ އެވެ.\nޒުބޭރުގެ ބޯފަޅައިގެން ދިއުމުން އެނާ އޭޑީކޭ ހޮސްޕިޓަލަށް ގެންދިޔައީ ސިފައިންގެ ވެހިކަލް އެއްގަ އެވެ. އެހެންނަމަވެސް ހޮސްޕިޓަލަށް ގެންގޮސް އާއިލާއާ އޭނާ ހަވާލުކުރުމަށް ފަހު، ސިފައިން ދިޔައީ އެވެ. ޒުބޭރު ވަނީ މި މައްސަލަ ކަމާބެހޭ މުވައްސަސާތަކަށް ވެސް ހުށަހަޅާފަ އެވެ.\n"ބަޣާވާތްކުރި މީހުންނަށް ވެސް ނުހައްގުން އަނިޔާ ކުރެވޭނެ ކަމަށް ގަބޫލެއް ނުކުރަން"\nމިއަދު މި ވަނީ ހާލަތު ބަދަލުވެފަ އެވެ. ބަޢާވާތްކުރުމުގައި ބައިވެރިކަމަށް ބުނާ ގިނަ މީހުންނަން ރައީސް ޔާމީންގެ ވެރިކަމުގައި ބޭއިންސާފުން އެ ދަނީ އަނިޔާ ލިބެމުންނެވެ. ޒުބޭރަށް ލިބުނު އަނިޔާތަކުގެ ފަހަތުގައި އެފަދަ ބޭބޭފުޅުން ތިއްބެވި ނަމަވެސް، ޒުބޭރުގެ ހިތުގައި އެއިން އެއްވެސް ބޭފުޅަކަށް ކިލަނބުކަމެއް ނެތެވެ.\nޒުބޭރަށް ލިބުނު އަނިޔާ ރާއްޖެއެމްވީގެ ނޫސްވެރިޔާ ވިސާމަށް ހިއްސާކުރަނީ\nޒުބޭރު ގަބޫލުކުރާ ގޮތުގައި އެމްޑީޕީ އުފެދުނީ ވެސް ރައްޔިތުންގެ ޙައްގުތަށް ކަށަވަރުކުރުމަށް ވާކާލާތުކޮށް، އަދުލުއިންސާފް ގާއިމްކުރުމަށް ބާރުއެޅުމަށެވެ. އެހެންކަމުން ކާނަލް މުހައްމަދު ނާޒިމް އަށް ވިޔަސް އަދި ޝެއިޚް އިމްރާން އަބްދުﷲ އަށް ވިޔަސް ބޭއިންސާފުން އަނިޔާއެއް ލިބެންޏާ އެބޭފުޅުންގެ ޙައްގުގައި އެމްޑީޕީން ވަކާލާތު ކުރަން ޖެހޭނެ ކަމަށް އެނާ ބުނެ އެވެ. ޒުބޭރު ގަބޫލުރާ ގޮތުގައި ހަނގުރާމަވެރި ހަތިޔާރު ގެންގުޅުމުގެ ކުށް ސާބިތުކޮށް 11 އަހަރަށް ޖަލަށް ހުކުމް ކޮށްފައިވާ ކާނާލް ނާޒިމާއި، ޓެރަރިޒަމްގެ ކުށް ސާބިތުކޮށް 12 އަހަރަށް ޖަލަށް ލާފައިވާ ޝެއިހް އިމްރާނަށް ހުކުމްކޮށްފައި ވަނީ ނުހައްގުންނެވެ.\nމިއީ ރައްޔިތުންގެ ވޯޓުން ހޮވާފައިވާ، ރައްޔިތުންގެ ތާއީދު އޮތް ސަރުކާރެއް ނިމުމަކަށް ގެނައި ގޮތާ މެދު ހިތްހަމަނުޖެހިގެން ނިކުތް މީހަކަށް ކުރިމަތިވި އަނިޔާއެވެ. ޒުބޭރު ފަދަ އެތައް ބަޔަކަށް އެދުވަހު ލިބުނު އަނިޔާ އަށް އިންސާފު ލިބެންޖެހެ އެވެ. ކުށް ކުރި މީހުންނާ ގާނޫނު އަރާ ހަމަކުރަން އެބަޖެހެ އެވެ.


އާރޓިކަލް | Bithufangi - Part 6\nއިސްލާމް ދީނަކީ ތައުޙީދުގެ މަތީ ﷲ އެއްކައުވަންތަކަމަށް ބޯލަނބައި ކިޔަމަންވުމެވެ. އަދި ޝިރުކާއި އޭގެ އަހުލުވެރީންގެ ކިބައިން ބަރީއަވުމެވެ. މިއީ އިސްލާމް ދީނުގެ ޢާންމު ތަޢުރީފެވެ. މިއީ ޝައިޚުލްއިސްލާމް އިބްނު ތައިމިއްޔާ رحمه الله ޛިކުރުކުރައްވާފައިވާ، އަދި އެކަލޭގެފާނުގެ އަރިހުން ޝައިޚުލް އިސްލާމް މުޙައްމަދު ބިން ޢަބްދިލްޥައްހާބް رحمه الله އެކަލޭގެފާނުގެ "ثَلَاثَةُ الْأصُولُ" ގައި ނަޤުލުކުރައްވާފައިވާ ތަޢުރީފެވެ. އިސްލާމް ދީނުގެ ޢާންމު މައުނައީ ﷲގެ އެއްކައުވަންތަކަމަށް އީމާންވުމެވެ. ދިވެހިން އިސްލާމް ދީން ގަބޫލުކުރީ މީގެ 100 އެތަކެއް އަހަރެއް ގެ ކުރީންއެވެ. އެކި ދަރިފަސްކޮޅަށް ނިސްބަތްވެ މަސްހުނިވެފައިވާ ދަރިފަސްކޮޅަކުން އުފެދުނު ދިވެހިންނަކީ ރާއްޖެ އިސްލާމް ވުމަށްފަހު އިސްލާމްދީނުގެ މަތީގައި ފައިތިލަ ސާބިތުކޮއްގެންތިބޭ ސައްސަތިން ސައްތަ މުސްލިމުންއެވެ. ނަމަވެސް ދިވެހިންގެ އުޅުމާ ވައްޓަފާޅިއަށް މި ވޭތުވެ ދިޔަ އަހަރުތަކުގައި މިވަނީ ބޮޑެތި ބަދަލުތަކެއް އަންނަންފައެވެ. ހުޅަނގުގެ " ފެޝަނޭ " މިކިޔާ އިސްތިއުމާރީގައި ޖެހި ދިވެހީންވެސް މިއަދު ދަނީ ނޭގި ނަމަވެސް ހަލާކުގެ ތެރެޔަށް ވެއްޓެމުންނެވެ. އިސްލާމަކަށް މެނުވީ ދިވެއްސަކަށް ނުވެވޭނެކަމަށް ދިވެހި ގާނޫނުލް އުޤޫބާތުގައި ވަރަށް ޞަރީހަ އިބާރާތުން ވަނީ ބަޔާން ކޮއްފައެވެ. ނަމަވެސް ހަޤީގަތަކީ މިއަދު ދިވެހީންގެ ތެރޭގައިވެ މުސްލިމު މައިންބަފައިންގެ އިސްލާމްދީން ޤަބޫލު ނުކުރާ " ކާފަރު " ދަރީން ތަކެއް އުޅެމުން އަންނަކަމެވެ. އިސްލާމް ދީނަށް ފުރައްސާރަ ކުރުމުގައި މަޝްހޫރު ބްލޮގާރ ހިއްލަތު ރަޝީދު އަދި ނޫސްވެރިޔާ ރިޟްވާނަކީ ދިވެހިންނަށް އައު ނަމަކަށް ނުވާނެއެވެ. ހިއްލަތަކީ މަދު ބަޔަކާއިއެކު ހެންވޭރުކޮޅުގައި ދީނީ މިނިވަންކަމަށް ގޮވާލާ މުޒާހަރާ ކުރިއިރު އެ އެއްވުމުގެ އިސްސަފުގައި ނަގާކިޔަން ހަރަކާތްތެރިވި މީހެކެވެ. ނޫސްވެރިޔާ ރިޟްވާނަކީ ވެސް ހިއްލަތެކޭ އެއްފަދައިން އެއްއިރެއްގައި ދީނީ މިނިވަންކަމަށް ގޮވާލާ ވަރަށް ވާހަކަ ދައްކާ އެފަދަ ލިޔުންތަށް ޝާއިރުކުރި ފަރާތެކެވެ. ކުރީގެ ރައީސް ނަޝީދުގެ ޕާރސަނަލް ސެކްޓަރީ ޒިޔާދު ، ޒިޔައްޓޭ އަކީ ވެސް ދިވެހިންނަށް އައު ނަމަކަށް ގައިމުވެސް ނުވާނެއެވެ. ކުރީގެ ރައީސް ނަޝީދުގެ ވެރިކަމުގައި މުލީ އާގޭ […]\nދުނިޔޭގައި މައިގަޑު އޮންނަނީ ހަތަރު މޫސުމެވެ. އެއިގެ ތެރޭގައި ހިމެނެނީ ރަބީއު މޫސުން ، ޚިޒާން މޫސުން، ބަހާރު މޫސުން، އަދި ހަރީފު މޫސުމެވެ. ނަމަވެސް ދުނިޔޭގެ އެކި ގައުމަށް މޫސުން ތަފާތެވެ. އާމުގޮތެއްގައި ރާއްޖެއަށް އަންނަނީ ދެ މޫސުމުވެ. އެއީ އިރުވައި މޫސުމާއި ހުޅަނގު މޫސުމެވެ. ހުޅަނގު މޫސުމުގައި އާމުކޮން ވިއްސާރަވެ ވައިގަދަވެއެވެ. އިރުވައި މޫސުމުގައި ވާރޭވެހުން މަދުވެ ހޫނުގަދަވެއެވެ. ކަން މިހެން އޮތްނަމަވެސް ބައެއްފަހަރު ކިނބޫ މޫސުމާއި ވަޅިޖަހާ މޫސުމުގެ އިތުރުން ތުއްތު ކުދިން ވިހެއުމަށްފަހު އުކި މޫސުންތަކެއް ވެސް ރާއްޖެއަށް އައެވެ. އެ ބޮޅުގެތެރެއަށް އަނެއްކާ މިވަނީ އިތުރު މޫސުމެއް އިތުރު ވެފައެވެ. އެއީ " އަގުތަށް ހެޔޮވާ މޫސުން " އެވެ. މި މޫސުމުގެ ފުރަތަމަ ރޯޅި ޖެހިލީ ސްޓެލްކޯ އާއި ފެނަކަ އަށެވެ. މޫސުމާއެކު ކަރަންޓާ ފެނުގެ އަގުތަށްވެސް ސަރުކާރުން ވަނީ ހެޔޮކޮއްދެއްވާފައެވެ. ފެނެކައިން ކަރަންޓު ބިލަށް ނަގާ އަދަދު އަތޮޅުތެރެއާއި މާލެއާއި އެއްހަމައަކަށް ގެންނަވާ ވަރަށް ބޮޑުތަން ވަނީ ދަށްކޮށްފައެވެ. އެގޮތުން 1-100 ޔުނިޓަށް3ރުފިޔާއިން 1.50 ރުފިޔާ، 200-101 ޔުނިޓަށް - 3.30 އިން 1.70 ރުފިޔާ، 201-300 ޔުނިޓަށް - 3.40 އިން 2.15 ރުފިޔާ، 301-400 ޔުނިޓަށް - 3.50 އިން 2.15 ރުފިޔާ، 401-500 ޔުނިޓަށް - 5.50 އިން4ރުފިޔާ، ވަނީ ހެޔޮ ކޮއްދެއްވާފައެވެ. މިހާހިސާބުން މި މޫސުން ނިމުނީކީއެއް ނޫނެވެ. މީގެ ދެއަހަރެއްކުރިން އެންމެ ބޮޑަށް ދެކެވުނު ވާހަކައަކީ ކާޑުގެ އަގު ބޮޑުވި ވާހަކައެވެ. ސަރުކާރުން އެސްޓީއޯއަށް ދެމުން އައި ކާޑްގެ ސަބްސިޑީ ކަޑާލުމާ ގުޅިގެން ހަނޑޫ ހަކުރު އަދި ފުށުގެ އަގު މައްޗަށް ޖެހިލުމަކީ ރައްޔިތުންނަށް ބޮޑު ވޭނަކަށް ވެފައިވަނިކޮން އަނެއްކާވެސް ސަރުކާރުން ރައްޔިތުންގެ އާދޭސްތަށް އެއްސެވުމަށްފަހު އަލުން މިވަނީ ކާޑުގެ އަގު ވަރަށް ބޮޑުތަން ހެޔޮ ކޮއްދެއްވާފައެވެ. އެސްޓީއޯ އިން ކާޑުގެ އަގުތަކަށް ގެނައި މި ބަދަލާއި އެކު މާދަމައިން ފެށިގެން […]\n" އީ ބޭ " އޭ ބުނުމުން ނޭގޭނެ މީހަކު ހުންނާނެހެނެއް ހިޔެއް ނުވެއެވެ. ކަންފަތުލާ މުދިން ފެށިގެން ބޮޑެތި ގޭ ގެ ގަތުމަށްވެސް ބަލާލެވޭ " އީ ފިހާރަ " އަކީ އީ ބޭ އެވެ. ގޭތެރެއަށް ބޭނުންންވާ ހިފާގެންގުޅޭ ތަކެއްޗާ މަސްމަހާ މެއްސާ ދޫނި ސޫފާސޫފި ލިބެން ހުންނަ އީބޭ ގެ ލިސްޓަށް މުޅިން އައު ތަފާތު "އައިޓަމް" އެއް މިވަނީ އިތުރުވެގެން ގޮސްފައެވެ. އާދެ އެއީ ދިވެހިރާއްޖޭގައި ވެރިކަން ކުރެއްވި " ބައު " ރައީސެކެވެ. ރާއްޖޭގެ ރައްޔިތުންގެ ވޯޓުން ވަރަށް ފޮނި އުންމީދާއިއެކު ހޮވި ވެރިއަކަށް އިސްތިއުފާ ދެއްވާފައި ވަޑައިގެންނެވި، ރައީސް ނަޝީދު ވާނޭ ކަން ކަށަވަރެވެ. 2007 ވަނަ އަހަރު ރައްޔިތުން ނަޝީދު ވެރިކަމުގެ ތަހުތުގައި ވެޑުވީ ފޮނި އުންމީދުތަކެއްގައެވެ. ޑޮލަރުގެ އަގު ހެޔޮކޮއްދީ ވަޒީފާތަށް ފަހިކޮއްދޭނެ ކަމުގެ އުންމީދުގައެވެ. މަސްވެރިންނާ ދަނޑުވެރިންގެ ފޮނި ހުވަފެންތަކާއެކުއެވެ. ތަކެތީގެ އަގު ހެޔޮކޮއްދީ ބޯހިޔާވަހިކަމަށް ހައްލެއް ހޯއްދަވާދެއްވާނޭ ކަމުގެ އުންމީދާއި އެކުއެވެ. ސިއްހީ ނިޒާމާއި ތައުލީމީ ނިޒާމް މެކުހަށް ޖައްސަވާނޭ ކަމުގެ ފޮނި އުންމީދާއި އެކުއެވެ. ގައުމަށް ހެވާއި ލާބަ ލިބިދޭ ތަރައްޤީ ގެނެސްދެއްވާނޭ ކަމުގެ ހުވަފެންތަކާއިއެކުއެވެ. އިސްލާމީ ވަހުދަތު މިގައުމުގައި ރައްކާތެރިކޮއްދީ ދީންކުރިއަރުވާނޭ ކަމުގެ ޔަޤީން ކަމާއިއެކުއެވެ. ނަމަވެސް ވެރިކަމަށް ވަޑައިގެން ފުރަތަމަވެސް ގޮންޖެއްސެވީ ދިވެހިންގެ ހިތްތަކުގެ ނޫރު ކަމުގައިވާ އިސްލާމް ދީނާއެވެ. ޔަހޫދީ ދީން ރާއްޖޭގައި ފެތުރުމުގެ މަސައްކަތުގައި އުޅެނިކޮން ޑީޕޯޓް ކޮއްލި ޔަހޫންދީންތަށް ދައުލަތުގެ ބައިތުލްމާލުން ހަރަދު ކޮއް ރާއްޖެ ގެނައީއެވެ. ޑޮލަރުގެ އަގު ބޮޑުކޮށް ކާބޯތަކެތީގެ އަގު އިންތިހާއަށް އުފުލާލީއެވެ. އެއާއިއެކު ނިކަމެތި ސިވިލް ސާރވިސް މުވައްޒަފުންގެ މުސާރަކޮޅުވެސް ކުޑަކޮއްލީއެވެ. ދަނޑުވެރިންނާ މަސްވެރިންގެ އެދުންތަކުގައި ކޮޅުފައިންޖަހާ އެޅުނު ހައެއްކަ ފްލެޓް ވަންނާނެ ތަނެއްނެތިގެން ރޮއެ ހޭރެން ތިބި ރައްޔިތުން އެއްކައިރިކޮއް ޕާޓީ ކުދިންނަށްދީ ހުސްކޮއްލީއެވެ. ރައްޔިތުންގެ ރުޅިވެރިކަން ކޮޅުންލީ މިހާހިސާބުންނެވެ. ﷲ ގަންދީ ، ރައްޔިތުންނަށް ހެޔޮ ވެރިކަމެއް ކޮއްދިނުމަށް ހުވާކުރި " ގަންޖާ […]\nގައިމަތީ އޮތް ރަޖާގަނޑު އެއްކައިރިކޮއްލުމަށްފަހު މުޅި މީހާ "އެކަތި" ވާވަރަށް މޯޅިއަކަށް ދެމިލީމެވެ. ތެދުވެ ގަޑި ބަލާލުމަށްފަހު ބޮލުގައި އަތް އެޅުނީ ބޭގަރާރު ވެގެނެވެ. އެހެރަގެން މެންދުރުން އަނބުރާ3ޖަހަނީއެވެ. ލިބިފައިވާ ހައިރާންކަމާއެކު އަވަސް އަރުވާލާގެން ކުޑަދޮރުން ބޭރުބަލާލީ ގަބޫލު ކުރަން ދަތިވެގެނެވެ. އެހެންޏާ އަލިވިލޭއިރު ދުއްވާ އަޑާ " މަގު ފުޅާކުރަން އަޅާ ބަރުގޮނުގެ " އަޑުފައްގަނޑާއިހުރެ މިވަރަށް ނިދާލެވުނު ދުވަހެއް ހަނދާނުގައި ނެތެވެ. ބޭރަށް ބޯދިއްކޮއްގެން އިރުކޮޅަކު އޮތުމަށްފަހު މީހަކު ނުފެނުމުން ދެލޯ ރަނގަޅަށް އުނގުޅާލުމަށްފަހުވެސް ބަލައިލާފީމެވެ. ހަމަ މީހަކު ފެންނަން ނެތީއެވެ. ވެރިރަށް މާލޭގެ މަގުތަށް ތޮއްޖެހުމުގެ މައްސަލައަށް ހައްލެއް ހޯދުމަށް ވިޔަފާރި މުދާ އުފުލާ ގަޑިތަކަށް ރައީސް ޔާމީންގެ ސަރުކާރުން ގެނެސްފައިވާ ބޮޑު ބަދަލާއި ގުޅިގެންމަގުތަށް އަނެއްކާވެސް އަމާންވީއެވެ. ގަޑިޖެހިގެން އޮފީހަށް ދިޔަ ހުސޭނު އާއި ޖަޒޫ ވެސް މިއަދު ޓްރެފިކްގައި ޖެހެން ނުޖެހުނީ މިސަބާއި ހުރެއެވެ. މިއާއިއެކު ސްކޫލްތަށް ދޮށުން ގޮއްވާ ބަރުގޮނު ގެ އަޑާއިހުރެ ނުކިޔެވި ބޮލަށް " ތުރާ " ވެފައި ތިބި ސްކޫލް ކުދިންތަކަށް ލުޔެއް ހޯއްދައި ދެވުނީއެވެ. 30 އަހަރު ރިވެތި އަހުލާގު ދަސްކޮއްނުދެވި އޮތް މަގުތަށް5އަހަރުން ދުރޫސުލް އަހްލާޤް " ހަތިމް " ކުރީއެވެ. ނިދާލަން މިއޮވެވުނީ މި ސަބަބާއި ހުރެތާއެވެ. ރައީސް ޔާމީން ގެ ސަރުކާރުން ގެންނެވި މިބަދަލާއިއެކު މާލެ ތެރެއަށް ވިއްކުމަށާއި ގުދަންކުރުމަށް ގަނޑުކޮށް އުފުއްލާ މުދާ އެއްތަނުން އަނެއްތަނަށް އުފުލޭނީ މާލޭގެ މަގުތަކަށް އެންމެ ބާރު ކުޑަވާ ވަގުތު އިރުއޮއްސި 06:00 އިން ފެށިގެން ހެނދުނު 06:00 އާއި ދެމެދެވެ. މިވަރުން ފުއްފާލީ އެއް ނޫނެވެ. ރައްޔިތުންނަށް ޒަރޫރީގޮތުން ކޮންމެހެން ބޭނުންވާ ކައްކާ ގޭސް އުފުލުމުގެ ހުއްދަ ހެނދުނު 08:30 އިން 11:00 އަދި އިރުއޮއްސި 06:00 އިން ހެނދުނު 06:00 ވަނީ ދޫކޮއްދެއްވާ ރައްޔިތުންނަށް ފަސޭހަކޮއްދެއްވާފައެވެ. ރައްޔިތުން ގެ ދޫތަކުން އަދު ރައީސް ޔާމީން ގެ ނަން ކިޔެނީ މިފަދަ […]\nމޯލްޑިވިއަން އައިޑަލް ގެ ޖަޖު އިއްބެ ނަމަ މި ވެރިކަން ސިފަކުރާނީ " ވަރަށް ތަފާތު " ވެރިކަމެއްގެ ގޮތުގައެވެ. ހަމަ އެފަދައިން އަންމަޑޭ ނަމަ އަންމަޑޭ އެ ހޯދާ " ލުކް " ހުރި ވެރިކަމެއް ގޮތުގައި މި ވެރިކަން ސިފަކުރާނެއެވެ. ވެރިކަމުގެ ޕްލެޓް ފޯމަށް އައްފާނަށް " އެންމެ ސަޅި " ޕެކޭޖަކަށް " މިވެރިކަން ވެގެން ދާނެއެވެ. ވަރަށް " ޔާނު " ވެރިކަމެއްގެ ގޮތުގައި ޒާރާ ފާހަގަ ކުރި އެއްކަމަކު ރައީސް ޔާމީން އާށް " ޔޫ ގޯ މޭން " އާއި އެކު ސްޓޭންޑިން އޮވޭޝަން އެއް އުނޫޝާ ދޭނެކަން ކަށަވަރެވެ. ކޮންމެ އަކަސް މޯލްޑިވިއަން އައިޑަލް ގެ ވާހަކަ ނުދައްކާ ވާން ނެތީއެވެ. މުޒާހަރާތަކަށް އާދޭސްކޮއް ރޮއެ ހޭރިގެންވެސް އައިޑަލް އަންނަ ގަޑިއަށް ހަތަރު އަނގޯޅި ކަންމައްޗަށް އެއްވީ ހައެއްކަ " ކަނަލޭ " ބުންޏަސް ދޮގަކަށް ނުވާނެ އެވެ. އެހެންވީރު މިއަދުގެ ސިޔާސީ މައިދާންވެސް މި " މޯލްޑިވިއަން އައިޑޮލް " އަކާއި ނުލާ ލޮނު ހެޔޮވަރެއް ނުވާނެއެވެ. ކޮންމެއަކަސް ދެންމިއޮތީ ބޮޑު ސުވާލެކެވެ. 2013 ވަނަ އަހަރު ރައްޔިތުންގެ ފުރިހަމަ ތާއީދާއިއެކު ވެރިކަމަށް ވަޑައިގަތް ކާމިނީގޭ އަބްދުﷲ ޔާމިން އަބްދުލް ގައްޔޫމަށް ދޭން އެންމެ ރަނގަޅީ ކޮން ލަގަބެއްތޯ އުފެދޭ ސުވާލެވެ. ޒުވާން އަންހެން ކުއްޖެއްނަމަ " އެންމެ ރީތި ރައިސް " ކަމަށް ކަނޑަ އަޅާފާނެއެވެ. ފިރިހެން ސޮރެއް ނަމަ " ގަޓު ޔާނު " ކަމަށް ވެދާނެއެވެ. އިސްރައްވެއްސެއް ނަމަ " ރަން ދަރީ " ގެ ލަގަބު ދީފާނެ ކަންނޭގެ އެވެ. އެކުވެރި ފަޅުވެރި އެއް ނަމަ " ކުޅަދާނަ ބަތޮލެއް " ގެ ލަގަބު ދީފާނެއެވެ. ރައްޔިތުން ނަމަ " ހެޔޮލަފާ ވެރިއެއް " ގެ ލަގަބު ދޭނެއެވެ. އަނބިކަނބަލުން މެޑަމް ފާތުން ނަމަ " ހެޔޮލަފާ ފިރިއެއް " އަދި ދަރިކަލެއް ނަމަ " ލޮބުވެތި […]\nލޯބިވާ ދަރިފުޅާއެވެ. ދަރިފުޅުގެ މަންމަ އާއި ބައްޕަ ދަރިފުޅަށް ޓަކައި ވަރަށް ފޮނި އުންމީދުތަކެއް ކުރީމެވެ. ބައްޕަ އާއި މަންމަ ގެ ލޯބީގެ ބަގީޗާގައި ފޮޅުނު ތިޔަ މައު ދެކެ ބައްޕަގެ ފުރާނަ އަށްވުރެވެސް ލޯބިވަމެވެ. ދަރިފުޅާއެވެ! ބައްޕަޔަށް މައާފު ކުރާށެވެ. ބައްޕަ ދަރިފުޅާ އަދި ދަރިފުޅުގެ މަންމަ ދެކެ ވަރަށް ލޯބިވެއެވެ. އަދި ހަމަ އެފަދައިން ދަރިފުޅުގެ މާމައާއި ކާފަ ދެކެވެސް އިންތިހާޔަށް ލޯބިވަމެވެ. އޭ ބައްޕަގެ ހިތުގެ ވިންދާއެވެ. ބައްޕަ މި ދުނިޔޭގައި ހޭދަކުރާ ހަމަ ކޮންމެ ސިކުންތަކީ ދަރިފުޅުމެން ދެމައިންނާއި އެކު ވުމަށް އެދޭ ވަގުތުކޮޅެކެވެ. ނަމަވެސް ދަރިފުޅާއެވެ. ޤައުމާ ދީން ދިފާއުކުރުމަށް ބައްޕަ ﷲ ގަންދީ ކުރި ހުވަޔާއި ހިލާފުވެވެން ނެތީއެވެ. ލޯބިވާ ދަރިފުޅާއެވެ. ދަރިފުޅު ބޮޑުވެގެން ތިއްތިވެލައިގެން ސްކޫލަށް ގޮސް މޮޅު ކުއްޖަކަށް ވާތަން ބައްޕަ ދެކެން ވަރަށް ބޭނުމެވެ. ތިއްތި ހެދިލާގެން ބައްޕަ އާއިއެކު ޕާކުތަކަށް ކުޅެން ގެންދަންވެސް ވަރަށް ބޭނުމެވެ. މޫދަށް ގޮސް ފަތާލާ ކުޅެ މަޖާކޮއް ގެޔަށް އައިސް ފެންވަރާލާގެން ބައްޕަ އާއިއެކު ނަމާދަށް ގެންދަންވެސް ވަރަށް ބޭނުމެވެ. ނަމަވެސް ކުރާނީ ކީއް ހެއްޔެވެ. ދަރިފުޅަށާއި ބައްޕައަށްވެސް ދެދުނިޔޭގެ ބާއްޖަވެރިކަން އޮތީ ﷲ ގަންދީ ބައްޕަ ކުރި ހުވާގެ މަތީ ސާބިތު ވެވިގެންނެވެ. ލޯބިވާ ދަރިފުޅާއެވެ. ދަރިފުޅު "ނާނަ" ކިޔާ ވަގުތު ދަރިފުޅާ ގާތުގައި އޮވެ " ނާނާ" ކިޔައިދޭންވެސް ވަރަށް ބޭނުމެވެ. ލޯބިން ފިރުމައިދީ ދަރިފުޅު ނިދީމުން ބޮސްދޭންވެސް ވަރަށް ބޭނުމެވެ. ކޮންމެ ދުވަހެއްގެ ހެންދުނު ހޭލެވެންވެސް ބޭނުންވަނީ ދަރިފުޅު އައިސް ބައްޕި އަށް އުނދަގޫކުރަން ފެށީމައެވެ. ނަމަވެސް ކުރާނީ ކީއް ހެއްޔެވެ. ދަރިފުޅާއި ދަރިފުޅުގެ މަންމަ އާއިއެކު ހޭދަކުރާނެ ވަގުތެއް ބައްޕަޔަށް ވާން އޮތީ މި ފަސްގަނޑު މިނިވަން ކަން މަތީ އޮވެގެންނެވެ. އެހެންވެ ބައްޕަ އަށް ގައުމުގެ ހައްޤުގައި ކުރި ހުވަޔާއި ހިލާފު ވެވެން ނެތީއެވެ. ލޯބިވާ ދަރިފުޅާއެވެ. ހެނދުނު "ބުއް ތަށި" ބޮއެގެން ބައްޕިގެ އަތުކުރީގައި ހިފާލައިގެން […]\nނިކަމެތި ރައްޔިތުން ދިވެހިރާއްޖެ މެޑަމް ނަސްރީނާ އިބްރާހީމެވެ. ވެދުން ސަލާމަށް ފަހު ދަންނަވަމެވެ. ލޯބިން އުޅެ މުސްކުޅިވެ ގައިބާރު ދެރަވި ދުވަހު ފިރިކަލުން ގެންދެވުމުން ވަރަށް އުނދަގޫފުޅު ދެއްތޯއެވެ؟ ކެއްކުރަށްވާށެވެ. މި ނިކަމެތި ރައްޔިތުންވެސް ކެތް ކުރީމެވެ. ކަމަނާގެ ފިރިކަލުން ކުށެއްނެތް އެތަށް ބަޔަކު ވެރިކަން ދެމެހެއްޓުމުގެ މަގުސަދުގައި ޖަލަށްލާ އަނިޔާކޮއް މަރެމުން، މި ހިތްތަކަށް ވެސް ވަރަށް އަސަރު ކުރިއެވެ. ވަރަށް ރުއީމެވެ. އެދުވަހު އުޅުނު ނިޔަމެތި ހާލުން އަނިޔާ ލިބިފައިވާ ރައްޔިތުންގެ ދުއާ އަދު އިޖާބަ ކުރެއްވީއެވެ. އަނިޔާ ލިބިފައިވާ މީހާގެ ދުއާ އިޖާބަ ކުރައްވާނޭ ކަން އަލް އުސްތާޒް ފިރިކަލުން ކަމަނާއަށް ބުނެ ނުދެއްވާތޯއެވެ؟ އެ ހިތްދަތިކަން މިއަދު ކަމަނާ އުފުއްލަވަން ޖެހިވަޑައިގަތުމުން އުނދަގޫފުޅު ދެއްތޯއެވެ؟ ކަމަނާއެވެ. ވިސްނާލަ ބައްލަވާށެވެ. ކަމަނާގެ ފިރިކަލުން " އަލް އުސްތާޒް " ކިތަށް ދީނީ އިލްމުވެރިންނަށް އެއްވެސް ހައްޤަކާއި ނުލާ އަނިޔާ ކުރި ނޫންތޯއެވެ؟ އިލްމު އުގެނުނީތީ އެކަމާ ކޯފާ އިސްކުރައްވާ އެ ބޭބޭ ފުޅުން އާއިލާތަކާ އެކަހެރި ކުރުމުން އެފަރާތްތަކުގެ އާއިލާއިން މިއަދު ކަމަނާގެ ލޮލުން ތިޔަ އޮހޮރޭ ކަރުނަ އޮހޮރިއެވެ. ނުވަތަ އެއަށްވުރެން އިތުރަށްވެސް އޮހޮރިއެވެ. ތިޔަ އުފުއްލަވަން ޖެހިވަޑައިގަތް އެކަނިވެރިކަން އޭގެ އިންތިހާޔަށް އެ ބޭބޭ ފުޅުންގެ އަނބި އަނބި ކަނބަލުންނާއި ދަރިން އުފުލިއެވެ. ހާދަ ހިތްދައްޗެވެ. ހާދަ ޖަޒްބާތު ތަކެއް އެދުވަހު ހިތުގައި ހިނގިއެވެ. ހިޔާލުފުޅު ކުރައްވާށެވެ. އެބޭބޭފުޅުން ލޯބިވާ އަނބިން އާއި ދަރިން ރޮއެ ރޮއެ ތިއްބާ ދަމާ ކޫއްތާފައި ގެންދިޔައިރު އެ ހިތްތައް އެތަށް ފަހަރަކު ފޮތިފޮތިވެ ކުދިކުދި ވިއެވެ. އަޅާލާނެ ޔާރެއް އިޔާރެއް ނެތި އަނބިދަރިން ކައިރިން ވަކިކުރުމުން އުޅޭނެ ނިކަމެތި ހާލު ފަހަރުގައި ގަނޑުވަރުގައި އުޅުއްވި އަބިންނާއި ދަރިންނަށް ނޭގި ހިނގައި ދާނެއެވެ. އެހެންވީރު އިހްސާސް ކުރައްވާށެވެ. މިއަދު ތިޔަ އުފުލާ ހިތާމާތަކާ ހިތްދަތިކަން ތީގެ ދެގުނަޔަށް އެދުވަހު ރައްޔިތުން އުފުލިއެވެ. ކަމަނާއެވެ ވަރަށް އުނދަގޫފުޅު ދެއްތޯއެވެ؟ ކަމަނާއެވެ. […]\nރަށު އިސްކޫލުން ކިޔަވާ ނިންމުމަށްފަހު މާލެ އައީ އިތުރަށް ކިޔެވުމަކަށް ނޫނެވެ. އިސްކޫލުންވެސް ފާސްނުވީމައި ކިޔެވުން މަތިން " ވައި " ވުމުން ރަނގަޅު ވަޒީފާގަނޑެއް ހޯދުމުގެ ނިޔަތުގައެވެ. " ލިޓްރަލީ " ގައިންބޮލުން ތާހިރުވެލާނެ އުނު އޮރޮޔާން ކޮއްލާނެ ފަދަ ނެތި މާލޭގައި ގަނަ ތެޅުމަށްފަހު އެންމެ ފަހުން ވަޒީފާއެއްވެސް ހަމަ ޖެހިއްޖެއެވެ. މާލޭގައި އާއިލާތަށް އުޅެމުން އަންނަ ނިކަމެތި ހާލު މަވެސް އަޑުއަހަމުއެވެ. ތޮއްޖެހިފައިވާ މާލޭގައި އެކަކު ބޯމަތީ އަނެކަކު ނިދުމާއި ޑިއުޓީ ބަހައިގެން ނިދާ ވާހަކަ އަކީވެސް އަޑުއަހާ ވާހަކަ އެވެ. ނަމަވެސް އެކަންތަށް ތަޖުރިބާ ކޮއްލަން ލިބުނީ އަދި ކިރިއާއެވެ. ކޮންމެއަކަސް މާލެ އާދެވުނީތީ ރަށުގައި ތިބި ރައްޓެހިންނަށް " ބޮޑު ކަނޑާލާފައި " މޫނު އަނބުރާލިއިރު ވަންނާނެ ތަނެއް ނެތެވެ. މާލޭގައި ގާތްތިމާގެ އަދި އާއިލާގެ މީހަކު ނެތުމުން އުޅެން ޖެހުނީ " ކުދިން ބަހައްޓައިދޭ " ހާއްޔެއްގައެވެ. އޭރުގެ މުސާރައިން ކުލި ދައްކާލެވޭކަން ހަމަ ކިރިޔާއެވެ. ގިނަ ފަހަރަށް އުޅެން ޖެހުނީ އަނގައާއި އަތާއި ދިމާ ނުވެގެންނެވެ. ދުނިޔޭގެ އަގުބޮޑެތި ސިޓީ ތަކުގެ ވާހަކަ އަހަމެވެ. އެފަދަ ސިތީތަކުގައި ބޯހިޔާވަހިކަން އަތްނުފޯރާފަށުގައި އުޅޭ ވާހަކަ އަޑުއަހަމަވެ. ތައުލީމީ ނިޒާމުން ފެށިގެން ސިއްހީ ނިޒާމަށް ދަންދެއް އެތަންތާ ސަތޭކަ ދެވެއެވެ. ބޭނުން ހުރިހާ ހިދުމަތެއް އެފަދަ ސިޓީތަކުން ލިބެން ހުރެއެވެ. އެހެން ކަމަށް ވާނަމަ އަގު " ހެޔޮވަރު " ވުން ވެސް ރަނގަޅެވެ. ނަމަވެސް އަޅުގަނޑުމެންގެ ރައްތަކުގެ " އަމާ " މާލެ އެހެން ތޯއެވެ. ބޭސްފަރުވާ އަށް ދާން ޖެހެނީ އަވައްޓެރި ގައުމުތަކަށެވެ. ތައުލީމީ ނިޒާމު ވަށާޖައްސަން އުޅެއުޅެ ދެކޮޅު ނުޖެހުނެވެ. ހިދުމައްތަށް " ލިމިޓެޑް" ވެފައެވެ. ގޭ ކުލި " އަން ލިމިޑެޓް " ވެފައެވެ. މާލޭގައި ގެޔެއް ހުރީތީ އެ ގެ ހަދަން ލޯނު ނަގަނީ ބޮޑު އިންޓްރެސްޓަކާ އެކު ކަމީ ހުރިހާ ވާހަކަތަކެއްގެ ޖަވާބެވެ. ކުލި އަގު ބޮޑުވާ ސަބަބު […]\n2009 ވަނަ އަހަރުގެ މެދެއްހާ ހިސާބެވެ. އަހަރެންގެ އުމުރަކީ އޭރު އެންމެ 17 އަހަރެވެ. ސްކޫލު ނިންމުމަށްފަހު ވަޒީފާއެއް ހޯދަމުން ދަނިކޮން ރައްޓެއްސަކު " އޮފާރ " ކުރި ވަޒީފާއެކެވެ. މަޖިލިސް މެންބަރެއްގެ ޕާރސަނަލް ބޮޑީގާޑެއްގެ ވަޒީފާއެވެ. ފުރަތަމަ ކޮޅު ދިޔައީ ވަރަށް ހިތްހަމަ ޖެހިގެންނެވެ. ރާއްޖޭގެ މަސްހޫރު ސިޔާސީ ޝަހުސިއްޔަތެއްގެ ހަށިފާރަ ވެރިއެއްގެ ގޮތުގައި މަތިހަށިނަގާ " ފުއްޕާލާފައި “ އުޅެންވީމައި ކިހާ ފޮންޏެއްވާނެކަން ވިސްނާލާށެވެ. މިދެންނެވީ އޭރުގެ މާލެއަތޮޅު ތުލުސްދޫ ދާއިރާގެ އިއްޒަތްތެރި މެންބަރު ގެ ވާހަކައެވެ. މާލޭގެ ބޭފުޅު އާއިލާއެއްގެ ބޭކަނބަލެކެވެ. ގަދަރުވެރިކަމާ ޝަރަފްވެރި ކަންބަލެކެވެ. ނަމަވެސް ހަޤީގަތް ހާމަވެއްޖެއުމަށް ދާންދެނެވެ. ހަޤީގަތޭ ތޯއެވެ؟ އަޑު އައްސަވާށެވެ! ފެންވަރާލާ ނިކަން " ބޮޑީ ގާޑު " ހެދިލާގެން ނިކުތީ ޑިއުޓީއަށެވެ. އަހަރެންނަށް ގުޅާލެއްވުމަށްފަހު ތާކަށް ދާން ޖެހިގެން އައިސްދިނުމަށް އެދުމުނުންނެވެ. ޖަނަވަރީމަގު މެދެއްހާ ހިސާބުގައި ހުންނަ އެކަމަނާގެ ފިރިކަލުން ގޭގެ ދޮރުމައްޗަށް އެރުމަށްފަހު އަހަރެން ނިކަން އަދަބުވެރިކަމާއެކު އެކަމަނާ އަރިހު ވަޑައިގަންނަވަން އެދުމުން އަދި ތައްޔާރު ވެ ނުނިމޭކަމަށް ބުންޏެވެ. އަދި ގެޔަށް ވަދެ އިށީންދެލުމަށް އެދިވަޑައިގެންނެވިއެވެ. ކަނާތުން އިނގިލިތަށް ވާތު އިނގިލިތަކުގެ ތެރެޔަށް ވައްދާލާގެން ސޯފާގައި އަހަރެން އިންނަތާ ވިއްސަކަށް މިނެޓްފަހުން ސާހިބު ކަމަނާ ކޮޓަރިކޮޅުން ނިކުމެއްޖެއެވެ. ތައްޔާރޭތޯއެވެ؟ "ހަރާން ބަޅުމަސް " ފެންވެސް އޭރު ނުވާރާކަން ބަލާލުމުން ކަށަވަރުވާވަރު ވެއެވެ. އެއައި ގޮތަށް އައިސް ސޯފާގައި އިށީންދެ މިހާރު ދެން އެކަންތަށް ކެންސަލް ވެއްޖެ ކަމަށް ބުންޏެވެ. އެހެން ބުނުމުން އަހަރެންވެސް ގެޔަށް ދިއުމުގެ އިޒުނަޔަކަށް އެދިލީމެވެ. އެއާއިއެކު ފިރިމީހާ އާއި ދަރީން ރަށުގައި ނެތްކަމަށާ އެކަނި ގޭގައި އިންނަން ޖެހުމުން ފޫހިވާކަމަށް ބުންޏެވެ. އަދި ފަހަރެއްގައި އިރުކޮޅަކުން " އެމީހުން " ގުޅާފިނަމަ ދާންޖެހިދާނެކަމަށް މަޑުކޮއްލަ ދިނުމަށް އެދުނެވެ. ދެން މަޑުކޮއްލާނީ އޭ ހިތާ އިށީނދެލީމެވެ. ޓީވީ އަޅުވާލައިގެން ސިޔާސީ މަސްރަހުގެ ވާހަކަތަށް ސާހިބު ކަމަނާ އަހަރެންނަށް ކިޔައިދޭން ފެށިއެވެ. ސިޔާސީ މަޖާ ވާހަކަތަކުގައި ތިއްބާ […]\nމިއީ ފިސާރި ދުވަސްކޮޅެކެވެ. ތަރައްޤީ މެކުހަށް ޖަހާ އަޅާ އިތިކޮއް ދުއްވާގަތްގަތީނުން އަތަކު ނުޖެހުނެވެ. ރާއްޖޭގެ އެއްބިތުން އަނެއް ބިތަށް ފެތުރިގެންފިއެވެ. އަސުރުމަލުގެ ހިތްގައިމުކަމާއެކު އަސުރަށް ރައްޔިތުންގެ ހިތްތަށް އުތުރި އަރާގެންފިއެވެ. ފިޔާތޮށި ކުލާގެ ހިތްގައިމުކަން ދިއްގާ މަލުގެ ރީނދޫ ކުލައިގެ މަށްޗަށް ވެރިވެގެންފިއެވެ. ރައްޔިތުން ނުކުމެ ދިއްގާ ވައު ކޮށާ ސާފުކޮއް އަސުރުމަލުގެ ބަގީޗާއިން މުޅިތަން ފުރާލާފިއެވެ. ކަލޯ މިރަށު ފާލަން!....... އަހަ. ކޮން ފާލަމެއްތޯއެވެ. މީ މައުމޫނުގެ 30 އަހަރެއް ނޫނެވެ. އަދި މިއީ ކެނެރީ3އަހަރެއް ވެސް ނޫނެވެ. ބަލަގަ މިއީ ކާމިނީ5އަހަރެވެ. ތަރައްޤީއާއި ތަހުޒީބުގެ5އަހަރެވެ. އެހެންކަމުން މިހާރު ބަނދަރެއް ނެތިގެން ލޯންޗުން ފުންމާލާ މީހާ އަނގަވަތަށް ގޮނޑުދޮށައް ޖެހޭކަށް ނުޖެހޭނެއެވެ. ރައްޔިތުންގެ ކޮނޑުގައި ދާންކޮޅު ބަހައްޓައިގެން ރަށައް ފައިބާކަށް ވެސް މިހާރަކު ނުޖެހޭނެއެވެ. މިހާރު ހަސަނުގެ ބޮއްކުރާވެސް ކަތީބުގެ މަސްއޮޑިވެސް ބަނދަރު ކޮއްލަނީ ތަރައްޤީ އާއި ތަހުޒީބު " ޝާހިލް " ތަކަށެވެ. ކަތްދާ ކަރަންޓެއް ނެތް ؟ .......... ގާދިރާ ތިޔަ ސުވިޗު އޮން ކޮއްބަލަ.... އެދުވަސް ފަސްދީފިއެވެ. ކަރަނޓު ނެތިގެން މުހަންމަދުބޭގެ ފިހާރާގައި ހުރި ކުކުޅު ކޮށާ ސޮސެޖްކޮޅު ކުނިވެ އުކާލަން ޖެހުނު ދުވަހެވެ. ކުޑަސޮރު ފައްޖެހި ގޮނޑީގައި އަތިރިމަތީ ނިންދެވި 30 އަހަރެވެ. ކަރަންޓު އަގު ބޮޑުކަމުން ފަންކާ ނުޖަހަން ހަނޑޫކޮޅު ހޮވަން އަތިރިމަށްޗައް ނުކުތް3އަހަރު އޮބައިފިއެވެ. 30 އަހަރު ހޮޅިބުރީގައި ޖެހި ޕަރުވާނާ މަރުނުވާވަރަށް މި5އަހަރު ޕަރުވާނާވެސް މަރުވެއްޖެކަމީ ޝައްކެތްނެތް ކަމެކެވެ. ނުވާންވީ ކީއްވެތޯއެވެ؟ އަސުރުމާ ކުލައިގެ ދޯދިން އެރި އިރާއެކު މިހާރު " ޓުވެންޓީ ފޯ ސެވަން " ކަނރަންޓް ވެސް ޔަގީންވެއްޖެވެ. އޭ ޓައްޕޫ ކައެ ބޫޓު ގަތްތާ މިހާރު5އަހަރު؟؟ އަހަ.. ބޫޓުގަނޑުވެސް ހަލާކު ނުވާނެ ނޫންތޯއެވެ! މެސީ އާއި ރޮނާލްޑޯ ވެސް ކުޅެނީ ހަމަ ޓައްޕު ކުޅޭ ފެންވަރުގެ ދަނޑުތަކުގައެވެ. ރެޔެއް ދުވާލެއް […]


OBION Emme Fahun TikTok Ah! - Vaguthu\nއޮބިއޮން އެންމެ ފަހުން ޓިކްޓޮކަށް!\nކުޅިވަރު ސާމާނަށް ހާއްސަކޮށްގެން ހުޅުވާފައިވާ އޮބިއޮން ފިހާރަ އިން ޓިކްޓޮކް އެކައުންޓެއް ހުޅުވައިފިއެވެ.\nދިވެހިންގެ އެތައް ބައެއްގެ މެދުގައި ބޮޑު މަގުބޫލުކަމެއް ލިބިފައިވާ އޮބިއޮން އިން އެންމެ ފަހުން އާންމުކޮށްފައި ވަނީ ރާއްޖޭގެ ޓިކްޓޮކް ތަރިންގެ ތެރެއިން ބޮޑު ސަމާލު ކަމެއް ލިބިފައިވާ ނިމްޝާ ޒާހިރް (ނިމް) ގެ ކުރު ވީޑިއޯގައެވެ. އެ ވީޑިއޯގައި ނިމްޝާ ބޭނުންކޮށްފައި ހުރި އެއްޗިއްސަކީ އޮބިއޮން އިން ލިބެން ހުރި އަންނައުނާއި ބޫޓު ފަދަ ތަކެއްޗެވެ.\nއޮބިއޮން އިން ލިބެން ހުންނަ ތަކެތީގެ ތެރޭގައި ސްޕޯޓްސް ވެއާގެ އިތުރުން ސްވިމް ވެއާ، ސްޕޯޓްސް މޭޝިނާއި ވަސީލަތްތަކުގެ އިތުރުން އެހެނިހެން މުދާތައް ހިމެނެއެވެ. އަދި ފަހުގެ ބޫޓާއި އެންމެ ގިނަ ފުޓްބޯޅަ މޮޑެލްސްތައް ލިބޭ ފިހާރައަކީ ވެސް އޮބިއޮންއެވެ.\nއޮބިއޮން އިން ގަންނަ ހުރިހާ ބޫޓެއް މިހާރު ހިލޭ ފަހައިލެވޭނެއެވެ. އަދި އޮބިއޮން އިން ގަންނަ ބޫޓުތަކުގެ ތެރެއިން ކުރު މުއްދަތެއްގެ ތެރޭގައި މައްސަލައެއް ދިމާވާ ބޫޓުތައް ބަދަލުވެސް ކޮށްދޭނެއެވެ.\nމާލެ ސަރަހައްދުގައި އޮބިއޮންގެ ދެ ފިހާރަ މިހާރު ވަނީ ހުޅުވައިފައެވެ. އެއީ މަޖީދީ މަގު، ގަލޮޅު ބޯޅަ ދަނޑު ކައިރީގައި ހުންނަ ފިހާރަ އާއި ހުޅުމާލޭގައި ނިރޮޅުމަގު، ސޮނީ ހާޑްވެއާ ކުރިމައްޗަށްވާ ގޮތަށް ހުންނަ ފިހާރައެވެ.\nއޮބިއޮން އިން އޮންލައިންކޮށް ވެސް ވިޔަފާރިކޮށްލެވޭނެއެވެ. އެގޮތުން، އޮބިއޮންގެ ފޭސްބުކް، އިންސްޓަގްރަމް ޕޭޖަށް މެސެޖްކޮށްގެން ވެސް ވިޔަފާރިކޮށްލުމުގެ ފުރުސަތު ވަނީ ފަހިވެފައެވެ. އަދި އޮބިއޮންގެ ވައިބަ ގްރޫޕެއް ވެސް ވަނީ ހަދައިފައެވެ.\nމި ފިހާރަ އަކީ ހުރިހާ ބްރޭންޑްއެއްގެ ކުޅިވަރު އަދި އެހެނިހެން މޮޅު ކޮލިޓީގެ ސާމާނު ލިބެން ހުންނަ ފިހާރައެކެވެ. ހާއްސަ ގޮތެއްގައި ފަހުގެ ޓީޝާޓާއި ސޯޓު ފަދަ ތަކެތި ވެސް އަގުހެޔޮކޮށް ލިބެން ހުރެއެވެ.


Bidheyseeng Ge Mauloomaathu Belehettumah "Atholhu Module" Namugai Viyugaeh Tha'aaraf Koffi\nބިދޭސީންގެ މައުލޫމާތު ބެލެހެއްޓުމަށް "އަތޮޅު މޮޑިއުލްގެ" ނަމުގައި ވިއުގައެއް ތައާރަފުކޮށްފި\n25 ފެބްރުއަރީ 2020\nކޮންޓްރޯލާ ޖެނެރަލް އޮފް އިމިގްރޭޝަން މުހައްމަދު އަހްމަދު ހުސައިން (ހަނަފީ)/ ފޮޓޯ- މޯލްޑިވްސް އިމިގްރޭޝަން\nމޯލްޑިވްސް އިމިގްރޭޝަނުން "އަތޮޅު މޮޑިއުލް"ގެ ނަމުގައި ރާއްޖޭގައި މަސައްކަތްކުރާ އަދި ދިރިއުޅޭ ބިދޭސީންގެ މައުލޫމާތު ބެލެހެއްޓުމަށް ހާއްސަ މޮޑިއުލްއެއް ތައާރަފްކޮށްފިއެވެ.\nމި މޮޑިއުލް އިމިގްރޭޝަނުން ތައާރަފްކޮށްފައި ވަނީ ފަސޭހަކަމާއެކު ރާއްޖޭގައި މަސައްކަތް ކުރަމުންދާ ބިދޭސީންގެ މައުލޫމާތު ބެލެހެއްޓުމަށް ފަރުމާކޮށްފައިވާ ވިއުގައުކުންނެެވެ. އިމިގްރޭޝަނުން ބުނީ މި ޕޯޓަލް މެދުވެރިކޮށް ރާއްޖޭގެ އެކި ރަށްރަށުގައި ދިރިއުޅޭމުންދާ ބިދޭސީން އެއް ރަށުން އަނެއް ރަށަށް ހިޖުރަކުރާއިރު އެމީހުންގެ ހަރަކާތްތައް ދެނެގަނެވޭނެ ކަމަށެވެ. އަދި ރަށްވެހި ބިދޭސީންގެ އާބާދީ ނުވަތަ ކޮންމެ ރަށެއްގައި ވެސް ދިރިއުޅެމުންދާ ބިދޭސީންގެ އާބާދީ ފަސޭހަކަމާއެކު ދެނެގަނެވޭނެ ކަމަށް އިމްގްރޭޝަނުން ބުނެއެވެ.\nއިމިގްރޭޝަނުން ބުނީ ރާއްޖޭގައި ހުރުމުގެ ހުއްދައާއި އެއްގޮތަށް އަދި ހުއްދައާ ހިލާފަށް އުޅޭ ބިދޭސީންވެސް އެ ޕޯޓަލް މެދުވެރިކޮށް ދެނެގަނެވޭނެ ކަމަށެވެ. ކޮންމެ ރަށެއްގައިވެސް އިމިގްރޭޝަންގެ ގަވާއިދާއި ހިލާފަށް އުޅޭ ބިދޭސީން ރަތް ކުލައިން އެ ޕޯޓަލްއިން ފާހަގަވާނެ ކަމަށާއި، އަދި އިމްގްރޭޝަނުގެ ގަވާއިދާއި އެއްގޮތަށް އުޅޭ ބިދޭސީން ފެހިކުލައިން އެ ޕޯޓަލްގައި ފާހަގަކުރެވޭނެ ކަމަށް އިމިގްރޭޝަނުން ބުނެއެވެ.\nމިއީ އިމްގްރޭޝަން ނިޒާމާއި ގުޅިފައިވާ ވިއުގައެކެވެ. މިއަހަރުގެ ޖޫންމަހުން ފެށިގެން ބަޔޯމެޓްރިކްސް ބޭނުންކުރަން ފަށާނެކަމަށްވެސް އިމިްގރޭޝަނުން ބުންޏެވެ. އެގޮތުން ހަމައެކަނި އިނގިލީގެ ނިޝާން ބޭނުންކޮށްގެން ބިދޭސީ މީހާގެ ޝަހުސު ދެނެގަނެވޭނެ ކަމަށާއި އަދި މޫނުގެ ސިފަ ބޭނުންކޮށްގެންވެސް ބިދޭސީ މީހަގެ ޝަހުސު ދަނެވޭނެކަމަށް އިމްގްރޭޝަނުން ބުނެއެވެ.\nމިހާރުވެސް ރާއްޖެއަށް އެތައް ބަޔަކު އަންނަނީ ޝަހުސު އޮޅުވާލައިގެން އެތެރެވަމުންނެވެ.


Adhaalath Party in primary baavvanee inguraidhoo dhaairaa ah ekani | Mihaaru\nއަދާލަތު ޕާޓީގެ ބައްދަލުވުމެއް ކުރިއަށް ދަނީ: އެ ޕާޓީން ރައްޔިތުންގެ މަޖިލީހުގެ 13 ދާއިރާ އަކަށް ވާދަކުރޭ. --ފޮޓޯ/މިހާރު\nއަދާލަތު ޕާޓީން ޕްރައިމަރީ ބާއްވަނީ އިނގުރައިދޫ ދާއިރާ އަށް އެކަނި\n22 ޖެނުއަރީ 2019 - 10:105comments\nރައްޔިތުންގެ މަޖިލީހުގެ އިންތިޚާބުގައި އަދާލަތު ޕާޓީ (އޭޕީ)ގެ ޓިކެޓަށް ހުޅުވާލުމުން ޕްރައިމަރީ ބާއްވަން ޖެހުނީ އިނގުރައިދޫ ދާއިރާ އަށް އެކަނި ކަމަށް އެ ޕާޓީން މިއަދު ބުނެފި އެވެ.\nއަންނަ މަހު6ގައި އޮންނަ އިންތިޚާބުގައި އަދާލަތު ޕާޓީން 13 ދާއިރާ އަކަށް ވާދަކުރެ އެވެ. އެއީ، އެއްބަސްވުމުގައިވާ ގޮތުން ކޯލިޝަން ސަރުކާރުގައި އެ ޕާޓީ ތަމްސީލްވާ ނިސްބަތުން ގޮނޑި ލިބޭ އަދަދެވެ. އެ ދާއިރާތަކަށް ހުޅުވާލުމުން އިނގުރައިދޫ ދާއިރާ ފިޔަވައި އެހެން ދާއިރާތަކަށް ކުރިމަތިލީ އެންމެ މީހެކެވެ.\nއިނގުރައިދޫ ދާއިރާ އަށް ކުރިމަތިލީ ދެ މީހުންނެވެ. ޓިކެޓް ދޭނެ މީހަކު ހޮވާނީ ހުކުރުދުވަހު ބާއްވާ ޕްރައިމަރީންނެވެ.\nއެ ދާއިރާގެ އިތުރުން އަދާލަތުން ވާދަކުރަނީ ކެލަ އާއި ވައިކަރަދު އާއި ހަނިމާދު އާއި ކާށިދު އާއި މަހިބަދު އާއި މުލަކާއި ނިލަންދު އާއި ގަމާއި ފުވައްމުލަކު ދެކުނާއި ފޭދު އާއި މާފަންނު ދެކުނު ދާއިރަށެވެ.\nރައްޔިތުންގެ މަޖިލީހުގައި މިހާރު އަދާލަތު ޕާޓީ ތަމްސީލް ކުރައްވަނީ މަކުނުދޫ ދާއިރާގެ މެމްބަރު އަނާރާ ނައީމް އެކަންޏެވެ.\nސަރުކާރު ކޯލިޝަނުން ނިންމާފައި އޮތީ ރިޔާސީ އިންތިޚާބެކޭ އެއްގޮތަށް މަޖިލީސް އިންތިޚާބުގައި ވެސް އެކުގައި ވާދަކުރާށެވެ. އެކަމަކު ގޮތެއް ނުނިމި އެމްޑީޕީ އާއި ޖުމްހޫރީ ޕާޓީއާ ދެމެދު ވަރަށް ބޮޑަށް ޚިޔާލުތަފާތުވުން އުފެދި ކޯލިޝަން ދެމިއޮތް ކަމާ މެދު އޮތީ ސުވާލު އުފައްދައިފަ އެވެ. މި ހާލަތުގައި ވެސް އަދާލަތުގެ ވިސްނުމަކީ ކޯލިޝަންގައި ދެމިތިބެ ސަރުކާރަށް މަޖިލީހުގެ އަޣުލަބިއްޔަތު ހޯދައިދިނުމެވެ.\nއެމްޑީޕީން ބުނެފައިވާ ގޮތުގައި މަޖިލީހުގެ މެޖޯރިޓީ އޮންނަން ޖެހޭނީ އެ ޕާޓީ އަށެވެ. އެކަމަކު ކޯލިޝަން ސަރުކާރެއް ދެމިއޮންނައިރު ވަކި ޕާޓީއަކަށް މަޖިލީހުގެ ސާފު އަޣުލަބިއްޔަތު އޮތުމާ ޖޭޕީން ދެކޮޅެވެ. އެ ޕާޓީން ތާއީދުކުރަނީ، ސަރުކާރުގައި ޕާޓީތައް ވެސް ހިއްސާވާ ނިސްބަތަށް މަޖިލީހުގެ ގޮނޑިތައް ވެސް ޕާޓީތަކަށް ބަހާލުމަށެވެ.\nއެއީ، އެމްޑީޕީ އަށް 35 ދާއިރާ އެވެ. ޖުމްހޫރީ ޕާޓީ 22، އަދާލަތު ޕާޓީ 13 އަދި ކުރީގެ ރައީސް މައުމޫން އަބްދުލްގައްޔޫމަށް 17 ދާއިރާ އެވެ. މިގޮތަށް އެއްބަސްނުވެވި ޕާޓީތަކުން ވަކިވަކިން ވާދަކުރަން މިހާރު އަންނަނީ ކެމްޕޭން ކުރަމުންނެވެ.\nއިތުރު ލިޔުންތައް ރައްޔިތުންގެ މަޖިލިސް އަދާލަތު ޕާޓީ ރ. އިނގުރައިދޫ ރައްޔިތުންގެ މަޖިލީހުގެ އިންތިޚާބު 2019


PSG ah Neymar gathumah 220 million heydha kurevidhaanetha? | Mihaaru\nބާސެލޯނާ އަށް ކުޅޭ ބްރެޒިލް ފޯވާޑް ނޭމާ.- ފޮޓޯ: އޭއެފްޕީ\nނޭމާގެ އަގު 220 މިލިއަން ޔޫރޯ! ޕީއެސްޖީއަށް އެވަރު ހޭދަކުރެވޭނެތަ؟\n23 ޖުލައި 2017 - 10:352comments\nޕެރިސް (ޖުލައި 23) - ބާސެލޯނާ އިން ނޭމާއާ އެކު އެންމެ ފަހުން ހެދި ކޮންޓްރެކްޓްގައި އޭނާ ވިއްކާލަން އެއްބަސްވާ އަގަކަށް ހަމަޖައްސާފައިވަނީ 220 މިލިއަން ޔޫރޯ އެވެ. ރިޕޯޓްތައް ބުނާގޮތުން ނޭމާ އަށް ފްރާންސްގެ ޕީއެސްޖީން އެ އަގު ހުށަހަޅަން އޮތީ ތައްޔާރަށެވެ. އެހެން ނަމަވެސް ސުވާލު އުފެދިފައިވަނީ ޕީއެސްޖީން ނޭމާ އަށް މި އަގު ދޭނީ ކިހިނެއްތޯއާ މެދު އެވެ.\nފޯބްސް މެގަޒިން އިން އެންމެ ފަހުން ނެރުނު ދުނިޔޭގެ އެންމެ މުއްސަނދި ފުޓްބޯޅަ ކްލަބްތަކުގެ ލިސްޓުގެ ގަދަ ދިހަ އަކުން ވެސް ޕީއެސްޖީ އަށް ޖާގަ ލިބިފައިނުވާއިރު، އެ ޓީމުން އެއް ކުޅުންތެރިއަކަށް މި ވަރުގެ ބޮޑު ހޭދައެއް ކުރެވޭނެ ގޮތެއް ނޯންނާނެ ކަމަށް ގިނަ މީޑިއާތަކުން ބުނެ އެވެ.\nއަދި 2014 ވަނަ އަހަރު ކްލަބްތަކުގެ ހިންގުން ހަރުދަނާ ކުރުމަށް ޔުއޭފާ އިން އެކުލަވާލި ފައިނޭންޝިއަލް ފެއާ ޕްލޭ ގަވައިދުގެ ތެރެއިން ޕީއެސްޖީ އަށް މި ވަރުގެ ބިޑެއް ނުކުރެވޭނެ ކަމަށް ބާސެލޯނާގެ ރައީސް ޖޯސެފް ބާޓޮމެއު ވެސް ވަނީ ވިދާޅުވެފަ އެވެ.\nރިޕޯޓްތައް ބުނާގޮތުން މިިދިޔަ ތިން ސީޒަނަށް ބަލާއިރު ޕީއެސްޖީގެ އާމްދަނީ އަކީ ޓީވީ ރައިޓްސް އާއި ސްޕޮންސަޝިޕް އެއްބަސްވުމުގެ އިތުރުން މުބާރާތްތަކުގެ ކާމިޔާބީ އަށް ބަލާއިރު ގާތްގަނޑަކަށް 600 މިލިއަން ޔޫރޯ އެވެ. އެހެން ނަމަވެސް ދަރަނީގެ ގޮތުގައި ދައްކަން ޖެހޭ އަގު ދެއްކުމަށް ފަހު އެ ޓީމަށް ޓްރާންސްފާ މާކެޓްގައި މާ ބޮޑު ހޭދައެއް ނުކުރެވޭނެ އެވެ. ފައިނޭންޝިއަލް ފެއާ ޕްލޭ ގަވާއިދު ބުނާގޮތުން ކްލަބެއްގެ ދަރަނި 40 އިންސައްތަ އަށް ވުރެ މަތީގައި އުޅޭނަމަ ޓްރާންސްފާ މާކެޓެއްގައި 160 މިލިއަން ޔޫރޯ އަށް ވުރެން ބޮޑު ހަރަދެއް ނުކުރެވޭނެ އެވެ.\nމިިދިޔަ ސީޒަނަކީ ޕީއެސްޖީ އަށް ފްރެންޗް ލީގު ކާމިޔާބު ނުކުރެވުނުއިރު، ޗެމްޕިއަންސް ލީގުގެ ކުއާޓާ ފައިނަލުން ފުރުސަތު ނުލިބި ކެޓި އަހަރެކެވެ. އެހެން ކަމުން އެ ޓީމުގެ އާމްދަނީ ވެސް އެހާ ރަނގަޅެއް ނޫނެވެ. މި ފަދަ ސީޒަނަކަށް ފަހު ނޭމާ އަށް ބޮޑު ބިޑެއް އެ ޓީމުން ކުރާއިރު އަގު ދައްކާނެ ގޮތަކީ މި ވަގުތު އުފެދިފައިވާ އެންމެ ބޮޑު ސުވާލެވެ.\nނޭމާ އަކީ މި ވަގުތު ދުނިޔޭގެ ފުޓްބޯޅައިގައި 18 ވަނަ އަށް އެންމެ ބޮޑު އާމްދަނީ ލިބޭ ފުޓްބޯޅަ ކުޅުންތެރިއާ އެވެ. ބާސެލޯނާ އިން ނޭމާ އަށް މުސާރައިގެ ގޮތުގައި 12.7 މިލިއަން ޔޫރޯ ދޭއިރު، އިޝްތިހާރުތަކާ އެކު އޭނާގެ އާމްދަނީ 18.9 މިލިއަން ޔޫރޯ އަށް އަރަ އެވެ. މި އިޝްތިހާރުތަކަކީ ބާސެލޯނާ މެދުވެރިވެގެން އޭނާ އަށް ހޯދައިދީފައިވާ އިޝްތިހާރުތަކެކެވެ.\nޕީއެސްޖީން ނޭމާ ގަންނަ ނަމަ ފައިނޭންޝިއަލް ފެއާ ޕްލޭ ގަވައިދުގެ ތެރެއިން އެކަން ކުރަން ޖެހޭނީ ފުރަތަމަ 100 މިލިއަން ޔޫރޯ ދިނުމަށް ފަހު ބާކީ 120 މިލިއަން ޔޫރޯ އިންސްޓޯލްމަންޓްގެ ގޮތުގައި ބަހާލައިގެން ދެއްކުމެވެ. އެހެން ނަމަވެސް މި ގޮތަށް އެއްބަސްވެވޭނީ ބާސެލޯނާ އިން ވެސް އެކަމަށް ރުހޭނަމަ އެވެ. އެހެން ނޫނީ ޖެހޭނީ ނޭމާގެ ޓްރާންސްފާ ރިކުއެސްޓަކަށް އިންތިޒާރު ކުރާށެވެ.\nރިޕޯޓްތައް ބުނާގޮތުގައި ޕީއެސްޖީން ނޭމާ އަށް އަހަރަކު ކްލަބް މުސާރަ އާއި އިޝްތިހާރާ އެކު 18.9 މިލިއަން ޔޫރޯ ލިބޭ ގޮތް ހަމަޖައްސަން ޖެހޭނީ އެ ކްލަބުގެ ބޮޑު މުސާރަދޭ ބައެއް ކުޅުންތެރިންގެ މުސާރަ ކުޑަކުރުމަށް ފަހު އެވެ. އެހެން ނޫނީ ޖެހޭނީ ބޮޑު މުސާރައިގައި ތިބި ބައެއް ކުޅުންތެރިން ދޫކޮށްލާށެވެ. އަހަރަކު ދިހަ މިލިއަން ޔޫރޯ މުސާރައިގެ ގޮތުގައި ލިބޭ ހަތް ކުޅުންތެރިއަކު މި ވަގުތު ޕީއެސްޖީގައި އެބަތިއްބެވެ.\nޕްރީ ސީޒަންގެ މުބާރާތެއް ކަމަށްވާ އިންޓަނޭޝަނަލް ޗެމްޕިއަންސް ކަޕްގައި ރޭ ބާސެލޯނާ ވަނީ 2-1 އިން ޔުވެންޓަސް ބަލިކޮށްފަ އެވެ. މި މެޗުގައި ބާސެލޯނާގެ ދެ ލަނޑު ވެސް ޖެހީ ނޭމާ އެވެ. މެޗަށް ފަހު ބާސެލޯނާގެ ކޯޗު އާނަސްޓޯ ވަލްވޭޑޭ ބުނީ ނޭމާ އަކީ އެ ޓީމުގެ ކުޅުންތެރިއެއް ކަމަށާއި އެއްވެސް އަގެއްގައި އޭނާ ނުވިއްކާނެ ކަމަށެވެ.\nއިތުރު ލިޔުންތައް ބާސެލޯނާ ނޭމާ ޕީއެސްޖީ


Green ge farithakurun thah fashaifi, Squad ah bodu badhaleh - Vaguthu\nގްރީންގެ ފުރަތަމަ ފަރިތަކުރުންތަކުގެ ތެރެއިން-- ފޮޓޯ: އެފްއޭއެމް\nމިއަހަރު ފަހުކޮޅު ފަށާ ދިވެހި ޕްރިމިއަރ ލީގަށް ތައްޔާރުވާ ކުލަބް ގްރީންސްޓްރީޓްސްގެ ފަރިތަކުރުންތައް ފަށައިފިއެވެެ.\nއެ ކުލަބުގެ ފުރަތަމަ ފަރިތަކުރުންތައް ބާއްވާފައިވަނީ ހެންވޭރު ދަނޑުގައެވެ. އާ ސީޒަނަށް ތައްޔާރުވާ ޓީމަށް ބޮޑެތި ބަދަލުތަކެއް ވަނީ އައިސްފައެވެ.\nމިފަހަރު ގްރީންއަށް އަލަށް ގުޅުނު ކުޅުންތެރިންތަކުގެ ތެރޭގައި އެންމެފަހުން ފޯކައިދޫ ޓީމަށް ކުޅުނު މުހައްމަދު ޖައިލަމް (އޮގީ) ގެ އިތުރުން ތަޖުރިބާކާރު ކުޅުންތެރިޔާ ރިލްވާން ވަހީދު އާއި ރާއްޖޭގައި އަރަމުން އަންނަ އެއް ކުޅުންތެރިޔާ އަދި 19 އަހަރުން ދަށުގެ ގައުމީ ޓީމުގެ ކެޕްޓަން ހަސަން ނަޒީމް (ޗޯޓު) ގެ އިތުރުން ރާއްޖޭގައި މީގެކުރިން ކުޅެފައިވާ ބިދޭސީ ދެ ކުޅުންތެރިން ކަމަށްވާ އެންޖަލް މުނޯޒް އާއި ކަލީލް ޖަމާލް ފާހަގަކޮށްލެވެއެވެ.\nގައުމީ ސްކޮޑުން ގަވާއިދުން ޖާގަ ހޯދަމުން އައި އޮގީގެ ކަކުލަށް ސީރިއަސް އަނިޔާއެއްވެ އޭނާއަށް މިދިޔަ ސީޒަނުގެ ފަހުކޮޅު ބައެއް މެޗުތައް ވަނީ ގެއްލިފައެވެ. އޮގީގެ ވާތު ކަކުލަށް އަނިޔާވީ ދިރާގު ދިވެހި ޕްރިމިއާ ލީގުގައި މިދިޔަ އަހަރުގެ ޑިސެމްބަރު މަހުގެ 21 ވަނަ ދުވަހު ކްލަބު އީގަލްސް އަތުން 3-2 އިން ފޯކައިދޫ މޮޅުވި މެޗުގައެވެ. އެ އަނިޔާއާ ގުޅިގެން އޮގީ ވަނީ ކަކުލުގެ އޮޕަރޭޝަނެއް ކޮށްފައެވެ.\nމީގެއިތުރުން ގްރީނަށް މި ސީޒަނުގައި ކުޅޭނެ ތިން ކީޕަރުންނަކީ ޕާކިސްތާން ކީޕަރު ހަނީފް ސާގިބް އަދި ލަބާން ޝަރީފް އާއި އަރަމުން އަންނަ ކީޕަރު ރާއިފް އެވެ.\nގްރީންގެ ފުރަތަމަ ފަރިތަކުރުންތަކުގެ ތެރެއިިން--- ފޮޓޯ: އެފްއޭއެމް\nމިއީ ފަރިތަކުރުންތައް ފެށި ތިންވަނަ ޓީމެވެ. މީގެކުރިން މާޒިޔާއާއި ކުލަބް ވެލެންސިޔާ ވަނީ ފަރިތަކުރުންތައް ފަށާފައެވެ. އަދި ކުރިޔަށްއޮތް ދުވަސްތަކުގައި އިތުރު ކުލަބުތަކުން ވެސް ފަރިތަކުރުންތައް ފަށާނެކަމަށް މައުލޫމާތުލިބެއެވެ.\nއެފްއޭއެމުން ލީގު ފަށަން ތާވަލުކޮށްފައިވަނީ ޑިސެމްބަރު 13 ވަނަ ދުވަހުގައެވެ.


Kureege Naeeb Raees Inna Inaayai Dhinumuge Bil Beyrukollaifi - Vaguthu\nނައިބު ރައީސްކަން ކުރައްވާފައިވާ ބޭފުޅުންނަށް އިނާޔަތާއި ރައްކާތެރިކަން ދިނުމަށް ކުރީގެ ރައްޔިތުންގެ މަޖިލީހުން ފާސްކޮށްފައިވާ ބިލު އާ މަޖިލީހުން މިއަދު ބޭރުކޮށްލައިފިއެވެ.\nމި ބިލަކީ 18 ވަނަ ރައްޔިތުންގެ މަޖިލީހުން ފާސްކުރި ދެ ބިލެވެ. ނަމަވެސް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވަނީ އެ ދެ ބިލު ތަސްދީގު ނުކުރައްވައި ރައްޔިތުންގެ މަޖިލީހަށް އަނބުރާ ފޮނުވާލާފައެވެ.\nނައިބު ރައީސްކަން ކުރެއްވި ބޭފުޅުންގެ ތެރެއިން ކުށްވެރި ނުވެ، އެ މަގާމުން ވަކިވާ ބޭފުޅުންނަށް، ދައުލަތުން މަހަކު 35،000ރ. ގެ އިނާޔަތެއް ދޭން ކުރީގެ މަޖިލީހުން ފާސްކުރި އެ ބިލް މަޖިލިހުން ބޭރުކޮށްލީ 74 މެމްބަރުންގެ އަޣުލަބިއްޔަތުންނެވެ.\nޖޫން 12, 2019 15:05\nހައިރާންހީވޭ، ދެތިންހަތަރުހާސް ރުފިޔާގެ މުސާރަޔަށް ވަޒީފާ އަދާކޮށްކޮށް ކުރަލާފަ ތިބޭ މީހުނަށް އެއްވެސް ޢިނާޔަތެއްނެތް! ބޮޑެތި މާސިންގާ މުސާރަ ނަގައިގެން އަމިއްލަ އެކައުންޓްތައް ފުރި ބަންޑުންދާ ވަރު ވެފަ ތިބި މީހުނަށް އަނެއްކާވެސް ބައިވަރުތައް ލިބެންވީ ދޯ؟\nޖޫން 12, 2019 15:07\nބަރާބަރު. ކޮންމެހެން އެއްވެސް އިނާޔަތެއް ދޭކަށް ނުޖެހޭނެ.\nޖޫން 12, 2019 15:21\nބޮލުން ނައްޓާލިކަން ތިއިން އެގެނީ! ތިޔަޢީ އަމިއްލަ އެދުންބޮޑުކަން! ތިމާމެނަށް ހުރިހާ ކަމެއްވެސް! ޢަނިޔާވެރިކަން ނިމުމަކަށް އަންނާނެ!\nޖޫން 12, 2019 15:27\nރައީސުންނަށް ވެސް ލިބިގެން ނުވާނެ! މިއުޅެނީ ދައުލަތުގަ ފައިސާ ގިނަވެގެންނެއްނޫން!\nސާބަހޭ ޖަޒީރާ މެންބަރުން\nޖޫން 13, 2019 06:55\nރައްޔިތުންގެ ފައިސާއިން ބޭކާރު ޚަރަދު ކުރާނެ ކަމެއް ނެތް !


SunOnline: މިއަހަރުގެ ފުޓްބޯޅަ ސީޒަން ފަށާ މެޗް މިމަހުގެ 26 ގައި\nމިއަހަރުގެ ފުޓްބޯޅަ ސީޒަން ފަށާ މެޗް މިމަހުގެ 26 ގައި\nމުހައްމަދު ޝާން 03 Feb 2013, 17:45\nމިއަހަރުގެ ފުޓްބޯޅަ ސީޒަން ފަށާ މެޗް މި މަހުގެ 26 ވަނަ ދުވަހު ބޭއްވުމަށް ނިންމައިފި އެވެ.\nއެއްލަކަ ރުފިޔާ ލިބޭ، ޗެރިޓީ ޝީލްޑް މެޗުން މި އަހަރުގެ ސީޒަން ހުޅުވާ މެޗުގައި ބައްދަލުކުރާ ދެ ޓީމަކީ ދިވެހި ލީގު ޗެމްޕިއަން ނިއު ރޭޑިއަންޓާއި އެފްއޭކަޕް ޗެމްޕިއަން މާޒިޔާ ސްޕޯޓްސް އެވެ. އަދި އެ ދެ ޓީމަކީ މިއަހަރު އޮންނަ އޭއެފްސީ ކަޕުގައި ރާއްޖެއިން ވާދަކުރާ ދެ ޓީމެވެ.\nމުބާރާތުގައި ނިއުރޭޑިއެންޓް ލައްވާލީ ގްރޫޕް އެފްގަ އެވެ. އެ ޓީމުގެ އިތުރުން އެ ގުރޫޕްގައި ހިމެނެނީ މިޔަންމާގެ ޔަންގޮން ޔުނައިޓެޑް އާއި ހޮންކޮންގްގެ ސަންރޭ ކޭވް ޖޭސީ ސުންހައި އާއި އިންޑޮނީޝިއާގެ ޕަރްސީބޯ އެވެ. އަދި ގްރޫޕް ޖީ ގައި މާޒިޔާ ސްޕޯޓްސް އެންޑް ރިކްރިއޭޝަން ލައްވާލި އިރު އެ ޓީމާ ވާދަ ކުރާނީ މެލޭޝިޔާގެ ކެލަންޓަން އާއި މިޔަންމާގެ އަޔޭޔަވަދޭ އާއި ވިއެޓްނާމްގެ އެސްއެޗްބީ ޑަ ނަންގު އެވެ.\nއެފްއޭއެމްގެ އިސް އޮފިސަލަކު ވިދާޅުވީ، ސީޒަން ފަށާ މެޗް ކުރިން މިމަހުގެ 21 ވަނަ ދުވަހު ކުޅެން ހަމަޖެހުނު ކަމުގައި ވިޔަސް، އެ ތާރީހު އަލުން މިމަހުގެ 26 ވަނަ ދުވަހަށް ފަސް ކުރަން ޖެހުނީ ރާއްޖޭގެ ގައުމީ ފުޓްބޯޅަ ޓީމާއި ޕާކިސްތާންގެ ފުޓްބޯޅަ ޓީމް ކުޅޭ އެކުވެރި ކަމުގެ މެޗް މިމަހުގެ 12 ވަނަ ދުވަހު ކުޅޭތީވެ ކަމަށެވެ.\nނިއު އާއި މާޒިޔާގެ މެޗުން މި އަހަރުގެ ފުޓްބޯޅަ ސީޒަން މި މަހުގެ 26 ވަނަ ދުވަހު ފަށާގޮތައް އަދި އެފްއޭއެމް އިން ނިންމި ނަމަވެސް، ސީޒަންގެ އެހެން މުބާރާތްތައް ފަށާނެ ފައިނަލް ތާރީހުތައް އެފްއޭއެމްއިން އަދި ނިންމާފައި ނުވެ އެވެ. އެގޮތުން ސީޒަނުގައި ކުޅޭ އެންމެ ބޮޑު މުބާރާތް ކަމުގައިވާ ދިވެހި ލީގް ފަސާނެ ތަރީހެއް އަދި އެފްއޭއެމްއިން ކަނޑައަޅާފައި ނުވަނީ އެ މުބާރާތް ސްޕޮންސާ ކުރާނެ ފަރާތެއް ނެތުމުން ކަމަށް ސަންއަށް ވަނީ ޔަގީން ވެފަ އެވެ. މިކަމާގުޅޭ ގޮތުން އަދި އެފްއޭއެމްގެ ރަސްމީ ބަހެއް ލިބިފައި ނުވެ އެވެ.\nފާއިތުވި ތިން އަހަރު ސީޒަން ހުޅުވި މެޗް ކާމިޔާބު ކޮށްފައި ވަނީ ވީބީ އައްޑޫ އެފްސީއެވެ.


"Duper Fifteen" Malhi Futsal Challenge: Boochies Aai Buru Sports Evvaru Vejje - Vaguthu\n"ޑުޕަ ފިފްޓީން" މަޅި ފުޓްސަލް ޗެލެންޖް: ބޫޗީޒް އާއި ބުރު ސްޕޯޓްސް އެއްވަރުވެއްޖެ\nބޫޗީޒްއާއި ބުރު ބައްދަލުކުރި މެޗުގެ ތެރެއިން\nމަޅި މޯލްޑިވްސް އިން އިންތިޒާމުކޮށްގެން ކުޑަހެންވޭރާއި މަސްއޮޑި ސްޕޯޓްސް ކުލަބް ގުޅިގެން މިހާރު ކުރިޔަށްގެންދާ "ޑުޕަ ފިފްޓީން" މަޅި ފުޓްސަލް ޗެލެންޖުގައި ބޫޗީޒް އާއި ބުރު ސްޕޯޓްސް ކުލަބް ބައްދަލުކުރި މެޗު އެއްވަރުވެގެން ނިމިއްޖެއެވެ.\nމި މެޗު އެއްވަރުވީ 2-2 ގެ ނަތީޖާއަކުންނެވެ. ދެ ޓީމުގެ ފަރާތުންވެސް ވާދަވެރި ކުޅުމެއް ފެނިގެންދިޔަ މި މެޗުގައި ގޯލުޖަހާނެ ރަނގަޅު ފުރުސަތުތަކެއް ދެ ޓީމަށްވެސް ލިބިގެންދިޔަ އެވެ.\nމުބާރާތުގެ ގްރޫޕް އެޗްގައި ހިމެނޭ މި ދެ ޓީމު އެއްވަރުވިއިރު، ބޫޗީޒް ކުޅުނު ފުރަތަމަ މެޗުން އެ ޓީމު ވަނީ ބަލިވެފައެވެ. އެ ޓީމު ބަލިވީ މަސްއޮޑި ޓައިޓަންސް އަތުން 5-2 ގެ ނަތީޖާއަކުންނެވެ. އަނެއްކޮޅުން ބުރު ސްޕޯޓްސް ކުޅުނު ފުރަތަމަ މެޗުން އެ ޓީމު މޮޅުވީ އައެޖީ އެފްސީއާއި ވާދަކޮށް 2-1 ގެ ނަތީޖާއަކުންނެވެ.\nމެޗުގައި ބުރު ސްޕޯޓްސް ކުލަބުގެ ދެ ލަނޑުވެސް ޖަހާފައިވަނީ އަލީ ހަމްދާން އެވެ. އަދި ބޫޗީޒް ޓީމަށް މި މެޗުގައި ލަނޑު ޖަހައިދިނީ ޝާމިލް ރަޝީދު އާއި ހަމްދޫން އަބްދުލް ހާދީ އެވެ. މެޗުގެ މޮޅު ކުޅުންތެރިއަކަށް ހޮވިފައިވަނީ ބުރު ސްޕޯޓްސް ކުލަބުގެ އަލީ ހަމްދާން އެވެ.\nމުބާރާތުގެ މެއިން ސްޕޮންސަރަކީ ބިގްމޭން ގެ "ޑުޕަރ ފިފްޓީން" ޕިއްޒާ އެވެ. ކޯ ސްޕޮންސަރަކީ އެސޯސިއޭޝަން ފޯ ޔޫތް އެމްޕަވަރމެންޓް އޮފް ގެމަނަފުށިއެވެ. މީގެއިތުރުން ވަން ކްލިކް މޯލްޑިވްސްއިން ހޯސޭލްކުރާ ލެމާރ ޖޫސްޕެކެޓާއި، ހުޅުމާލޭ ޑްރައިވަރސް އެސޯސިއޭޝަންނަކީވެސް ކޯ ސްޕޮންސަރުންނެވެ. ބެވެރޭޖް ޕާޓްނަރަކީ ރެޑްބުލްއެވެ.\nބޯލް ޕާޓްނަރަކީ މާކުއީ އެވެ. ސައުންޑް ޕާޓްނަރަކީ އޮފިޝަލް އިވެންޓްސް އެވެ. އަދި ޕްރިންޓިންގ ޕާޓްނަރަކީ ކުލަ މޯލްޑިވްސް އެވެ. މުބާރާތުގެ މީޑިއާ ޕާޓްނަރުންނަކީ، ދެން، ވަގުތު، ފަހުމިނެޓް އަދި މޯލްޑިވްސް ފުޓްސަަލް ޕްލޭޔާރސްއެވެ. އެހެނިހެން ސްޕޮންސަރުންނަކީ އަފޫ ޕެއިންޓްސް، މެރިލައިން މޯލްޑިވްސް، ޓޮޕް ތްރީ މޯލްޑިވްސްގެ އިތުރުން ޓްރިޕަލް އޭ އެޗް އެވެ. އަދި އެސްޖޭ ހާޑްވެއަރ ވެސް ހިމެނެއެވެ.


Hajju ge alhukamah gosves anhenun ah furahsaara kuranee\nހައްޖުގެ އަޅުކަމަށް ގޮސްވެސް އަންހެނުންނަށް ފުރައްސާރަ ކުރަނީ\nހައްޖުގެ މަތިވެރި އަޅުކަން އަދާކުރަން މައްކާއަށް ގޮސް ތިބޭ އަންހެނުންނަށް ފިރިހެނުންގެ ފަރާތުން ޖިންސީ ފުރައްސާރަތައް ކުރިމަތިވަމުންދާ ކަމުގެ ޝަކުވާތައް ފެންމަތިވެއްޖެ އެވެ. ގިނަ އަދަދެއްގެ އަންހެނުން އަންނަނީ ޝޯޝަލް މީޑިއާގައި އެ މީހުން މައްކާއަށް އަޅުކަމަށް ގޮސް ތިބިއިރު ކުރިމަތިވި ފުރައްސާރަތަކުގެ ވާހަކަތައް އާންމުންނާއި ހިއްސާކުރަމުންނެވެ.\nމި ވާހަކަ އެންމެ ގަދައަށް ދެކެެވެން ފެށީ ޕާކިސްތާނުގެ ސަބީހާ ހާން ކިޔާ އަންހެނަކު އޭނާ ހައްޖުގެ އަޅުކަން އަދާކުރަން ގޮސް ހުއްޓާ ކުރިމަތިވި ޖިންސީ ފުރައްސާރާގެ ވާހަކަތައް ފޭސްބުކްގައި އާންމުކުރުމުންނެވެ. ސަބީހާ ބުނީ ތަކުރާރުކޮށް އެނާއަށް ފުރައްސާރަކޮށްފައިވާ ކަމަށެވެ. ސަބީހާ ބުނީ އޭނާއަށް މި ހަދިސާ ކުރިމަތިވީ އިޝާ ނަމާދަށްފަހު ތަވާފުކުރަން ހުއްޓާކަމަށެވެ.\nއެ ވާހަކަ އާންމުންނާއި ހިއްސާކުރުުގެ ކުރިން އެނާ އެ ޕޯސްޓުގައި ބުނެފައި ވަނީ މި ވާހަކައިގެ ދީނީ ހިޔާލުތަަކަށް ނޭދެވޭ އަސަރުތަކެއް ކޮށްފާނެތީ މި ވާހަކަތައް ހިއްސާކުރަން ފުރަތަމަ ޖެހިލުންވެސްވި ކަމަށެވެ.\nތިން ތަވާފު ކުރަން ހުއްޓާ ފިރިހެނަކު އޭނާގެ އުނަގަނޑުގައި ހިފި ކަަމަށާއި ފުރަތަމަ ހީކުރީ އެއީ އޭރު އަތަނުގައި މީހުން ގިނަވުމުން އޮޅިގެން ޖެހުނީކަމަށް ކަމަށެވެ. ނަމަވެސް އެ ހީކުރުން ޔަގީންވީ ފަހުންވެސް އެމީހަކު އޭނާގެ ގައިގައި ހިފުމުން ކަމަށެވެ. އެ ވަގުތު އަތަނުގައި މީހުން ގިނަވުމާއެކު އޭނާ އަޅާނުލާ ހުއްޓެވެ.\n"ދެން ހަ ވަނަ ތަވާފު ކުރަން ހުއްޓާ މީހަކު އަހަރެންގެ ފުރަގަސްފަރާތުގައި ވަރަށް ބާރަށް ޖެހި. އެވެސް ހީއެއްކަމަށް ހީކޮށް ހުއްޓާއި ތަވާފުކުރަމުން ގޮސް ރުކުން އަލް ޔަމާނީ އާއި އަރާ ހަމަވި ތަނުން ފިރިހެނަކު އަހަރެންގެ ފުރަގަސްފަރާތުގައި ހިފި. އެފަަހަރު އެ ފިރިހެން މީހާގެ އަތުގައި ހިފައި ފޮޅުވާލިން." ސަބީހާ ބުންޏެވެ.\n"އަހަރެން ހުރީ ބުނާނެ އެއްޗެއް ނޭނގި ހުއްޓިފައި. އަހަންކަށް އެތަނުން ސަލާމަތެއް ނުވެވުނު. ފަހަތައް އެނބުރި ވަމުންދާ ގޮތް ބެލޭތޯ ވަރަށް މަސައްކަތްކުރިން. އެނބުރުނު އިރު އެއީ ކާކުން އިނގޭވަރެއް ނުވި."\nސަބީހާ ބުނީ އެކަމުގެ ސަބަބުން އޭނާއަށް ކުރި ހިތްދަތި އަސަރުތަކާއި ހެދި އެ ވާހަކަތައް ދައްކަން ނުކެރިފައި އޭނާ ހުރީކަމަށެވެ. ސަބީހާ ވަނީ އެ ހުރިހާ ވާހަކައެއް އެދުވަހު އޭނާގެ މަންމަ އާއި ހިއްސާކޮށްފަ އެވެ.\nސަބީހާގެ މި ވާހަކަ ޝޯޝަލް މީޑިއާގައި ދައުރުވާން ފެށުމުން ގިނަ އަދަދެއްގެ އަންހެނުން މިހާރު ދަނީ މައްކާއަށް އަޅުކަމަށް ގޮސްތިއްބާ ކުރިމަތިވެފައިވާ ޖިންސީ ފުރައްސާރަތަކުގެ ވާހަކަތައް ހިއްސާކުރަމުންނެވެ.\nނަން ހާމަނުކޮށް މައުލޫމާތު ދިން އަންހެނަކު ބުނީ އޭނާ އުމުރާގެ އަޅުކަން އަދާކުރަން ގޮސްހުއްޓާވެސް ހަމަ މިފަދަ ހާދިސާއެއް ކުރިމަތިވި ކަމަށެވެ. ވަރަށް ގިނައިިން އުމުރާގެ އަޅުކަން އަދާކުރަން ދާ އެ އަންހެން މީހާ ބުނީ އެންމެ ގިނައިން މިފަދަ ފުރައްސާރަތަށް ކުރިމަތި ވަނީ ހަޖަރަލް އަސްވަދު އަށް ދާން އޮންނަ ކިއު އިން ކަމަށެވެ.\nހަށިގަނޑުގެ އެކި ގުނަވަންތަކުގައި އަތްލާއި، ކޮށްޕާހަދާ ކަންތައްތައް ކުރިމަތިވެފައިވާ ކަމަށް ބުނަމުން އޭނާ ބުނީ މިހާރު އަޅުކަން އަދާކުރުމަށް މައްކާއަށް ގޮސް ހަޖަރަލް އަސްވަދަށް ދިއުންވެސް ހުއްޓާލާފައިވާ ކަމަށެވެ. އަދި ތަފާވުކުރަން ދާއިރުވެސް މީހުން ވީހާވެސް މަދުން ތިބޭ ހިސާބެއްގައި ތަވާފުކުރެވޭތޯ ބަލާކަމަށެވެ.\nދިވެހި އަންހެނާ އާއި ބުރުގާ، ފެޝަނާއި އޭގެ ވިޔަފާރި\nލޭ ކޮލާކުން ފިޔަފެޅިި މިދޫގެ އުދުހުން!\nޖަސިންޑާ އާޑަންއަށް ދުނިޔޭގެ ތައުރީފު!


މިޔަންމާގައި ވެކްސިންދޭން ފެށުން\nއެންމެ ފުރަތަމަ ވެކްސިންދިނުމަށް ނިންމާފައިވަނީ ސިއްޙީ ޚީދުމަތްތެރިންނާއި ވޮލެންޓިއަރކޮށް މަސައްކަތް ކުރާ ސިއްޙީ މަސައްކަތްތެރިންނަށް\nމި އަހަރުގެ ތެރޭގައި މުޅި އާބާދީގައި ހިމެނޭ 54 މިލިއަން މީހުންނަށް ވެކްސިންދިނުމަކީ އަމާޒު\nސިރަމް އިންސްޓިޓިއުޓް އޮފް އިންޑިއާއިން އުފެއްދި ވެކްސިންގެ 1.5 މިލިއަން ޑޯޒްގެ ވެކްސިން އިންޑިއާއިން ވަނީ މިޔަންމާއަށް ހަދިޔާކޮށްފައި\n27 ޖެނުއަރީ 2021 | ބުދަ 13:58\nބުދަ ދުވަހު މިޔަންމާގައި ވެކްސިންދިނުމުގެ ބޮޑު ޕްރޮގްރާމެއް ވަނީ ފަށާފައި\nމިޔަންމާގައި ކޮވިޑް-19ށް ވެކްސިން ދިނުމުގެ ޕްރޮގްރާމް ފަށައިފިއެވެ.\nމިޔަންމާގެ ސިއްޙަތާ ބެހޭ ވުޒާރާއިން ބުނީ، ބުދަ ދުވަހު ވެކްސިންދިނުމުގެ ޕްރޮގްރާމް ފަށާފައިވާ އިރު، އެންމެ ފުރަތަމަ ވެކްސިންދިނުމަށް ނިންމާފައިވަނީ ސިއްޙީ ޚިދުމަތްތެރިންނާއި ވޮލެންޓިއަރކޮށް މަސައްކަތް ކުރާ ސިއްޙީ މަސައްކަތްތެރިންނަށް ކަމަށެވެ. މިޔަންމާގައި ވެކްސިން ޖަހަން ފަށާފައިވާ އިރު، ބޭނުން ކުރަމުން ދަނީ އަވަށްޓެރި އިންޑިއާއިން ހަދިޔާކުރި އެސްޓްރަޒެނިކާ އޮކްސްފޯޑުގެ ވެކްސިނެވެ.\nނިމިގެން ދިޔަ ހަފުތާގައި އިންޑިއާގެ ސިރަމް އިންސްޓިޓިއުޓް އޮފް އިންޑިއާއިން އުފެއްދި ވެކްސިންގެ 1.5 މިލިއަން ޑޯޒްގެ ވެކްސިން އިންޑިއާއިން ވަނީ މިޔަންމާއަށް ހަދިޔާކޮށްފައެވެ. މިޔަންމާގެ އިތުރުން ވެސް އަވަށްޓެރި އެހެން ގައުމުތަކަށް ވެސް އިންޑިއާއިން ވަނީ ވެކްސިން ފޯރުކޮށްދީފައެވެ.\nމިޔަންމާގެ ހެލްތް މިނިސްޓްރީގެ އޮފިޝަލެއްކަމަށްވާ ޓުން މިއިންޓް ވިދާޅުވީ ވެކްސިން ޖަހަން ފެށުމުން ނަތީޖާއެއްގެ ގޮތުން ޕޮޒިޓިވްވާ މީހުންގެ އަދަދު ދަށްވެގެންދާނެ ކަމަށާއި، އެކަމުގެ ސަބަބުން ސިއްޙީ ޚިދުމަތްތެރިން އުފުލަންޖެހޭ ބުރައަށް ލުއިކަމެއް ލިބިގެންދާނެ ކަމަށެވެ.\nމިޔަންމާގައި ދުވާލެއްގެ މައްޗަށް ރެކޯޑް ކުރެވޭ ކޭސްތަކުގެ އަދަދު ވަނީ ވަރަށް ބޮޑަށް ދަށްވެފައެވެ. ނަމަވެސް މިއީ ޓެސްޓް ކުރާ މިންވަރު މަދުވުމުގެ ސަބަބުން ފެންނަ މަންޒަރެއް ކަމަށް ކަމާ ބެހޭ އިދަރާތަކުން ވަނީ ބުނެފައެވެ.\nމިޔަންމާއިން އަމާޒު ހިފާފައިވަނީ މި އަހަރުގެ ތެރޭގައި މުޅި އާބާދީގައި ހިމެނޭ 54 މިލިއަން މީހުންނަށް ވެކްސިންދީ ނިންމުމަށެވެ. އަދި އެކަމަށްޓަކައި އެސްޓްރަޒެނިކާގެ 30 މިލިއަން ޑޯޒް ވެކްސިނަށް އޯޑަރު ޖަހާފައިވާ އިރު، ފެބްރުއަރީގެ ފުރަތަ ހަފްތާތެރޭގައި އިތުރު2މިލިއަން ޑޯޒްގެ ވެކްސިން ލިބިގެންދާނެ ކަމަށް އެގައުމުން ވަނީ ބުނެފައެވެ.\nއިންޑިއާއިން 1.5 މިލިއަން ޑޯޒްގެ ވެކްސިން މިޔަންމާއަށް ހަދިޔާކޮށްފައިވާ އިރު، ޗައިނާއިން ވެސް ވަނީ މި މަހުގެ ތެރެގައި 300،000 ޑޯޒްގެ ވެކްސިން އެގައުމަށް ދޭނެކަމަށް ބުނެފައެވެ.